
DGOFION    niunudau     segur 

lawn  yw  y  Ilyfr  hwn.     Nid 

oes    yr    un    rheswm,    ag   y 

gwn  i  am  dano,  am  ei  o-y. 

hoeddi.        Ni  rof  y  bai  ar 

arall ;    nid    oes    neb    wedi    fy 

annog  i  wneyd  hyn.     Nid  oes  gen- 

nyf  un  Jle  i  dybio  fod  y  cyhoedd 

yn  dyheu  am  dano ;  ac  nid  wyf  yn 

tybio   fod  eisiau  i   mi  roi  awgrym 

caredig  i'r  neb  sydd  yn  meddwl  ei 

gaeJ  am  anfon  ei  enw  ar  unwaith,  rhag 

na  fydd  un  copi  yn  aros.       Gall  pawb 

gymeryd    ei    amser,    ni    chynhyrfir     y 

wlad  1  ymwylltio  am  y  Ilyfr  hwn. 

Nid  oes  dim  newydd  ynddo.  Beth 
bynnag  ddywedir,  y  mae  wedi  ei 
ddweyd  o'r  blaen ;  beth  bynnag  bre- 
líethir  neu  a  awgrymir,  y  mae  wedi  ei 
-;ynoeddi  o'r  blaen,— ond  a  barnu  oddi- 
wrth  ei  effaith,  ychydig  oedd  yn 
gwrando.  Os  cwyna  y  cyhoedd  ei  fod 
ynddifywyd,  galJaf  ddweyd  fel  OJiver 
Goldsmith,— "  Ti  roddaist  dderbyniad 
peth  difywyd  i'r  Ilyfrau  o'r  blaen." 
Nid  oes  dim  am  bobl  bwysig  ynddo.  Gwyr 
rhai  i  mi  fwynhau  cymdeiühas  pobJ  enwog,  nid 
oherwydd  dim  teilyngdod  ar  fy  rhan  fy  hun; 
ond  md  oes  yma  ddim  am  danynt  hwy.  Os  dis- 
gwyJi,  ddarllennydd  dieithr,  gael  gwybod  beth  a 
fwytaent  ac  â  pha  beth  yr  ymddilladent,  beth 
teddyJient  o'u  giJydd  ac  ohonynt  eu  hunain, 
mewn  pa  bethau  yr  oeddynt  yn  arwrol  ac  mewn 

pa  ibethau  yn  gyffredin, — ni  chei  ond  siom  wrth 
droi  dalennau'r  Ilyfr  hwn. 

Nid  oes  yma  ddim  ar  bwnc  chwerw'r  dydd. 
Yr  wyf,  er  yn  íachgen,  yn  un  o  argyhoeddiadau 
cryfion  ;  a  rhoddwyd  fi  mewn  ysgol  Ile  dysgid  fi 
fod  fy  nghrefydd"  yn  heresi  a'm  barn  wleid- 
yddol  yn  frad.  Bu  o  fewn  y  dim  i  mi  gashau'r 
Beibl,  a  meddwl  fod  pob  crefydd  yn  rhagrith. 
Dyna'r  peiygl  y  bum  i  ynddo  oherwydd  fod  rhai 
yn  tybied  y  dylid  gwasgu  crefydd,  eu  dull  hwy, 
ar  bob  plentyn  ysgol.  Bum  droion  mewn  cyfwng 
lle  tybiwn  fod  yn  rhaid  i  mi  aberthu  naill  ai  fy 
awydd  am  wybod  neu  fy  nuU  o  feddwl  am 
bethau  ysbiydol.  Yr  wyf  wedi  teimlo'n  rhy 
ddwys  ar  y  mater  i  ddweyd  dim  am  dano  mewn 
Uyfr  ysgafn  fel  hwn.  Ond  gan  fy  mod  yn  cryn- 
hoi'r  gwir  a'r  difrif  i"m  tipyn  rhagymadrodd, 
y  mae  aniaf  awydd  dweyd  fod  plentyn  yn 
teimlo  argyhoeddiadau  crefyddol  yn  fore,  bron 
heb  yn  wybod  iddo ;  mai  gyrru'r  haearn  i'w 
enaid  yw  dysgu  credo  iddo,  er  mwyn  boddhau 
cydwybod  rhywun  ei  fod  yn  cael  neu'n  gorfod 
derbyn  athrawiaeth  iach,  os  bydd  hynny  yn 
erbyn  unrhyw  beth  sy'n  anwyl  iddo  ;  ac  mai 
casineb  a  dirmyg  ga  sect  yn  dâl  am  geisio  pro- 
selytio  plentyn  dan  rith  ei  addysgu. 

Wedi  i'r  gwair  goludog  gael  ei  gludo  oddiar 
y  gweirgloddiau,  tyf  clychau'r  gog  yn  cldidd&f- 
nydd  o  ambell  dwrr  o  gerrig.  Y  mae  Ile  i 
bopeth,  hwyrach  hyd  yn  oed  i'r  llyfr  hwn. 

CLYCH     ADGOR 


YSGOL  Y  LLAN. 


CYN  mynd  i'r  ysgol  nid  oedd  blentyn  hapus- 
ach  na  mi  yn  unlle  ar  fiyniau  a  mynydd- 
oedd  Cymru.  Gwyddwn  ym  mhle  y  tyfai 
pob  math  o  flodau,  gwyddwn  lle'r  oedd  ugeiniau 
o  adar  yn  nythu,  gwyddwn  am  bob  carreg  wen 
dywynnai  mewn  aber  ac  afon.  Nid  heb  ym- 
drech  a  thrafferth  y  cefais  y  wybodaeth  hon, — 
yr  wyf  j-n  cofio  fy  hun  ar  fy  mhedwar  yn  y 
mynydd,  wedi'm  gadael  yno  tra  triniai  fy  nhad 
y  mawn,  yn  ymestyn  at  goes  blodyn  y  dydd ; 
yr  wyf  yn  cofio  fy  hun  wedi'm  caethiwo  yn  fy 
nghader  fach,  ac  yn  cychwyn,  a  honno  ar  fy 
nghefn,  tua'r  graian  inân  oedd  yng  ngwaelod  y 
ffynnon.  Bum  yn  gwylio'r  ehedydd  yn  ymgolli 
o'm  golwg  yn  yr  awyr;  bum  yn  gwylio'r  lleuad 
yn  oodi  dros  y  bryn,  ac  yn  gwaeddi  arni,  mewn 
ofn,  ar  bwy'r  oedd  yn  sbio ;  bum  yn  gwylio'r 
eira'n  pluo,  gan  dybied  mai  gwenyn  wedi  cael 
diUad  newyddion   welwn  ;  ac  yr  wyf  yn  cofio'm 

dychryn  wrth  glywed  rhu  disymwth  gwynt 
meiriol,  a  chreciadau  brawychus  y  rhew  yn  yr 
afon. 

Doi  cymydog  ar  ei  dro,  ac  ambell  rodiadur, 
i'm  cartref  ar  hirnos  gaeaf,  i  ymgomio  wrth  y 
tân  mawn  yn  yr  hen  dy  clyd  ;  a  byddai  gweleä 
fy  ngwyneb  bychan  llwyd  chwiH'rydig  i  yn 
gwneyd  iddynt  ddechre  adrodd  eu  hystraeon. 
Gwyddwn  hanes  degau  o  ysbrydion  wrth  eu 
henwau,  ond  mai  enw'r  adroddwr  fyddai  f'enw 
i  ar  yr  ysbi-yd.  Gwyddwn  pwy  oedd  yn  medru 
witsio  hefyd,  a  byddwn  yn  gochel  cyffiniau  eu 
caeau  pan  yn  chwilio  am  flodau  newyddion  neu 
nythod  adar. 

Eis  i"r  Ysgol  Sul  yn  fore  iawn.  Yr  wyf  yn 
oofio  myned  y  tro  cyntaf  yn  dda,  ar  fore  braf 
ym  mis  .Mehefin.  Yr  oedd  yr  hen  deiliwr  wedi 
bod  ar  ei  diaed  ymron  dan  hanner  nos  i  wneyd 
fy  nillad  newyddion ;  nid  ar  ei  draed  ychwaith, 
o  ran  hynny,  ond  ar  y  bwrdd.  \r  oedd  y  gôt 
a'r  trowsus  yn  barod,  ond  nid  oedd  bosibl 
gwneyd  y  wasgod  niewn  pryd.  A  bu  cynhad- 
ledd  uwch  ben  y  dillad  a'r  tocion  a  minnau. 
Ni  wnai'r  hen  wasgod,  yroedd  yn  amlwg,  gyda'r 
dillad  newyddion ;  oherwydd  yr  oedd  amser 
nythod  adar  newydd  fynd  drosodd,  ac  yr  oedd 
y  wasgod  wedi  bod  drwy  filldiroedd  o  wrych- 
oedd.  Yr  oedd  pawb  mewn  penbleth  ;  ni  fyn- 
nai  neb  fy  siomi,  a  minne  wedi  meddwl  cymaint 
am  gael  mynd  i'r  ysgol,  ac  eto  gwelid  mai  i 
hynny  yr  oedd  yn  rhaid  iddi  ddod.  "  Wel,  fy 
nyn  "dèwr  i,"  'ebe'r  hen  deiliwr,  "  dydi  dy 
wasgod  di  ddim  yn  barod,  beth  wnei  di?" 

"  Mynd  i'r  ysgol  heb  yr  un,"  meddwn  innau, 
heb  y  petrusder  lleiaf. 

"  Mae'r  bachgen  wedi  taro'r  hoel  ar  ei 
phen,"  ebai  yntau,  "  mae  hi'n  ddigon  braf,  cau- 

wch  i  gôt  o'n  dynn,  a  gadewch  iddo  fynd  heb  yr 
un  wasgod." 

A  hynny  benderfynwyd.  Cychwynnodd  y 
fceiliwr  adre  dros  y  mynydd,  a  gadawodd  ei 
ystyllen  a'i  fflat  ar  ol, — ^yn  ernes  y  doi  fore  dydd 
Llun  i  orffen  y  wasgod. 

Yr  oeddwn  i  wedi  codi  o  fîaen  yr  ehedyd-d 
bore  drannoeth.  Ac  o'r  diwedd  daeth  amser 
oychwyn.  Cauwyd  fy  nghot  yn  ofalus,  ac  nid 
oedd  berygl  i'r  botymau  newydd  ddatod. 
Rhoddwyd  fì  ar  fainc,  yn  nosbarth  hen  wr. 
gydag  amryw  o'r  un  oed  a  phrofìad  a  mi  fy  huij 
Ar  lyfr  yr  oeddym  i  edrych,  ond  blin  iawn  oedd 
edrych  àr  y  llyfr  o  hyd,  a  gwelais  bron  bopeth 
oedd  yn  digwydd  yn  yr  ysgol.  Y  mae'r  olyg- 
fa'n  fyw  o  fy  mlaen  y  funud  hon.  Y  mae 
dwndwr  yr  ysgol,  Ueisiau  llawer  yn  esbonio'r 
Beibl,  yn  fy  nghlustiau.  Dacw'r  hen  bobl, 
gydag  aml  ben  gwyn  yn  crynnu,  a  phawb  bron 
a'i  spectol,— oll  erbyn  hyn  yn  y  fynwent  ger 
llaw.  Dacw'r  "  dynion," — dynion  cydnerth, 
yn  llawn  ynni  wrth  ddadlau  a'u  gilydd, — erbyn 
hyn  wedi  eu  torri  i  lawr,  neu'n  hen  wyr  yn  yr 
ysgol  fel  y  gwelais  eu  tadau.  Dacw  hog-lanc- 
iau,  erbyn  hyn  wedi  hen  gynefino  á  throion 
bywyd  ;  a  dyma  ninnau'r  plant,  ar  chwal,  erbyn 
heddyw,  ym  mhob  man.  A  dacw  ddosbarthiad- 
au'r  merched, — anesboniadwy  iawn  i  mi  oedd 
merched,  rhai  na  fedrai  ddringo'r  coed,  nac  agor 
cyllell,  na  lluchio  cerrig  ond  á'u  llaw  chwith. 

Y'r  A  B  oedd  fy  ngwers  i  y  bore  hwnnw,  ac 
erbyn  dweyd  yr  hoU  lythrennau  ar  ol  yr  hen 
athraw,  yr  oeddwn  yn  meddwl  na  welais  ddim 
byd  rhyfeddach  erioed.  Yr  oeddwn  yn  methu 
dirnad  sut  yr  oedd  y  plant  ereill  yn  adnabod 
pob  llythyren  wrth  ei  henw  ;  yr  oedd  yn  haws 
lawer  "adnabod  ol  traed  adar.     Pan   adewais  yr 

ysgol,  yr  oedd  A  ar  ewin  un  fawd  imi,  a  B  ar 
ewin  y  fawd  arall ;  a'ni  tasg  am  yr  wythnos  oedd 
cofio'r  ddwy  lythyren  hyn.  Yr  oedd  gen  i 
ystraeon  mwy  difyr  na'r  A  a'r  B,  ond  rhoid  taw 
arnaf  mewn  munud  pan  soniwn  am  fiodau  drain 
neu  nyth  dryw.  Daeth  diwedd  yr  ysgol,  ac  er 
fy  llawenydd  dyma  hwy'n  dechre  canu  pennill 
fedrwn,  yn  araf  araf  fel  swn  y  gwynt.  Yr 
oedd  golwg  henaidd  arnaf  fìnnau'n  ti'eio  canu, 
er  mawr  ddifyrrwch  i'm  cyfoedion, — 

"  Dewch  hen  ac  leuanc  dewch, 
At    lesu,    mae'n   Uawn    bryd ; 
Rhyfedd    amynedd    Duw 

Ddisg'wyliodd    wrthym    cyd  ; 
Aeth  yn  brydnawn,   mae  yn  hwyrhau, 
Mae  drws  trug'aredd  heb  ei  gau." 

Hyd  yn  hyn  yr  oeddwn  wedi  bod  yn  weddol 
ddi-brofedigaeth.  Ond  wrth  fynd  adre,  cofiais 
am  fy  nillad  newyddion,  a  betiais  a  bachgen 
pengoch  fod  gennyf  fwy  o  fotymau  nag  ef, — hen 
lafn  cyllell  yn  erbyn  ìppI  wedi  ei  gwneyd  yn 
dop  sgwrs  oedd  y  fet.  Yr  oeddwn  wedi  cyfri 
holl  fotymau  fy  nillad  newyddion,  a'r  botwm 
oedd  ar  fy  nghap,  ond  yr  oeddwn  ddau  fotwni 
ar  ol.  "  Dangos  fotyme  dy  wasgod,"  ebe  un 
o'r  bechgyn.  Yr  oedd  dau  fotwm  ar  fy  nghrys ; 
a  mentrais  ddangos  nad  oedd  gennyf  wasgod,  er 
mwyn  oael  cyfrif  y  rheini.  Ond  ni  fedrai  yr 
un  o  honom  gau'r  gôt  yn  ei  hol.  Dywedais  yr 
hanes  yn  onest  wedi  mynd  adre,  a  chefais  fy 
chwipio,  am  falchder,  ac  am  fetio  ar  ddydd  Sul. 

Ar  ddiwrnod  gwaith  nid  wyf  yn  cofio  i  mi 
fod  yn  segur  erioed  cyn  mynd  i'r  ysgol.  Pan 
na  fyddwn  yn  gwneyd  da,  byddwn  wrthi  â'm 
holl  egni'n  gwneyd  drwg.  Er  hyn  yr  oedd 
awydd    adeiladu   yn   gryfach   ynnof   nag   awydd 

dinistrio.  Y  mae'n  wir  fy  mod  wedi  gosod 
dannedd  ogau  yn  y  gwair  yn  ystod  un  oedd  wedi 
fy  nghuro  ;  ac  y  mae'n  wir  fy  mod  wedi  gosod 
penweig  cochion  ar  dannau  adawsai  ysgogyn  o 
glarc  yn  yr  afon ;  medrwn  hefyd  ddynwared 
lleisiau  llawer  o  ferched  y  fro.  Ond  gwell  oedd 
gennyf  fod  ar  fy  mhen  fy  hun,  yn  cynllunio,  ac 
yn  gweithio  fy  nghynlluniau  allan.  Medru  codi 
pont  a  medru  codi  ty  oedd  fy  hoff  freuddwyd. 
Bum  am  wibdaith  droion  yn  edrych  ar  hynny 
o  bontydd  oedd  yn  fy  nghyrraedd,  a  dargan- 
fyddais  o'r  diwedd  pa  fodd  yr  adeiladwyd  hwy, 
a  phaham  y  safent.  Codais  ugeiniau  o  bontydd 
dros  fân  aberoedd,  pontydd  bychain  o  gerrig 
mân  y  gallai  gwartheg  gerdded  drostynt  yn 
hawdd.  Weithiau  gwnawn  bont  lydan  dros 
aber,  ac  ar  honno  codwn  dy  bychan  fyddai'n 
ddiddos  drwy'r  gaeaf, — gyda  charped  o  dy- 
wyrch  trum  esmwyth  sych  ar  ei  lawr.  Wrth 
weled  fy  muriau,  dywedai  pawb  y  gwnawn  saer 
maen  dan  gamp,  a  chwilid  fy  achau'n  fanwl,  i 
weled  i  bwy  y  tebygais.  Pan  fethid  cael  neb 
wedi  arfer  adeiladu  ymysg  fy  hynafiaid,  ond 
pawb  wedi  tynnu  i  lawr,  ysgydwai  pobl  eu  pen- 
nau,  a  dywedent  na  safai  fy  muriau'n  hir. 

Er  hynny  credai  pawb  y  down  yn  ddyn 
enwog,  os  anfonid  fi  i'r  ysgol.  Dyna  oedd 
cwestiwn  pawb, — ■"  Sut  na  anfonech  y  bachgen 
yma  i'r  ysgol?"  Yr  oeddynt  yn  credu  mewn 
ysgol,  a  druan  o  honynt.  Ond,  o'r  diwedd,  pan 
oeddwn  rhwng  naw  a  deg  oed,  penderfynwyd 
mai  i'r  ysgol  yr  oedd  yn  rhaid  i  mi  fyn^.  Ac 
yno,  er  mawr  alar  a  cholled  i  mi,  y  gorfod  i  mi 
droi  fy  wyn&b. 

Yr  oedd  yr  ysgol  yn  y  Llan,  rai  milldiroedd 
o'r  fan  lle  'roeddwn  yn  byw.  Yr  oedd  yn  eiddo 
i'r  tirfeddiannwr  yr  oedd  ymron  yr  holl  fro  yn 

perthyn  iddo  ;  ac  yr  oedd  ei  wraig,  boneddiges 
dal  urddasol,  yn  cymeryd  dyddordeb  mawr  yn 
addysg  yr  ardal.  Yr  adeg  yr  es  i  i'r  ysgol 
gyntaf,  yr  oedd  yno  ysgolfeistres.  Awd  a  fi 
i'r  ty ;  yr  oedd  yr  ysgol  wedi  dechre,  ac  nid 
oedd  blentyn  yn  y  golwg  ar  y  Llan.  Daeth  yr 
ysgolfeistres  atom, — dynes  fechan.  a  llygaid 
treiddgar,  ac  yn  dal  ei  dwylaw  o'i  blaen  y  naiU 
ar  y  llall.  Siaradai  dipyn  o  Gymraeg  lled- 
ieithog.  iaith  y  werin :  Saesneg.  mae'n  amlwg, 
oedd  ei  hiaith  hi, — iaith  y  bobl  fonheddig,  iaith 
y  bobl  ddieithr  oedd  yn  lletya  yn  y  Plâs,  a  iaith 
y  per.son  o  sir  Aberteifi.  Ni  fedrai  wenu  ond 
wrth  siarad  Saesneg.  Sur  iawn  oedd  ei  gwep 
wrth  orfod  diraddio  ei  hun  trwy  siarad  Cym- 
raeg ;  o  ran  hynny,  surni  welais  i  ar  ei  gwedd 
erioed,  ond  pan  wisgai  ei  gwyneb  teneu  â  gwên 
i  gyfarfod  y  foneddiges  hael  oedd  yn  talu  ei 
chyflog  iddi.  Ni  wrandewais  i  ar  ei  geiriau, 
ac  nid  oeddwn  yn  hoffii  ei  gwyneb,  meddyliwn 
am  drwyn  llwynoges  welais  yn  f'ymyl  unwaith 
wedi  nos. 

"  Fy  machgen  i,"  ebai  fy  mam,  "  dyma  dy 
feistres  newydd.  Edrych  arni,  tyn  big  dy  gan 
o  dy  geg,  mae  hi'n  mynd  i  ddysgu  pob  peth  i  ti. 
Ysgwyd  law  a  hi." 

Estynnodd  ei  Ilaw  ataf,  gyda  gwên  wan  yn 
marw  ar  ei  gwyneb, — "  0  gwinawn,"  meddai. 
"  mi  dysgwn  ni  pob  peth  sydd  isio  i  gwbod 
iddo  ;  mi  dysgwn  ni  o  sut  i  bihafio." 

Nid  dysgu  sut  i  fihafio  oedd  arnaf  fi  eisiau, 
ond  dysgu  sut  i  wneyd  pont  a  sut  i  wneyd  capel. 
Daeth  awydd  mawr  drosof  am  fynd  adre  gyda 
fy  mam  ;  ond  ar  ol  yr  ysgolfeistres  y  gorfod  i 
mi  fynd.  Agorwyd  drws  yr  ysgol ;  clywn 
ddadẁrdd  rhyfedd.  a  ewelwn  blant  wedi  eu 
pacio'n  dyn  wrth  eu  gilydd  ar  lawer  o  feinciau. 

Yr  oedd  dau  le  agored  ar  lawr  yr  ysgol,  a 
gwelwn  ddau  ar  eu  traed,  iin  ymhob  llecyn 
agored.  Deallais  wedyn  mai  is-athraw  ac  is- 
athrawes  oeddynt.  Aeth  yr  ysgolfeistres  a  fi 
at  un  o  honynt,  ond  nid  wyf  yn  cofìo  ond  "  niw 
boi  "  o'r  hyn  ddywedai.  Yr  oeddwn  yn  medru 
darllen  Cymraeg  yn  bur  dda  erbyn  hyn,  a 
rhoddwyd  fì  mewn  dosbarth  plant  yn  dechreu 
darllen  Saesneg.  Un  o  lyfrau'r  S.P.C.K.  oedd 
y  llyfr  darllen,  ac  y  mae'n  gas  gennyf  y  Ilyfch- 
i^ennau  byth,  oherwydd  y  creulondeb  ddioddef- 
ais  wrth  geisio  dysgu  o'r  Ilyfr  hwnnw.  Llanc 
diddan  oedd  yr  athraw,  a  bu'n  garedig  iawn 
wrthyf,  ond  wedi  gwers  y  darllen  aeth  i'w  le 
at  ddisgyblion  ereill.  Buan  yr  aeth  y  gair  fod 
un  newj'dd,  a  gwirion  hefyd,  wedi  dod  i'r  ysgol. 
Yr  oedd  llygaid  amryw  o  blant  creulon  arnaf, — • 
gwn  am  danynt  i  gyd,  plant  cegog  o'r  pentref 
oedd  y  rhan  fwyaf, — nid  ydynt  uwch  bawd 
sawdl  byth.  Yr  oedd  yr  athraw  wedi  dweyd 
wrthyf  yn  ddistaw  am  beidio  siarad  gair  o  Gym- 
raeg ;  ond  yr  oedd  y  bechgyn  drwg  hynny'n 
gwneyd  popeth  fedrent  i  wneyd  i  mi  waeddi,  ac 
o'r  diwedd  Ilwyddasant.  CoIIais  fy  nhymer,  a 
dechreuais  ddweyd  fy  meddwl  wrth  y  chwilgi 
bradwrus  ddyfeisiai  sut  i'm  poenydio.  Gydag 
i  mi  ddweyd  fy  Nghymraeg  cryf,  chwarddodd 
pawb,  a  rhoddwyd  llinyn  am  fy  ngwddf,  a 
thocyn  pren  trwm  wrtho.  Ni  wyddwn  ar  wyneb 
y  ddaear  beth  oedd,  yr  oeddwn  wedi  gweled 
tocyn  cyffelyb  am  wddf  ci  i'w  rwystro  i  redeg 
ar  ol  defaid.  Tybed  ai  i'm  rhwystro  adre  y 
rhowd  y  tocyn  hwnnw  am  fy  ngwddf  i?  O'r 
diwedd  daeth  canol  dydd,  awr  y  gollwng. 
Daeth  yr  ysgolfeistres  yno  a  gwialen  yn  ei  Ilaw. 
Gofynnodd  ryw  gwestiwn,  a  chyfeiriodd  pob 
plentyn  gwasaidd  ei  fys  ataf  fì.       Daeth  rhyw- 

beth  tebyg  i  wên  dros  ei  gwyneb  pan  welodd  y 
tocyn  am  fy  ngwddf  i.  Dywedodd  ryw  rigwm 
hir  wrthyf  na  fedrwn  ddeall  gair  o  hono,  dang- 
hosodd  y  wialen  imi,  ond  ni  chyffyrddodd  â  mi. 
Tynnwyd  y  tocyn  i  ffwrdd,  a  deallais  wedi 
hynny  mai  am  siarad  Cymraeg  y  rhoddid  ef  am 
wddf. 

Bu'r  tocyn  hwnnw  am  fy  ngwddf  gannoedd 
o  weithiau  wedi  hynny.  Dyma  fel  y  gwneid, 
— 'pan  glywid  plentyn  yn  dweyd  gair  o  Gymraeg, 
yr  oeddis  i  ddweyd  wrth  yr  athraw,  yna 
rhoddid  y  tocyn  am  wddf  y  siaradwr ;  ac  y;- 
oedd  i  fod  am  ei  wddf  hyd  nes  y  clywai'r  hwn 
a'i  gwisgai  rywun  arall  yn  siarad  Cymraeg, 
pryd  y  symudid  ef  at  hwnnw  druan.  Ar  ddi- 
wedd  yr  ysgol  yr  oedd  yr  hwn  fyddai  yn  ei 
wisgo  i  gael  gwialenodiad  ar  draws  ei  law.  Bob 
dydd  byddai'r  tocyp,  fel  pe  yn  ei  bwysau  e; 
hun,  o  bob  cwr  o'r  ysgol,  yn  dod  am  fy  ngwddi' 
i.  Y  mae  hyn  yn  gysur  i  mi  hyd  heddyw, — ni 
cheisiais  erioed  gael  llonydd  gan  y  tocyn  trwy 
ei  drosglwyddo  i  un  arall.  Ni  wyddwn  ddini 
am  egwyddor  y  peth,  ond  yr  oedd  fy  natur  yn 
^wrthryfela  yn  erbyn  y  dull  melldigedig  hwn  o 
ddinistrio  sylfeini  cymeriad  plentyn.  Dysgii 
plentyn  i  wylio  plentyn  Uai'n  siarad  iaith  ei 
fam,  er  mwyn  trosglwyddo'r  gosb  arno  ef  !  Na. 
nid  aeth  y  tocyn  erioed  oddi  am  fy  ngwddf,  di- 
oddefais  wialenodiad  bob  dydd  fel  y  doi  diwedd 
yr  ysgol. 

Erbyn  heddyw  y  mae  llawer  o'r  rhai  fu'n 
cyd-ddysgu  â  mi, — yn  fechgyn  ac  yn  ferched, — 
wedi  marw.  Bu  rhai  farw  wedi  dioddef  a 
nychu  gartref,  bu  rhai  farw  mewn  gwledydd 
pell.  Plant  tyner  a  charedig  oedd  y  rhain, 
plant  yr  oedd  cosb  un  arall  yn  peri  mwy  o  boen 
iddynt  nag  iddo  ef.      Ac  ehedodd  llawer  o  hon- 

ynt  ymaith  cyn  gwybod  am  ddim  ond  diniweid- 
rwydd  a  chydymdeimJad.  Bum  yn  meddwl 
lawer  tro, — beth  pe  buaswn  wedi  tynnu'r  tocyn 
oddi  am  fy  ngwddf,  ac  wedi  ei  loddi  am  wddf 
un  o'r  rhain?  Bum  yn  diolch  ar  fy  ngliniau  i 
Dduw  lawer  adeg  ei  fod  wedi  cadw'r  chwerwder 
hwnnw  o  fy  mywyd. 

Y  mae  llawer  o'm  hen  gyd-ysgolheigion  yn 
fyw,  ac  yn  llwyddo.  Ond  byddaf  yn  clywed 
ambell  dro  am  brofedigaeth  lem  yn  cyfarfod 
ambell  un  o  honynt.  A'r  adeg  honno,  medraf 
ymgysuro  wrth  feddwl  na  fum  i  yn  foddion 
cosbi  yr  un  o  honynt  erioed  am  siarad  Cymraeg. 

Y  mae'r  bachgen  oedd  yn  is-athraw  pan  wel- 
ais  i'r  ysgol  gyntaf  yn  amaethwr  cyfrifol,  ac 
nid  ydyw'r  blynyddoedd  wedi  dwyn  ymaith  y 
chwerthin  chwareus  o'i  lygaid.  Y  mae'r  eneth 
hithau'n  wraig  amaethwr,  a'i  meddwl  yn  ehedeg 
weithiau  oddiwrth  ei  müoedd  defaid  sy'n  pori 
ar  y  Berwyn,  yn  ehedeg  yn  ol  i  hen  ysgol  y 
Llan. 

Nis  gwn  ym  mha  le  mae'r  athrawes,  ac  ni 
wa«th  gennyf.  Nid  oes  gennyf  ond  adgof 
gwan  am  dani,  ni  feiddiais  edrych  arni  erioed 
ond  yn  llechwraidd.  Y  mae'n  debyg  iddi  adael 
ein  gwlad  fynyddig  ni  ar  y  cyfle  cyntaf,  a 
symud  i  ryw  ysgol  fechan  mewn  pentref  Seis- 
nig.  Ni  fynnwn  wneyd  anghyfìawnder  à'i 
chymeriad.  Efallai,  pe  yr  adwaenaswn  hi  yn 
ei  thy,  wedi  oriau'r  ysgol,  ei  bod  yn  wraig 
dyner-galon,  ac  yn  pryderu  llawer  am  danom. 
Hwyi'ach  mai  ar  ei  ohredo  yr  oedd  y  bai,  ac  nid 
arni  hi.  Yn  ol  credo  llawer  athraw  yr  adeg 
honno,  ei  brif  waith  oedd  dysgu  Saesneg  i'r 
plant.  A'r  ffordd  oreu,  fe  dybid,  i  gyrraedd 
yr  amcan  hwnnw,  oedd  ymwadu  â'r  Gymraeg  yn 
gyfan-gwbl,  a  rhwystro  plant  siarad  dim  ond  yr 

ychydig  Saesneg  fedrent  gofio  o  lyfiau  neu  ym- 
adroddion  rhywun  cyfarwydd  â  Saesneg.  Tybid 
yn  y  wlad  nas  gallai  ysgolfeistr  siarad  Cym- 
raeg,  tybid  mai  sarhad  arno  oedd  tybied  hynny. 
Bum  yn  meddwl  lawer  tro  wedyn  mai  dan 
deimlad  cryf  o  ddyledswydd  y  rhoddai  ysgol- 
feistri  y  tocyn  am  wddf  plant.  Tybient, 
hwyrach,  fod  yn  gyfreithlawn  iddynt  w^eyd 
plentyn  yn  fradwr,  os  medrent  trwy  hynny 
ddysgu  Saesneg  iddo.  Mor  bell  ag  yr  oeddwn 
i'n  mynd,  methodd  yr  oruchwyliaeth.  Gwnaeth. 
i  mi  gashau  llyfrau  ac  ysgol,  a  chasliau  gwybod- 
aeth  ei  hun ;  gwnaeth  i  mi  anufuddhau  i'm 
rhieni  am  y  tro  cyntaf  erioed,  trwy  ymguddio 
mewn  coedwigoedd  rhag  mynd  i'r  ysgol ; 
gwnaeth  íiynyddoedd  ddylasent  fod  yn  tiynydd- 
oedd  dedwyddaf  fy  mywyd,— blynyddoedd 
agor  y  meddwl  a  dangos  rhyfeddodau  iddo,— 
gwnaeth  y  blynyddoedd  hyn  i  mi  yn  chwerwaf 
rhai. 

Hen  gyfundrefn  felldigedig,  dioUhaf  wrth 
gofio  fod  gobaith  i  mi  weled  amser  y  caf 
ddawnsio  ar  dy  fedd.  Nid  ar  yr  ysgol-feistres. 
yr  oedd  y  bai,  ond  ar  y  gyfundrefn.  Merthyr 
oedd  hi,  fel  y  finnau.  Yr  oeddwn  yn  medru 
iaith,  ond  ni  chymerwyd  honno'n  foddion  i'm 
haddysgu.  Yr  oeddwn  i'n  siarad  un  iaith,  a'm 
hathrawes  yn  siarad  iaith  arall, — ac  ni  ddysgais 
ddim.  Oiìi  bai  am  yr  Ysgol  Sul  Gymraeg,  bu- 
aswn  heddyw  yn  anllythrennog,  yn  gorfod  di- 
bynnu  ar  arall  am  y  rìewyddion  am  iachawdwr- 
iaeth.  Bum  yn  dysgu  llawer  iaith  ar  ol  hynny, 
eibhr  ni  fu  neb  mor  ynfyd  a  cheisio  dysgu  yr 
un  i  mi  ond  trwy  gyfrwng  iaith  a  wyddwn  yn 
barod.  Yn  Gymraeg  y  medrir  dysgu  plentyn  o 
Gymro  feddwl,  a  thrwy'r  Gymraeg  y  medrir 
dỳsgu  iaith  arall  iddo.      Un  bore  yn  yr  wythr.os. 

gawn  i  o  Ysgol  Sul,  a  chwe  diwrnod  o  ysgol 
Saesneg.  Fy  mhrofiad  yn  awr  ydyw, — yr  wyf 
yn  ddyledus  am  bob  peth  i'r  Ysgol  Sul ;  i'r  ysgol 
Saesneg,  nes  y  daeth  Cymro  i'm  dysgu  yn  Gym- 
raeg,  nid  wyf  yn  ddyledus  am  ddim.  Ond, — 
fy  stori. 

Medrais  fynd  i  dy  perthynas  i  mi  i  gael 
tamaid ;  yr  oedd  y  plant  yn  rhy  brysur  i'm 
hatal,  pawb  yn  llawn  eisiau  bwyd.  Ond  pan 
ddois  at  y  porth  tuag  un,  yr  oedd  y  swn  wedi 
mynd  fod  bachgen  od  wedi  dod  i'r  ysgol, — bach- 
gen  yn  medru  peth  enbyd  o  ystraeon  o  bob 
math.  Daliwyd  fi  gan  y  beciigyn  mwyaf,  a 
gosodwyd  fi  ar  ben  carreg,  a  than  boen  curfa 
gorfod  i  mi  ddechreu  ar  f'ystraeon. 


Toc,  er  mawr  lawenydd  i  mi,  canodd  y  gloch. 
Rhedodd  pawb  i'r  ysgol,  a  dois  innau  i  lawr  o 
ben  fy  mhulpud  carreg,  a  rhedais  ar  eu  hol. 
Wedi  mynd  i  mewn,  canfyddais  yn  union  mai 
ofer  oedd  fy  Ilawenydd,  ac  y  buasai'n  well  i  mi 
fod  ar  ben  y  garreg  nag  yn  yr  ysgol.  Ffigiwr 
amhriodol  hwyrach  fuasai  dweyd  mai  o'r  badell 
ffrio  i'r  tân  y  dois,  ond  teimlwn  mai  rhywbeth 
felly  oedd  y  cyfnewidiad.  Gwell  i  mi,  wedi'r 
cwbl,  oedd  trugaredd  prin  ac  amynedd  byr  fy 
nghyd-ysgolheigion  nag  anghyfiawnder  yr  ysgoi- 
feistres. 

Yr  oedd  rhywun  direidus  wedi  rhoi  pin  a'i 
ben  i  fyny  ar  y  fainc,  yn  y  lle  y  disgwylid  i  mi 
eistedd  ar  fy  nyfodiad  i'r  ysgol.  Tybiai'r 
plant,  mae'n  ddiau,  y  dylaswn  anfarwoli'm  dy- 
fodiad  i'r  ysgol  trwy  lamu  oddiar  y  fainc,  a 
rhoi  bloedd  erchyll,  heb  un  rheswm  canfydd- 
adwy  am   y    fath    hyawdledd.       Ond    fel   y   di- 


20  Clych  Adgof. 

gwyddodd  y  peth,  nid  ar  flaen  y  pin  yr  eistedd- 
ais.  Byddai'r  person  yn  eistedd  yn  y  Ue  y 
rhoddasid  y  pin  ambell  i  dro,  wedi  i'r  plant 
fynd  allan,  ar  ei  ymweliadau  á'r  ysgol  i  edrych 


y  registcr.i.  Daeth  i'r  ysgol  y  diwrnod  hwnnw, 
yr  oedd  yn  ffyddlon  iawn,  fel  y  dylai  gwar- 
cheidwad   ysgol    fod.        A   eisteddodd  yn    ei   le 


'ferol,  nis  gwn. 
Ffordd  bynnag,  pan  dda«thom  i  mewn, 
galwyd  am  ddistawrwydd.  Daeth  distawrwydd 
fel  y  distawrwydd  glywir  o  flaen  ystonn  o  fellt 
a  tharanau.  Ni  fum  mewn  lle  mor  ddistaw 
erioed.  Gwyddwn  mai  peth  rhyfedd  oedd  dis- 
tawrwydd  fel  hyn,  ni  fuaswn  yn  coelio  y  medrai 
cynifer  o  blant  llawn  bywyd  a  direidi  fod  mor 
ddistaw.     Yr  oeddynt  fel  ìlygod. 

Safai'r  ysgolfedstres  wrth  y  ddesc,  ac  yr 
oedd  y  wialen  yn  ei  Uaw.  Deallais  wedyn  mai 
pregeth  draddodai  ar  ddyledswydd  plant  tuag 
at  weinidogion  cyfreithlawn  yr  efengyl,  sef  eu 
parchu  a'u  gwasanaethu  ym  mha  le  bynnag  yr 
elem.  Ond  nid  oeddwn  i'n  deall  yr  un  gair. 
Yn  unig  gwelwn  q1  gwaith  ar  y  wialen,  yr  oedd 
y  brigau  mân  wedi  cwbl  ddirisglo, — a  meddyl- 
iwn  fod  hyn  yn  arwydd  ddrwg.  Yr  oedd  pre- 
geth  yr  ysgolfeistres  yn  bur  hir.  Ehedodd  fy 
meddwl  innau  at  y  caeau  gwair,  at  y  cerrig  mân 
ar  lan  yr  afon,  ac  at  fy  nghi  y  gwyddwn  ei  fod 
yn  fy  nisgwyl  trwy'r  dydd.  Daeth  yr  hen  dy 
i'm  cof ;  gwelwn  y  mŵg  yn  esgyn  o'r  corn 
simdde  rhwng  y  coed,  oherwydd  yr  oedd  yn 
tynnu  at  amser  te  ;  yr  oedd  mor  ddistaw  fel  y 
dychmygwn  glywed  y  dvvr  yn  disgyn  dros  y 
graig  dan  y  ty".  Gwelodd  y  bachgen  osododd 
y  pÌTi  yr  olwg  freuddwydiol  oedd  arnaf,  a  gwel- 
odd  y  wialen.  Ni  fu'n  hir  yn  gorffen  ei  gyn- 
llun.        Yr    oedd    pregeth    yr    ysgolfeistres    yn 

tynnu  at  y  terfyn,  ac  yr  oedd  yntau  mewn 
perygl.  üyr  iawn  oedd  y  pen  olaf,  a  chlyw- 
ais  un  gair  ddeallais,  sef  pdn.  Wrth  glywed  y 
gair,  troais  yn  sydyn  i  edrych  ar  yr  ysgol- 
feistres.  Yr  oedd  ei  llygad  amaf,  ond  ni 
wyddwn  pam.  Gofynnwyd  cwestiwn,  a  bu  dis- 
tawrwydd  perffaith  am  eiliad.  Yna  daeth  llais 
y  bachgen  hwnnw,  yn  cyhoeddi  mewn  ateb  i'r 
cwestiwn, — ■"  Ab  Owen."  Wrth  glywed  f'enw, 
troais  yn  anesmwyth  yng  nghyfeiriad  y  wialen. 
Er  fy  mod  yn  anwybodus  ac  yn  hollol  ddiniwed, 
yr  oedd  rhyw  feddwl  ynnof  y  byddai'r  wialen 
honno  a  minnau'n  agosach  at  ein  gilydd  cyn  hir. 
Ni  fedrwn  achub  fy  nghara,  oherwydd  con- 
demniwyd  fi  yn  Saesneg,  ac  ni  wyddwn  amcan 
paham  yr  oedd  y  wialen  i  ddisgyn  ai-naf  hyd 
nes  yr  oedd  yn  rhy  hwyr  i  apelio  at  neb.  Ni 
waeth  i  mi  heb  ddesgriíio'r  gosb, — hwyrach  fod 
rhai'n  darllen  y  llinellau  hyn  heb  fod  0  gyr- 
raedd  cosb  gyffelyb, — ond  gallaf  ddweyd  hyn,  y 
buasai'n  llawer  gwell  i  mi  fod  wedi  eistedd  ar 
y  pin,  a  chael  fy  nghosbi  am  gadw  swn.  Yr 
oedd  gan  yr  ysgolfeistres  feddwl  uchel  o  lywodr- 
aethwyr  yr  ysgol,  yn  enwedig  o'r  person, — os 
oeddwn  i  fesur  ei  pharch  oddiwrth  ei  sel  i  gosbi. 

Trwy  weddiU  y  prydnawn  bum  yn  wylo  ac 
yn  ochaiin  ac  yn  cynllunio  bradwriaeth.  Nid 
ydyw  cosb  yn  gwneyd  neb  yn  well.  Y'  mae'n 
debyg  fod  rhyw  gymaint  o'r  bwystfìl  mewn 
plentyn,  a  dadblygodd  y  wialen  lawer  arno 
ynnof  fì  y  prydnawn  hwnnw.  Mwyn  i  mi  fu- 
asai  cael  gosod  pinnau  dan  filoedd  o  bobl,  er  nad 
oedd  y  syniad  erioed  wedi  cael  lle  yn  fy  meddwl 
o'r  blaen.  Esboniasid  i  mi  gan  yr  ysgolfeistres 
tra'r  oedd  y  wialen  uwch  fy  mhen,  mewn  Cym- 
raeg  Iledieithog,  paham  yr  oedd  y  gosb  i  ddis- 
gyn  arnaf.      Meddyliwn  innau  yr  hoffwn  roi  pin 

yng  nghader  y  tafarnwr  mawr  y  tybiwn  niai  efe 
oedd  brenin  y  pentref,  a  phin  yn  set  y  pre- 
gethwr  yn  y  pulpud,  a  phin  yn  seddau  yr  holl 
wŷr  y  clywais  fy  nhad  yn  eu  darlunio'n  eistedd 
yn  y  Senedd. 

Pan  ddaeth  hanner  awr  wedi  tri, — awr  goU- 
wng, — ymadewais  a'r  ysgol  dan  gredu  yr 
edrychid  arnaf  fel  bachgen  drwg.  Teimlwn  fel 
Ismael,  fod  llaw  pawb  yn  fy  erbyn,  a'm  llaw 
innau  yn  erbyn  pawb.  Byth  er  hynny  y  mae 
geniiyf  ryw  fath  o  gydymdeimlad  â'  gwrth- 
ryfelwr  a  chwyldrowr.  Pan  ddarllennais  Goll 
Gwynfa,  lawer  blwyddyn  wedyn,  cydym- 
deimlwn  â  Satan  er  fy  ngwaethaf.  Pan  ddar- 
llennais  ei  ddrama  oreu  gwelais  fod  Shakespeare 
yn  rhoi  ei  holl  athrylith  ar  waith  i  gondemnio 
Macbeth ;  edmygais  innau  Facbeth,  er  ei 
waethaf.  A  phan  ddarllennais  lyfr  lago'r 
Cyntaf  yn  erbyn  ysmygu,  ysmygais  unig  sigaret 
fy  mywyd  fel  protest  yn  ei  erbyn. 

Y  mae  Uawer  un  yn  medru  edrych  yn  ol  ar 
ddyddiau  ei  ysgol  fel  dyddiau  dedwyddaf  ei 
fywyd.  Ni  fedraf  fì  wneyd  hyn.  Y  mae  Uawer 
un  yn  gwybod  mai  ei  athraw  cyntaf  roddodd 
iddo  y  trysorau  gwerthfawrocaf  fedd, — cred 
mewn  gonestrwydd  ac  yn  Rhagluniaeth,  cred 
mai  lle  heulog  ydyw'r  byd  i  rywun  fo  a'i  fywyd 
yn  iawn,  cariad  at  ei  gyd-ddyn  a  pharch  tuag 
at  wŷr  i'r  rhai  y  mae  parch  yn  ddyledus.  Ni 
chefais  i  y  pethau  hyn, — y  pethau  gefais  i  oedd 
teimlad  fy  mod  dan  gyfraith  haiarnaidd  nas 
gallwn  ei  deall,  a  fod  yn  rhaid  dweyd  celwydd 
cyn  y  medrwn  achub  fy  ngham.  Ni  ddeallais 
f'athrawes  erioed,  oherwydd  ni  siaradai  air 
fedrwn  ddeall.  Buasai'n  fendith  anrhaethol  i 
mì  pe  na  welswn  yr  ysgol  erioed. 

Ond,  i  fynd  ymlaen  gyda'm  hanes,  yr  oedd 
dydd  i  ddydd  yn  ychwanegu  blinder  i  mi  yn  yr 


ysgol.       Nid  oedd  y  llyfrau  a  roddid  o'm  bla 
ond  tywyllwch  di-obaith   i    mi,    ac   yr    oedd    yr 
esboniadau  gynhygid  arnynt  yn  dywyllach  fyth. 


Collais  fy  hoen,  ac  nid  oedd  blentyai  aned- 
wyddach  yn  y  fro  honno  i  gyd.  Blinodd  y  rhai 
hoffai  wrando  f'ystraeon  arnaf.  Gadawyd  fi  at 
drugaredd  rhai  eiddigus  o'm  doniau  prin,  a 
churid  fi'n  ddi-drugaredd  hyd  nes  y  dysgais  ym- 
ladd.  Yr  wyf  yn  cofio  darganfod  fod  ysbryd 
llofrudd  ynnof  ryw  dro,  pan  yn  anelu  c-arreg  at 
ben  bachgen  oedd  wedi  gwneyd  i  mi  golli'm 
tymer.  Pan  dan  ofal  fy  nhad,  a  than  ei  addysg, 
— er  lleied  oedd  cylch  ei  ddarllen, —  yr  oeddwn 
yn  hapus,  a'm  henaid  yn  heddychlon.  Ond 
niagwyd  ysbryd  drwg  ynnof  yn  yr  ysgol ;  ac,  ar 
adegau,  y  mae  yn  fy  mhoeni  byth.  Pan  fo 
plentyn  yn  awyddus  am  ddysgu,  ond  heb  y  gallu 

i  ddeall  ei  athraw'n  siarad  Saesneg,  fy  ngweddi 
ydyw  ar  iddo  gael  ei  wared  oddiwrth  y  teimlad 
ei  fod  dan  deyrnasiad  anghyfiawnder  a  chreu- 
londeb.  Pan  fydd  wedi  anghofio'r  wialen, 
edrych  ar  bawb  fydd  yn  siarad  Saesneg  fel  ei 
elyn  naturiol  byth. 

Yr  wyf  yn  cofio'r  ysgol  honno'n  dda, — y 
paent  melyn-wyrdd  oedd  ar  ei  muriau,  y  llechau 
cerrig  oerion,  y  llawr  coed  treuliedig,  y  wialen 
ar  y  ddesc,  y  darnau  bychain  o  wydr  oedd  yn  y 
ffenestri,  a'r  cloc  yr  oedd  diogi  wedi  ymglymu 
am  ei  fysedd. 

Cyn  hir  aeth  yr  ysgol  yn  anioddefol  i  mi. 
Collwn  fy  nghysgu'r  nos  wrth  feddwl  am  dani  ; 
ac,  o'r  diwedd,  er  ymdrech  galed,  teimlais  na 
fedrwn  fynd  iddi  mwy. 

Ryw  fore,  mi  a'i  cofiaf  byth,  ymguddiais 
mewn  gwrych  o  ddrain, — ac  yr  oedd  arogl 
blodau'r  drain  yn  fil  mwy  dymunol  nag  arogl 
paent  melyn-wyrdd, — hyd  nes  oedd  y  plentyn 
olaf  wedi  mynd  i'r  ysgol.  0  mor  dawel  a 
hyfryd  oedd  pob  man  wedi  i'r  plentyn  olaf  fynd 
i'r  ysgol ! 

Crwydrais  lawer,  pan  ddylaswn  fod  yn  yr 
ysgol,  ar  hyd  yr  ardal.  Yr  wyf  yn  cofio  llawer 
peth  rhyfedd  welais  ac  a  glywais,  yn  yr  oriau 
crwydr  hyn,  ymysg  gweision  ffermwyr.  Un  tro 
dois  i  ystabl  ffermdy  heb  fod  ymhell  o'r  ysgol 
ar  adeg  seremoni  ryfedd.  Yr  oedd  y  gwas, 
gŵr  cadarn  cydnerth,  yn  bedyddio'r  ceffylau 
trwy  wneyd  llun  y  groes  ar  eu  talcennau.  Clor- 
fod  i  mi  fod  yn  ddistaw  iawn  tra  bo'r  seremoni'n 
mynd  ymlaen.  Yna  gofynnodd  i  mi  a  welais 
fedyddio  ceffylau  o'r  blaen.  Dywedais  na 
wyddwn  i  fod  neb  ond  plant  yn  cael  eu 
bedyddio.  Dywedodd  yntau  mai  cefi'ylau  drwg 
iawn    fydd    ceffylau   heb    eu    bedyddio.        Gyda 

MIWSIG    RHAIADEAU. 
"  Dysgais   garu  miwsig-  rliaiadr 


hynny  daeth  plentyn  bach  tlws  o  iywle  ar  ei 
rawd  tua'r  ystäbl.  "  Weli  di  glust  hon?" 
meddai,  gan  ddangos  clust  greithiog  dan  gudjTi- 
nau  gwallt.  "  Ceffyl  heb  ei  fedyddio  gydiodd 
ynddi,  wel  di,  â'i  ddannedd,  ac  nii  dorrodd 
ddarn  o'i  chlust.  Os  doi  di  byth  yn  wagnar, 
cofìa  di  fedyddio  dy  geff'ylau,  neu  mi  dron'  y 
drol,  neu  mi  dorran'  ddarn  o  dy  glust  ti."  Yr 
oedd  y  gwas  hwnnw'n  credu  mewn  bedyddio 
ceffylau,  ond  nid  wyf  yn  sicr  a  oedd  yn  teimlo 
fod  rhyw  lawer  o  rin  yn  y  bedydd  gafodd  ei 
hun.  A  llawer  chwedl  ofergoelus  glywais, — 
cefais  gipdrem  i  fywyd  nas  gwyddwn  ddim  am 
dano  o'r  blaen. 

Nid  dyddiau  dieuliwyd  yn  hollol  ofer  oedd 
y  dyddiau  y  bum  yn  crwydro  yn  lle  mynd  i'r 
ysgol.  Dysgais  garu  prydferthwch  natur  â 
chariad  angerddol.  Bum  yn  gwylio'r  cymylau 
oddiar  ael  llawer  bryn  serth,  bum  yn  synnu  at 
gylchdroion  esmwyth  y  genllif  goch  wrth  edrych 
arni  oddiar  gopa  craig,  darganfyddais  nad 
oedd  dyfnder  coedwig  yn  lle  unig,  dysgais  garu 
miwsig  rhaiadrau, — ^>'r  oeddwn  yn  berftaith 
ddedwydd  tan  ddoi'r  ysgol  i'm  cof,  a  than  gof- 
iwn  mai  mewn  anufudd-dod  i'm  rhieni  yr 
oeddwn  yn  byw.  Ond  yr  oedd  bywyd  fel  hyn 
yn  rhy  hapus  i  bara'n  hir  ;  o'r  diwedd  dywedodd 
rhywun  wrth  fy  mam  fy  mod  ymhell  o'r  llan, 
mewn  cwm  anghysbell,  yn  ystod  oriau'r  ysgol. 
Dechreuwyd  chwilio,  a  buan  y  daeth  fy  holl 
fai  i'r  golwg.  Yr  oeddwn  mewn  ofn  niawr,  ac 
mewn  cywilydd  mawr.  Ond  y  dychryn  mwyaf, 
wedi  diodde'r  gosb,  oedd  meddwl  am  fynd  i'r 
ysgo]  yn  fy  ol. 

Yr  oedd  hen  wr  gwargam,  a  llygaid  bychain 
treiddgar  ganddo,  wedi  dweyd  wrthyf  am  wled- 
ydd  pell.  Nid  wyf  yn  meddwl  iddo  fod  erioed 
o'r  ardal,  ond  soniai  beunydd  am  "  awel  lem 
Siberia  "  ac  am  "  awel  falmaidd  y  de  "  fel  pe 
buasai'n  berffaith  gyfarwydd  â  hwy.  Dywed- 
odd  hanes  y  môr  wrthyf,  ac  fel  yr  oedd  rhai'n 
mynd  mewn  llongau  i  wledydd  pell,  i  gyrchu 
eurafalau  a  lemonau  a  phob  rhyw  hyfrydwch. 
Penderfynais  innau,  rhag  myned  i'r  ysgol, 
ddianc  i'r  môr.  Yr  oedd  yn  well  gennyf  awel 
falmaidd  y  de  nag  awel  lem  Siberia ;  a  thybiwn 
fod  yr  awel  falmaidd  tua  chyfeiriad  codiad 
haul, — ^meddyliwn  fy  mod  wedi  ei  theimlo  rai 
troion  pan  fyddai'r  awyr  yn  gloewi  yn  y  bore, 
a  cherbyd  tân  yr  haul  yn  dod  dros  y  mynydd- 
oedd.  ■      Codais  yn    fore,   yn  yr   haf   oedd    hi,   a 

chychwynnais.  Ond  daeth  lludded  mawr 
drosof,  a  newyn.  Nid  oedd  y  môr  yn  y  golwg 
o'r  mynydd  uchaf.  Ni  welwn  ond  mynydd- 
oedd  heb  derfyn  arnynt. 

Tix>ais  adre'B  ol.  Nid  oedd  dim  o'm  blaen 
ond  anobaith  a'r  ysgol.  Erbyn  cyrraedd  adre, 
yr  oeddwn  yn  wael.  Bum  mewn  twymyn,  ac 
araf  iawn  y  bum  yn  gwella.  Erbyn  i  mi  ail 
ddechreu  mynd  ir  ysgol,  yr  oedd  athraw 
newvdd  wedi  dod. 

Yr  oedd  lliw'r  dail  yn  dechre  troi,  tua  di- 
wedd  Medi,  pan  ddaeth  yr  athraw  newydd.  Yr 
oeddwn  wedi  cael  bod  gartref  trwy'r  haf,  oher- 
wydd  y  gwaeledd  a  ddaethai  i'm  rhan  o  fynd 
i'r  ysgol.  A  haf  dedwydd  oedd  hwnnw. 
Gyda'r  defaid  yn  y  mynydd  y  treuliais  y  rhan 
fwyaf  o  hono.  Y  mae  ein  "  rhydit  "*  ni  ar 
fron  y  mynydd  mawr,  ac  y  mae  afon  jTi  murmur 
yn  ddedwydd  wrth  lithro  dros  gerrig  gleision  a 
graian  glân  gyda'i  odreu.  Y  mae  ei  dwfr  mor 
dryloew  fel  y  medrwn  wylio  symudiadau'r 
brithylliaid  prydferth  oedd  yn  chware  o'i 
fewn.  Y  peth  cyntaf  ddarganfyddais  oedd 
nad  oedd  yno  ysgol  i'r  brithylliai"d  bach ; 
a  dyna'r  paham,  mi  dybiwn,  fod  eu  cyn- 
ffonnau'n  chware  mor  hoew  yn  y  dŵr.  Ar  ochr 
y  mynydd  yr  oedd  rhed_\Ti  Mair  a  grug, — gwn 
eu  bod  yno  eto,  er  na  welais  i  eu  lliwiau  gogon- 
ed'dus  o  wyrdd  a  choch  er  ys  blynyddoedd, 
oddigerth  mewn  dychymyg.  Yr  oedd  yno  ran- 
diroedd  eang  o  fynydd  glaswelltog  hefyd,  ac  ni 
ddaeth  o  Frusí5els  erioed  garped  mor  esmwyth 
dan  droed  a'r  mynydd  hwnnw  yn  sychder  yr 
haf.  Llawer  tro,  ar  wastadeddau  sychion 
gwledydd  pell,  y  bum  yn  hiraethu  am  ddyfroedd 
grisiaiaidd  ffynnon  sy'n  tarddu  dan  garreg  ar  y 
mynydd  hwn.  Yn  ei  gwrr  yr  oedd  pantle  cys- 
godol,  a  sicrha  bugeiliaid  mai  hen  gladdfa 
oedd.  Symudwn,  bron  yn  ddiarwybod  imi, 
gyda'r  nos,  i  gwrr  arall  y  rhandir,  er  fod  yno 
gylchau  Tylwyth  Teg.  Pan  ddechreuai  cys- 
godau'r  myny'ddoedd  ymestyn  dros  gwm  ar  ol 
cwm,  nes  o'r  diwedd  yr  ymledent  dros  fy  nefaid 

*  Rhydd-did,  rhyddid.  Gehvir  ef  hefyd  yn  "  libart," 
liberti/. 

innau  hefyd,  trown  i  lawr  ar  hyd  dyffryn  y 
nant  tua'm  cartre.  A  bore  drannoeth,  pan 
fyddai'r  haul  yn  sychu'r  gwlith  oddiar  flodau'r 
grug,  mwyn  oedd  gorwedd  ar  y  mynydd  i  weled 
yr  ehedydd  bach  yn  codi  o  uchder  i  uchder,  nes 
y  byddai'n  yspotyn  du  bron  rhy  fach  i'w  weled 
yn  yr  ucheldiroedd  glas,  a'i  gân  yn  aros  yng 
nghlust  dychymyg  o  hj'd.  le,  dyddiau  dedwydd 
oedd  y  dyddiau  hynny,  pan  oedd  awel  gynnes 
esmwyth  yn  anadlu  dros  y  dolydd  gweiriog  a 
thros  y  mynyddoedd  iach.  Ac  i  wneyd  fy  llaw- 
enydd  yn  berffaith,  clywais  fod  yr  ysgolfeistres 
yn  mynd  i  ffwrdd,  i  le  gwell.  Ond  och  !  nid 
oedd  diwedd  i  fod  ar  yr  ysgol,  er  i'r  ysgol- 
feistres  fynd  i  ffwrdd.  Yr  oedd  un  arall  i  ddod 
yn  ei  lle.  A  chlywais  newydd  wnaeth  i'm 
calon  suddo  o'm  mewn.  Wrth.  fy  ngweled  yn 
rhedeg  yn  Uawen  gyda'm  ci  ryw  ddiwrnod, 
treiodd  hen  wr  pigog  o  ben  ucha'r  cwm  ddi- 
nistrio  fy  llawenydd  trwy  ddweyd, — "  Mae'r 
gaea'n  dod,  'ngwas  i,  mi  cei  di  hi'n  iawn,  'roedd 
Sion  Siop  yn  deyd  wrtha  i  mai  dyn  ydi'r  scwl- 
musus  newydd."  A  meddyliais  innau  ar  un- 
waith,  os  medrai  dynes  fechan  deneu  lainio  mor 
echrydus,  beth  fedrai  dyn  mawr  cryf  wneyd. 

Bum  yn  dyfalu  llawer  ffasiwn  un  oedd  yr 
athraw  newydd,  breuddwydiwn  am  dano  bob 
nos.  O'r  diwedd  tynnais  ddarlun  o  hono  i  mi 
fy  hun,  ac  nis  gallwn  gael  llonydd  gan  y  darlun 
a  greais, — dyn  mawr  tal  oedd,  a  chadach  du  ar 
draws  un  llygad,  a  Uais  bas  aflafar,  a  choes 
bren.  Ond  ni  fedrwn  gael  sicrwydd  i'm 
meddwl  fy  hun  pa  un  ai  rnler  ynte  gwialen 
fedw  fyddai'n  tymiu'r  llwch  o  ysgwyddau'm 
cot.  Un  peth  ni  ddaeth  yn  agos  i'm  meddwl, 
— y  syniad  fod  yn  bosibl  i  ysgolfeistr  fy  neall 
yn  siarad. 

Daeth  bore  mynd  i'r  ysgol.  Cynghorodd  fy 
mam  fi  y  noson  cynt  i  ufuddhau  i"r  athraw  ym 
mhob  peth.  Addewais  innau  wneyd  hyn,  os 
medrwn,  trwy  ryw  foddion,  ddeall  beth 
oedd  yn  ddweyd.  Rhoddodd  fy  mam  gynghor- 
ion  ereill  i  mi  hefyd,  yn  y  wedd  yma, — "  Cofia 
di  fod  yn  ffeind  wrth  blant  ereill,  yn  enw<?dig 
wrth  rai  Ilai  na  thydi  dy  hun.  Ond  'dydi 
ddim  iws  i  ti  adael  i  neb  dynnu  dy  Iygaid.  Os 
cei  di  gam,  rhaid  i  ti  chware  dy  bai't.  Ac  os 
doi  di  i  gwyno  ata  i  fod  rhyw  fachgen  wedi  dy 
guro  di,  cofia  hyn, — ^mi  gei  gweir  arall  gen  inne 
am  adael  iddo  fo.  Treia  ddysgu,  gael  i  ti  leic- 
io'r  ysgol."  Cychwynnais  i'r  ysgol  yn  ddewr- 
ach  na  Ilawer  tro,  wedi  penderfynu  "chware  fy 
mhart." 

Yr  oeddwn  wrtli  yr  ysgol  mewn  piyd,  a 
phan  agorwyd  y  drws  am  naw  i'r  funud,  ym- 
wthiais  i  mewn  gyda'r  plant  ereill,  a  gadewais 
i  ffawd  fy  rhoddi  i  eistedd  yn  ol  ei  hewyllys  hi. 
Gwelais  cyn  hir  fod  ffawd  wedi  fy  rhoddi  i  eis- 
tedd  yn  y  gornel  bellaf  oddiwrth  y  tàn,  a  daeth 
mwy  o  rym  nag  erioed  i  eiriau  fy  mam  fod  yn 
rhaid  i  mi  chware  fy  mhart  fy  hun.  Ond  dacw'r 
athraw  newydd.  Prin  y  medrwn  gredu  mai  efe 
oedd,  yr  oedd  mor  anhebyg  i  ysgolfeistr  fy 
mreuddwydion.  Gŵr  byrr  tew  oedd,  a  siriol 
iawn  yr  olwg.  Yr  oedd  rhywbeth  yn  ei  wyneb 
yn  gwneyd  i  mi  feddwl  nad  oedd  hwn,  beth 
bynnag,  am  geisio  mwynhad  drwy  wneyd  y 
plant  mor  anghysurus  ag  y  medrai.  Yr  oedd 
gennyf  syniad  fod  pob  athraw'n  cuddio  gwialen 
fedw  y  tu  ol  i'w  gefn,  ond  yr  oedd  rhywbeth  yn 
ddeniadol  yng  ngolwg  hwn.  A  sylweddolais,  er 
Ilawenydd  angerddol  i  mi,  fod  yn  bosibl  i  fach- 
gen  ysgol  hoflfì  ei  athraw.  Troais  fy  llygaid  at 
y  cwpwrdd   lle  y  cedwid  y  botel   inc  fawr  a'r 

wialen  fedw  ar  ei  ben.  Gwelais  fod  y  wialen 
yno  o  hyd.  Yr  oeddwn  wedi  gobeithio  yr  ai'r 
ysgolfeistres  a'i  gwialen  gyda  hi,  oherwydd  y 
mae  hen  wialen  fedw'n  brifo  mwy  na  gwialen 
fedw  newydd.  Pan  fydd  y  dail  heb  Iwyr  ddod 
i  ffwrdd  oddiwrth  y  wialen,  nid  yw  y  loes  yn 
gymaint ;  heai  wialen  fain,  wedi  gwneyd  llawer 
o  waith,  ydyw'r  beryclaf. 

Rhoddwyd  fì  yn  y  dosbarth  isaf ;  ac  yr  oedd 
lle  y  dosbarth  hwnnw  am  y  fainc  a  Ue'r  dos- 
barth  uchaf.  Yn  y  dosbarth  uchaf  yr  oedd 
geneth  o'r  un  oed  a  minnau,- — ^mae  merched  yn 
dysgu'n  gynt  o  lawer  na  bechgyn  rywsut.  A 
chyn  diwedd  ysgol  y  bore  dechreuasom 
ysgwrsio.  Yr  oedd  hi  wedi  gorffen  ei  gwaith  ; 
a  minne,  druan,  heb  ddechre.  Rhoddodd  help 
i  mi  dorri  rhyw  luniau  llythyrennau  ar  fy  llech. 
Benthyg  oedd  y  Ilech,  ac  nid  oedd  gennyf  bensel 
garreg.  Rhoddodd  yr  eneth  fenthyg  ei  phensel 
hi  i  mi,  ac  yr  oedd  yn  gynnes  o'i  llaw,  ac  yn 
ysgrifennu'n  esmwyth  iawn.  Ond  gwelais  na 
fynnai'r  bensel  wneyd  rhyfeddodau  gyda'm 
bysedd  i  fel  y  gwnai  gyda'i  bysedd  hi.  Gwell 
na'r  ysgrifennu  oedd  yr  ysgwrs  a  gawsom  am 
yr  athraw  newydd.  Yr  oedd  yr  eneth  yn 
gwybod  ei  hanes  i  gyd,  oherwydd  yr  oedd  wedi 
b-od  yn  ei  chartref.  Un  o  sir  Aberteifì  oedd, 
medcle  hi.  Nid  oedd  gen  i  yr  un  syniad  am  sir 
Abert-eifi  yr  adeg  honno  ond  ei  bod  yn  rhywle 
yng  nghanol  Lloegr,  oherwydd  Saesneg  oedd 
iaith  y  person,  ac  o'r  sir  honno  yr  oedd  ef  yn 
digwydd  dod.  Ond  dywedai'm  cydymaith  f  d 
yr  athraw'n  medru  Cymraeg,  "  ond  i  fod  o'n 
Gymraeg  go  od."  "  A'i  wraig  o  hefyd," 
meddai,  "  piti  garw  na  ddoi  hi  i'r  ysgol,  welest 
ti  erioed  un  mor  ffeind."  Yr  oedd  yr  athraw 
a'i      wraig      wedi      dweyd      tipyn      o'u      hanes. 

"  Roedden  nhw  yn  yr  ysgol  hefo'u  gilydd,  ac 
yn  gariadau  yr  amser  hwnnw,"  ebe'r  eneth,  gan 
gyföirio  at  hanes  y  bydd  merched  bach  yn 
cymei-yd  mwy  o  ddyddordeb  ynddo  na  bechgyn 
bach.  Gofynnais  yn  bryderus  a  oedd  gan  yr 
athraw  blant,  a  da  iawn  oedd  gennyf  glywed 
nad  oedd  ganddo  yr  un.  Tybiwn  mai  tynged 
anedwydd  oedd  un  plant  athraw, — bod  gydag 
ef  ddydd  a  nos  ! 

Erbyn  hyn,  prin  y  rhaid  i  mi  ddweyd,  y  mae 
fy  meddwl  wedi  newid  am  sir  Aberteifì  ac  am 
blant  ysgolfeistr.  Pe  bawn  yn  llywodraethu 
ysgol  ac  yn  dewis  athraw,  dewiswn  un  gyda 
gwraig  a  phlant.  Y  syndod  i  mi  ydyw  pa  ham 
y  mae  athrawon  di-briod  yn  medru  deall  plant 
cystal.  Ond  yr  wyf  yn  sicr  o  hyn,  na  wyddant 
ond  elfennau  eu  celfyddyd  hyd  nes  y  bont  wedi 
ymdrafferthu  gyda'u  plant  eu  hun.  Y  mae  cyd- 
ymdeimlad  a  gwybodaeth, — rhai  gwerthíawr- 
ocach  na  thrysorau  pennaf  ysgol  a  choleg, — ^yn 
dod  yn  feddiant  i'r  athraw  ;  ac  y  mae  pob  enaid 
bach  sydd  dan  ei  ofal  yn  ymddangos  yn  gan  mil 
gwerthfawrocach  nag  erioed  o'r  blaen. 

Y  prydnawn  buom  yn  dysgu  darllen,  trwy 
ddweyd  geiriau  ar  ol  bachgen  ddaeth  i'n  dysgu. 
"'Oa;  ox;  on  on  ;  at  ut,' — mi  dybiaf  glywed 
ugain  o  leisiau'n  swnio  yn  fy  nghlustiau  y  funud 
hon.  Mor  waha<nol  yw'r  lleisiau  heddyw  !  Y 
mae  dŵu'n  cyhoeddi'r  efengyl,  y  mae  un  yn 
melldithio  Duw  a  dynion,  y  mae  mwy  nag  un 
wedi  tewi  am  byth.  Ni  wyddem,  wrth  gwrs, 
beth  oeddym  yn  ddweyd.  "  Dysgu  allan  "  fel 
parot  oedd  unig  ystyr  y  gair  dysgu;  nid  oedd 
deall  a  dysgu  meddwl  yn  rhan  o  addysg  y  dydd- 
iau  hynny  o  gwbl.  Ein  dysgu  i  wneyd  swn  heb 
feddwl  iddo,  a'n  dysgu  i  siarad  heb  ddeall, — 
dyna'r  dysgu  gawsom  ni. 

YR   ARAN   O  ROS   CAERHYS. 
Ac    amaethdy    Talardd. 

Wrth  fynd  adre'r  prydnawn  gwelais  wraig 
yr  athraw.  Un  hardd  radlon  oedd  ;  a  dechreu- 
odd  siarad  à  ni.  Gofynnodd  i  mi  a  fedrwn 
"  ddala  iar  bach  yr  haf."  Ni  wyddwn  mai 
gloyn  byw  oedd  yn  feddwl,  onide  gallaswn 
ddweyd  hanes  bywyd  degau  o  honynt  wrthi. 
Holodd  ni  a  oedd"  pysgod  yn  yr  afon,  ac  a  oedd 
yn  hawdd  eu  dal.  Gwnaeth  hyn  fi'n  ddistaw, 
yr  oedd  y  pysgod  yn  gyfeillion  i  mi,  ac  ofnwn 
y  medrai'r  ysgolfeistr  eu  dal.  Ond  hoffwn  y 
wèn  oedd  ar  wyneli  y  wraig  a'i  hiaith, — ^yr  oedd 
mor  anhebyg  i'r  hon  a'n  gadawsai.  Synnem  ei 
chlywed  yn  siarad  Gymraeg,  a  hanner  ofnem  y 
cai  "  slap "  ar  ei  llaw  wedi  mynd  adre. 
Teimlwn  yn  falch  iawn  ar  ddiwedd  y  diwrnod 
hwnnw.  Diwrnod  cyfan  yn  yr  ysgol  heb  gurfa  ! 
Ni  feddyliais  erioed  o'r  blaen  fod  hyn  yn  bosibl. 
Nid  oedd  dim  arswyd  yn  fy  meddwl  wrth 
feddwl  am  ysgol  trannoeth.  Rhedwn  yn  llawen 
gyda'm  ci  ar  draws  y  oaeau  adlodd  gwyrddion, 
i  deimlo  fy  mod  yn  rhydd.  A  theimlwn  fy  mod 
wedi  dysgu  o  x,  ox.  Gwyddwn  lle'r  oedd  cer- 
rig  gleision  hirion  yng  ngwely'r  afon  yn  y  myn- 
ydd.  Eis  yno  i'w  ceisio.  Naddais  un  o  hon- 
ynt  yn  bensel  feddal  bigfain,  torrais  dwU  yn  ei 
bon,"^  a  rhoddais  ruban  melyn  drwyddo,  i'w 
hongian  am  fy  ngwddf.  Tybiais,  hefyd,  y 
gallwn  fod  o  ryw  ddiddanwch  i'm  cyd-ysgolheig- 
ion.  Gwneis  ddau  bâr  o  "  gleoars  "  newydd, 
sef  cerrig  caledion  i'w  rhoddi  rhwng  fy  mysedd. 
Medrwn  chwareu  y  rhain  er  difyrrwch  i  mi  fy 
hun,  a  dychmygwn  weled  yr  hoU  blant  yn 
gwrando  arnaf  mewn  edmygedd. 

Y  ma«  blynyddoedd  lawer  er  pan  ysgiifen- 
nais  yr  adgofion  tila  hyn.  Y  niae'm  hathrawes 
gyntaf  yn  ei  bedd.  Wedi  dyddiau  f'ysgol  deall- 
ais  ed  bod  yn  wraig  dyner-galonj  a'i  chariad  at 
blant  yn  fawr.  Ond  yr  oedd  yn  gaeth  i  gyfnn- 
drefn  greulon  ;  a  dysgai  ni  fel  y  dysgesid  hithau 
druan.  Ond,  i  mi  blentyn,  yr  oedd  hi  a'r  gyf- 
undrefn  yn  un. 

Os  anghofìaf  fy  nghas  at  yr  athrawes,  ni  ang- 
hofiaf  byth  fy  nghariad  at  yr  athraw  a'i  dilyn- 
odd.  Y'r  oedd  yntau  yn  hualau  yr  un  gyfun- 
drefn  ddrwg,  ond  meiddiodd  ef  gredu  mewn  duU 
gwell.  Er  mai  Saesneg  oedd  iaith  yr  ysgol, 
rhoddai  fenthyg  llyfrau  Cymraeg  i  ni, — llyfrau 
llwydaidd  yr  olwg,  ond  llawn  hanes  arwyr  a 
gwledydd, — i'w  dai'llen  fìn  nos.  Cododd  ynnom 
awydd  angerddol  am  wyboda^th.  Hudai  ni  i 
ddarllen  ac  i  ddysgu.  Deuai  i'n  cartrefì,  a  siar- 
adai  Gymraeg.  Ac  am  ei  wraig,  aem  ati  i 
d'dangos  pob  llyf  r  newydd ;  a  byddai'n  llawen 
gyda  ni. 

Aeth  yr  athraw  o'r  ardal  wedi  i  •nú  adael  yr 
ysgol,  i  ysgol  arall  mewn  sir  gyfagos.  Cyn  hir 
wedyn  cymerodd  urddau  yn  Eglwys  Loegr.  Bum 
yn  ei  wrando'n  pregethu  mewn  hen  eglwys  ad- 
feiliedig  ar  lan  y  môr,  a  dyna'r  bregeth  fwyaf 
hyawdl  glywais  mewn  eglwys  erioed. 

Y"  mae  yntau  heddyw  yn  ei  fedd.  Huned  yn 
dawel  yn  naear  sir  Aberteifi,  ei  sir  enedigol. 
Bydd  byw  yn  serch  pob  un  o'i  ddi&gyblion.  Lu 
o  blant  dedwydd,  parablus, — ym  mha  le  yr 
ydych  i  gyd  ?  Os  derllyn  yr  un  ohonoch  y  llin- 
ellau  hyn,  derbyniwch  gofion  un  sy'n  aml  yn 
meddwl    ara    danoch.         Tybed    a   ydych,    fel   y 

finnau,  jti  cael  cysur  a  nerth  wrth  alw'r  hen 
ddyddiau  weithiau'n  ol  ?  Os  felly,  nid  yn  ofer 
y  eanaf  glych   hen  adgofion. 

HEN  FETHODIST. 


"  Like   a  monk,    wlio,    under   his   cIoak, 
Crosses  hiniself,   and   sig'hs,   alas  ! 
W'ith  sorrowful  voice  to   all   who  pass, — 
'  For  ever — never  ! 
Never— for    ever?'  " 
I.OMOFEi.i.ovv.     Tho  01(1.  Clúcl-  on   fhc  Stairs. 


MEWN  coinel  o'r  bwthyn  lle'm  ganwyd 
saif  hen  gloc.  Tybiais  Ìawer  tro,  os  cawn 
ddigon  o  ysgol  i  fedru  ysgrifennu  rhyw- 
beth,  yr  ysgrifennwn  hanes  yr  hen  gloc.  Na 
ddychrynned  y_dai4}e«nydd  ;  nid  wyf  yn  myned 
i  adrodd  fy  hanes  fy  hun.  Y  mae  amryw  gyf- 
riiiion  rhwng  yr  hen  gloc  a  niinne,  er  pan  fum 
yn'syllu  gyntaf  ar  ei  wyneb  melyn  o'm  hen  gryd 
derw  ;  ond,  pe'r  hoffai  rhywun  wybod  y  rheini, 
y  mae'n  debycach  o  gael  gwybod  gan  yr  hen  gloc 
na  chan  i.  Na,  bydded  y  darllennydd  yn 
esmwyth,  nid  oes  arnaf  eisio  gwthio  fy  hun  i'w 
sylw;  fy  unig  amcan  ydyw  cyflwyno'm  cydna- 
bod,  y  cloc  patriarchaidd  hwnnw,  iddo. 

Pe  cawn  siarad  ar  ddaineg,  dywgdwn  j'rcloc 
gael  bore  oes  gwyllt  a  dibris.  NuT wyf  yn  siwr 
a  oedd  mewn  teuIu_cjefyddol  pan  ddechi'euodd 
dician  yn  1778 ;  os  oedd,  rhaid  mai  teulu  o  Ani- 
bynwyr  oedd  y  teulu  hwnnw.  Yr  oedd  y  Cryn- 
wyr  wedi  darfod  yn  y  wlad  dan  bwys  erledig- 
aeth,  ac  nid  oedd  ond  beddau  glaswclltog,  heb 
garreg  ac  heb  enw,  i  gadw  ti;addpdiadau  am  eu 
dioddef  yn  fyw  yng  nghof  y  rìiai  ofnus  ai 
heibio'r  fynwent  wedi  nos.  Yr  oedd  yr  aohos 
Methodistaidd     heb     ddechre,     er     fod     Howel 

Harris  wedi  piegethirn  nerthol  yn  y  fro,  a 
Daniel  Rowland  wedi  ysgwyd  llwch  eglwysy 
llan  oddiwrth  ei  draed.  Anaml  iawn  y  ceid 
gwasanaeth  yn  yr  eglwys  :  ac  nid  oedd  yr  offeii-^ 
iad  erioed  wedi  defîro  deall  na  chydwybod  ei 
blwyfolion  ofergoelus  a  meddw.  Oni  biìasai  am 
yr  Anibynwyr, — hen  ddisgyblion  Morgan  Llwyd 
o  Wynedd, — ni  chawsid  neb  â  buchedd  fwy 
iheolaidd,  beth  bynnag  am  ddeall  a  chydwybod, 
na  buchedd  y  cloc  new\dd  diciai  yn  1778. 

Ond__buchedd  ddeddfol  oedd  buchedd  felly, 
nid  buohedd  ag  ol  grâs  arni.  A  pha  f  odd  _y 
^hH  buchedd  cloc  fod  fel  araJl.  a  pha  synwyr 
sydd  mewn  son  am  lodiad  cloc  ?  Nid  oes  ynddo 
ef  bechod  gwreiddiol,  onide  ni  fedrai  ddechre 
tician.  Nid  yw  pechod  doe  yn  effeithio  dini  ar 
ei  yfory  ef,  aiff  cystal  yfory  pa  un  bynnag  ai 
sefyll  ai  myiîS'  wna  heddyw,  ac  y  mae'n  llawn 
mor  debyg  o  rydu  wrth  fynd  ag  wrth  sefyll. 
Nis  gwyr  ef  am  demtasiynau.  oni  bai  i  dynfaen 
ddigwydd  bod  yn  agos  at  ei  bendil.  Nid  ydyw 
ihagrith  yn  bechod  arno  ef  ;  rhaid  iddo  wisgo  ei 
grefyd'd  i  gyd  ar  ei  wyneb,  onide  ofer  hollol 
fyddai  ei  waith. 

Ac  eto  cafodd  y  cloc  hwn  ieuenctid  gwyllt. 
Prin  yr  oedd  wedi  dechre^r  ei  waith,  yn  nhy 
deuddyn  newydd  briodi,  páíí  dorrodd  cwmwl  ar 
y  mynydd  uwchben.  Y  mae  ol  y  cwmwl  yn  torri 
i'w  weld  eto  ar  y  mynydd,  ond  nid  oesjjymaint 
ag  ol  y  ty  lle  ticiai'r  cloc  newydd.  Ysgubwyd 
y  ty  ÿmàith  gan  y  llifeirdant  ofnadwy,  a  choll- 
■wyd  y  cloc  o'r  wlad.  Ond  wedi  llawer  o  ddydd- 
iau,  gwelwyd  ef  yn  nofio  ar  wyneb  Llyn  Tegid. 
Yr  oedd  ei  wynèb  wedi  ei  anafu,  fel  hen  ym- 
laddwr  wedi  ffair  ;  yr  oedd  ei  olwynion  wedi 
rhydu  yn  y  dẃr,  "  fel  cyneddfau  gŵr  a  hir 
lymeitio;  omd  yr  oedd  defnjdd  da  ynddo   wrth 

natur, — derw  o'r  iachaf  a  phres  o'r  puraf, — a 
gwelwyd  fod  gobaith  iddo,  er  gwyllted  fu  ei 
yrfa  ac  er  mor  agos  i'w  ddinistr  y  bu. 

Rhoddwyd  ef  mewn  cartref  newydd,  gyda 
phobl  o  fuchedd  weddus,  dwys  eu  teimlad, 
mwyn  eu  natur,  a  hoff  iawn  o  ganu.  Bu'n 
tician  yno  amjawn  ugain  mlynedd,  gan  ennill 
parch  trwy  reoleidd-dra  di  ball  ei  waith,  cyn 
i'w  gartref  ddod  yn  gartref  Methodistiaeth  yn 
y  fro  honno.  Yr  oedd  y  cloc  wedi  pasio  drws 
Pen  y  Geulan  ar  ei  ffordd  i  Lyn  Tegid  yn  amser 
y  "  Llif  Mawr."  Safodd  y  ty  yr  adeg  honno, 
er  fod  y  cenllif  wedi  ysgubo  dros  holl  waelod  y 
dyffryn  o'i  flaen.  A  byth  ar  ol  adeg  y  rhy- 
ferthwy,  newidiodd  yr  afon  ei  gwely,  a  chymer- 
odd  Iwybr  newydd  rhyw  led  cae  oddiwrth  Ben 
y  fJeulan,  feJ  pe  buasai  arni  gywilydd  o'r  difrod 
wnaethai  yn  nydd  ei  chynddaredd  gwallgof. 
Felly  hefyd_y  gwelais  wr  fuasai  feddw'n  gwneyd 
pan  yn  cyfarfod  ei  weinidog,— cerddai  yr  ochr 
arall  i'r  heol,  yn  ddistaw,  a'i  benì  lawr.  Erbyn 
heddyw  y  mae  hen  wely'r  afon  wedi  ei  droi'n 
ffordd :  rhed  hithau  draw  yn  ddistaw,  fel  pe 
mewn  cywilydd  byth  am  y  dydd  y  bu  hi  a'r 
cloc  yn  rhuthro  am  y  cyntaf  tua'r  Ilyn.  Rhwng 
y  ffordd  â  Phen  y  Geulan  y  mae  aber  dryloew, 
— "  ffos  y  felin,"" — yn  dwndwr  yn  hapus  o  flaen 
y  ty,  fel  yjyjilr  afon  gynt. 

Yn  y  dyddiau  hynny  yr  oedd  ysbryd  y  Di- 
wygiad  Methodistaidd  yn  ymsymud  dros 
Gymru ;  gwelid  yn  weddaidd  ar  y  mynyddoedd 
draed  rhai  yn  efengylu,  yn  cyhoeddi  iachawdwr- 
iaeth ;  a'r  pryd  hwnnw  dechreuodd  Gymru  ym- 
ysgwyd  o'r  llwch,  a  gwisgo  gwisgoedd  ei  gogon- 
iant.  Bu  Rowland  Llangeitho  a  Williams 
Pantycelyn  farw  c.yn  i  bregethwyr  y  Diwygiad 
a'r  hen  gloc  ddod  i  gwmni  eu  gilydd ;  ond  rhwng 

dydd  ei  wylltineb  a'r  dydd  yr  ymunodd  ei'deulir 
â'r  Methodi'Stiaid,  clywyd  liais  anil  un  fu'n; 
gwrando  wedyn  ar  bregeth  ddifrif  ddwys  yr  hen 
gloc,— yn  1780  dechreuodd  Dafydd  Cadẁaladr 
bregethu,  ym  1781  ganwyd  Ebenezer  Richards- 
Tregaron,  yn  1783  ymsefydlodd  Thomas  Charles 
yn  y  Bala,  yn  1787  dechreu"ôcrd  Ik)bert  Roberts 
Clynog  bregethu,  a  dechreuodd  Ebenezer  Mor- 
ris  yn  1788.  Yn  1789  ymunodd  Simon  Llwyd 
â'r  Methodistiaid,  a  thraethai  ef  ar  yr  un  testun 
a'r  cloc, — sef  amseryddiaeth. 

Heblaw'r  oloc,  yr  oedd  teulu  Pen  y  Geulan- 
yn  saith, — ^gẁr  a  gwraig,  dwy  ferch,  a  thri  mab. 
O'r  rhai  hyn  nid  oes  ond  mab,  yr  ieuengaf  o'r 
teulu,  yn  aros  yng  nghwmni'r  cloc,  ac  y  mae  ef 
yn  fab  penwyn  pedwar  ugain  mlwydd.  Lawer 
noson  gaeaf,  wrth  dân  mawn  a  goleu  oanwyU' 
frwyn,  pan  ruai'r  gwynt  dros  y  mynyddoedd 
mawr,  buom  yn  gwrando  ar  ymddiddan  yr  hen 
wr  a  thician  yr  hen  gloc.  A  rhyw  ychydig  o'r 
pethau  glywais  yr  adeg  honno  wyf  yn  adrodd 
yn  awr. 

"  Blant,  yr  hen  gloc  y^ina  ydi'r  Methodist 
hynaf  yn  y  wlad.  Mi  gadd  dro  yn  ^mser  y  LIi 
Mawr,  ac  y  mae  rhyw  lun  ar  i  grefydTcTbyth  er 
hynny.  Yn  tydi  o'n  debig  i  hen  gr^f^ddwi^ 
Mae  o'n  dal  ac  yn  ddu,  ac  yn  edrych  yn  ddifri 
arnom  ni.  Does  dim  byd  feder  'neyd  i'r  hen 
gloc  wenu.  Yn  diar  i  mi,  mi  fu  mewn  cwmpeini 
enwog,  ychydig  iawn  o  honom  ni  gadd  fanteision 
yr  hen  gloc.  'Roedd.o'n  cael  y  fraint  o  sefyll 
wrth  ben  gwely'r  pregethwr  yn  siambar  Pen  y 
Geulan.  Mi  fu  cannoedd,  os  nad  miloedd,  o 
bregethwyr  yn  gwrando  arno.  Y  mae  jioîa  ar  y 
ffopdd  rhwng  De  a  Gogledd,  wyddoch,  ac  mi 
fydde'r  pregethwyr    i    gyd    yn    croesi    Bwlch    y- 

■Groes.  0  flaen  Sasiwn  y  Bala,  mi  fydde  llond 
Cae'r  Gors  o  gyffyle  pregethwyr." 

"  Nhad,  'r  oedd  cadw  cymaint  o  bregethwyr 
■yn  ddigon  i  Hórri  neb.  Peth  rhyfedd  fod  yr 
hen  gloc  wedi_aros  yn  dy  feddiant." 

"  Y  bachgen  ynfyd,  'dwyt  ti'n  gwybod  dim 
am  ffordd  y  byd  na  ffordd  Rhaglunieth  chwaith. 
A  welest  ti  blant  rhai  wasanaethodd  yr  Ar- 
glwydd  yn  cardota  eu  bara?  Dos  i  Gae'r  Gors 
yr  amser  fynnoch  ti  ar  y  fiwyddyn.  ac  rni  gweli 
o'n  wyrdd,  a  dene'r  unig  gae  yn  Llanuwchllyn 
sy'n  wyrdd  ha  a  gaea.  'Roedd  bendith  hyd  yn 
oed  hefo  chyffyle'r  hen  bregethwyr.  Tase'r  hen 
gloc  a^jy'n  medru  deyd  rhyw  stori  ond  ei  stori 
€Ì  hun,  ~mi  ddeude  am  lawer  bendith  heblaw 
bendith  ar  gae." 

"  le,  nhad,  mi  fydd  bendith  arnom  ni  tra 
byddi  di  byw,  a  thra  ticio'r  hen  gloc.  Wyt 
ti'n  cofìo  rhai  o'r  hen  bregethwyr?" 

"  Ydyw,  'n  dyn  i.  Mi  fydda'n  clywed  y 
cloc  yn  tician  yn  fy  nghwsg,  ac  mi  fydd  i  swn 
o'n  dwad  â'r  hen  bregethwyr  yn  dyrfa  o  fy 
mlaen  i.  Neithiwr  ola'n  y  byd  mi  freuddwyd- 
ies  'mod  i'n  gweld  Tomos  Richards  Aber  Gwaun 
yn  dwad  at  Ben  y  Cleulan  oddiwrth  Dy'n  y  PwU, 
yn  edrych  yn  well  a  barddach  nag  erioed.  Diar 
mi,  Ilawer  peth  rhyfedd  weles  i  dan  weinidog- 
aeth  Tomos  Riohards  Aber  Gwaun.  'Roedd 
•genno  fo  lais  fel  udgorn.  Mi  glywes  yr  hen 
Stifin  yn  deyd  i  bod  nhw'n  lladd  mawn  unwaith  ^ 
yn  y  Gors  Lwyd,  a'u  bod  nhw'nclywed  i  lais 
o'n  pregethu  yn  hen  gapel  y  Pandy.  'Rydw 
i'n    cofio'r    bregeth    honno,    dene'r    testun, — '  Y 

neb  y  syrthio  y  maen  hwn  arno.'       'Roedd  hi'n  •'.CJl 

ganol_xr  odfa  pan  es  i  yno, — nos  ffair  llan'r  ha 
oedd  hi.  Yr  oedd  y  capel  yn  ferw  trwyddo,  a 
gorfoleddu  mawr,  a'r  bobol  yn  neidio  fel  ceil- 


^ 

iogod  wedi  toni  'i  penne,  a'r  hen  Aber  Gwaun 
yn  i  cateceisio  nhw, — '  Bobol,  shwd  fu  hi  yn  y 
ffair  heddi?'  O'r  diwedd  aeth  y  bobol  i  waeddi 
gormod,  ac  ebe'r  pregethwr, — '  Bobol,  mae  hi'n 
rhy  boefch  i  fewn,  ni  drown  i  fâs.'  Mi  agorodd 
rhywun  y  iîenest,  a  dacw  ynte'n  pregethu  i'r 
bobl  oedd  allan,  a'r  gorfoleddwrs  yn  gorfoleddu 
y  tu  mewn." 

"  Fu  Ebenezer  Richards  yn  cysgu  yn  swn  yr 
hen  gloc?" 

"  Do  lawer  gwaith.  Y  fo  bedyddiodd  fi. 
Mi  fydde'n  dwad  bob  aniser  o  tìaen  Sasiwn  y 
Bala.  Dene'r  un  a'r  golwg  mwya  bonheddig  o 
honyn  nhw  i  gyd.  'Rydw  i'n  i  gofìo  fo'n  rhy- 
fedd  iawn  ar  ddyledswydd  un  bore.  Yr  oedd 
Ifan  Ilhys  hefo  fo,  y  canwr  mwyna  glywes  i 
erioed.  Y  bora  hwnnw  'roedd  Ifan  Rhys  yn 
ledio'r  canu  ar  ddyledswydd,  a  Marged  a 
Chatrin  a  ninne'n  canu  hefo  fo, — 

'  Bydd  pawb   o'r  brodyr  yuo'n    un 
Heb   neb  yn  tynnu'n  tfroes.' 

'Roedd  yr  hen  Stáfìn  tu  hwnt  i'r  bwrdd,  a  fu 
ond  y  dini  iddo  fo  dowlu  "i  glocs,  a  gorfoleddu 
ar  ganol  y  llawr." 

"  Fuo  Thomas  John  ym  Mhen  y  Geulan?" 
"  Diar  do,  droion.  Un  hyll  iawn  oedd  Tomos 
John— dyn  tal  esgyrnog,  hirdrwyn,  hirglust, 
aelie  trymioin,  a  gwyneb  wedi  iychu  gen  y  frech 
wen.  Ond  yn  y  pulpud  'roedd  o'n  mynd  yn 
hardd  dan  ych  llygied  chwi.  Mi  fydde  Tomos 
Llwyd  yn  deyd  mai  angel  oedd  o,  ac  nid  dyn. 
'Roedd  genno  fo  ddarn  yn  i  bregeth  am  gloc. 
'  Beth  ydi  uíîern,  bobol,'  medde  fo,  '  ond  cloc 
a'i  fysedd  wedi  sefyll  ar  hanner  nos,  ac  yn  tic- 
ian    Bi/fhf    liyth  P      Mi     fu    llawer     pregethwr 

Jìerthol  arall  yng  nghwnini'r  hen  gloc  yma.  Mi 
welwyd  Dafydd  Morus  a  Robert  Robei'ts  Caer- 
OíiEÍûn,  y  ddüu  ysgydwodd  Gymru  wedi  dyddie 
HaiTÌs,  yn  cyfaríod  yn  ei  wydd.  Rydwi  'n 
cofio  John  Jones  Blaenannerch  yn  dwad  i"r  Gog- 
ledd  am  y  tro  cynta.  Y  swper  mawr  oedd  i 
destun  o,  gŵr  y  ty  wedi  digio,  ac  y  mae  i  lais, 
mwyn  treiddgar  o  "n  gwaeddi  Stejn^ch  i 
Galfarìa  yn  fy  nghlustie  i  o  hyd.  'Rydwi  'n 
cofio  William  Morris  Cilgeran  lawer  tro.  Pwt 
o  ddyn  sionc  penfelyn  oedd  o,  a  gwyneb  crwn 
glân.  'Roedd  i  lais  o'n  fwyn  a  melus,  ond  yn 
codi  at  ddiwedd  y  bregeth,  ac  yn  dychrynnu'r 
caleta  a'r  mwya  di  daro.  Mi  wnaeth  o  i  wawd- 
wyr  ddwad  i'r  seiat ;  ji  beirdd  hefyd." 
'  "*'  Rwyt  ti'n  cofio  yn  dda  ffasiwn  olwg  oedd 
arnynt.  Yr  oedden  nhw'n  bur  anhebyg  yn  i 
hymddangosiad  i  bregethwyr  yr  oes  yma,  on'd 
'toedden  nhw?" 

"  Oedden.  CIôs  pen  glin  oedd  gennyn  nhw 
i  gyd,  a  sane  bach  naw  botwm ;  ac  yr  oedd  gen 
rai  esgiditì  topie  melynion.  Mi  fydde  Cad- 
waladr  Owen  yn  grand  iawn,  meŵn  clôs  pe-n 
glin  o  frethyn  melyn,  a  sane  bach  o'r  un  lliw. 
Ond  clôs  du  fydde  gen  Ebenezer  Richards,  a 
sähe  duon.  'Roedd  lla\ver  iawn  o'r  hen  bregeth- 
wyr  yn  dda  "ällan,  neu  fedrasen  nhw  ddim 
fforddio  dillad  mor  gostus.  Rydw  i'n  cofio 
_cÿfaill  John  Llwyd  Abergele  'n  cwyno  i  fod 
weâi  rhoi  deg  swlít-a'r  hugain  am  i  esgidie  topie 
cochion.  Ac  medda  John  Llwyd  wrtho,— '  Di- 
olchwch  nad  ydech  chi  ddim  yn  neidar  gantroed.' 
Ond  yr  oedd  rhywbeth  yn  darawiadol  yng- 
ngwynebe'r  hen  bregethwyr  hefyd.  Dyn  slen- 
der  tene  oedd  Evan  Harries,  a'i  lygied  yn 
gneyd  i  chwi  ddisgwyl  am  iyw  air  ffraeth  o  hyd. 
Dyn  llwyd  oedd  Daniel    Jones    o    Landegai,    a 

gwyneb  handd  glân,  a  spectol.  Dyn  hardd  iawn 
oedd  Dafydd  Robeits  Bontfaen,  un  o'r  dynion 
hardda  mewn  gwlad.  Gwyneb  t«w  mawr  pyg- 
ddu  oedd  gwyneb  Williani  Havard  ;  dyn  coch 
oedd  Rhys  Phylip,  ac  un  doniol.  Pryd  tywyll 
oedd  gen  John  Jones  Blaenannerch,  a  gwallt 
llaes,  y  fo  oedd  y  mwya  poblogaidd  yn  y  De- 
heudir  i  gyd  yn  i  ddydd." 

'*  Am  bregethwyr  y  Deheudir  yr  wyt  ti  'n 
son  o  hyd  ;  fu  rhad  o  bi^gethwyr  mawr  y  Gog- 
ledd  yng  nghwmni'r  hen  gloc?" 

"  A  deyd  y  gwir,  'roedd  yn  well  gen  i  bre- 
gethwyr  y  Deheudir,  yr  oedd  i  dawn  nhw'n 
felusaoh.  Ond  mi  fu'r  hen  gloc  yma'n  tician 
wrth  ben  llawer  o  bregethwyr  mawr  y  Gogledd. 
Mi  fu  John  Elias  yma  lawer  gwaith,  mi  fu 
John  Jones  Talysarn  yn  oanu  '  Tragwyddoldeb 
mawr  yw  d'enw'  pan  oedd  pawb  yn  cysgu  ond 
y  cloc  ac  ynte,  mi  fu  Dafy.dd  Jones  yma  hefyd, 
a  Chadwaladr  Owen,  a  Michael  Roberts.  Mi  fu 
pregeithwyr  y  sir  yma  hefyd,  Enoc  Ifan, — 

"  Ffasi-wn  un  oedd  Enoc  Ifan?" 

"  Pwt  o  ddyn  byr,  du  du,  yn  dwad  i'w 
gyiioeddiad  yn  hwyr  bob  aiaser,  wedi  bod  yn 
chwilio'r  gwrychoedd  am  iy^thod  adar  bach. 
'Doedd^  ddim  yn  ddirwestwr.  Mi  fydde  mam 
yi)  darlTaw  ar  gyfer  y  pregethwyr ;  ond  yn  amser 
y  dirwest  mawr,  mi  fydde'n  gofyn  cyn  dwad 
a'r  cwrw  i'r  bwrdd.  Ac  ebe  Enoc  Ifan,— '  Pam 
rhaid  cosbi'r  ceiîyl  llonydd  am  fod  y  drwg  yn 
mynd  dros  y  clawdd  ?'  Mi  gadd  Enoc  Ifan 
geffyl  gwyll't  unwaith  yn  fenthyg  i  fynd  i'w 
daith  fore  Sul,  ac  mi  rhedodd  y  ceffyl  o. 
'Roedd  yr  hen  Brice  y  Rhiwlas  yn  i  gyfarfod  o, 
— 'roedd  o'n  medru  Cyrniiaeg.  '  Lle'r  ydech 
chwi'n   mynd   heddyw,   Enoc   Ifan?'      '  Wn   i   ar 

y  ddaear,"  cbe  Enoc,  dan  dynnu  hynny  fedre  fo 
yn  y  ffrwyn,  a'i  holl  fryd  ar  y  ceffyl  anhyweth, 
'  gofynnwch  iddo  fo.'  " 

"  Oedd  Enoc  Ifan  yn  bregethwr  da?" 

"  'Roedd  o'n  ddarllennwr  da  iawn,  ond 
'doedd  o  fawr  o  bregethwr.  'Rydw  i'n  cofìo 
disgwyl  mawr  am  John  Jones  Talysarn  ryw  fore 
Sul  o  Fowddu;  'roedd  Sion  Ifan  wedi  mynd  i 
ben  Bwlch  y  Groes  i'w  gyfarfod  o.  O'r  diwedd 
mi  ddoth  at  y  capel,  ac  yr  oedd  Enoc  Ifan  i  dde- 
chre'r  odfa  o'i  flaen  o,  yn  fyr  fyr  Mi  gymer- 
odd  Enoc  Ifan  i  amser  i  ddechre,  ac  wedyn,  yn 
]le  mynd  i  lawr  o'r  pulpud,  gael  i  John  Jones 
godi,  mi  gododd  i  lygied  ar  y  bobol,  ac  ebe  fo, — 
'  Mi  wela  fwy  o  honoch  chwi  nag  y  fydd  yn 
dwad  i  ngwrando  i,  'rydw  i'n  meddwl  y  pre- 
getha  i  dipyn  bach  i  chwi.'  Ac  mi  bregethodd 
am  hdr." 

"  Ffei  hono,  'does  na  chwaeth  na  theimlad 
mewn  pregethwr  wna  dro  felly.  Mae'n  debyg 
fod  Enoc  Ifan  yn  gwybod  nad  oedd  o  ddim  yn 
gymeradwy,  ac  wedi  mynd  i  hidio  dim  beth 
oedd  pobol  yn  feddwl  o  hono. " 

"  Fachgen.  rwyt  ti'n  ca.mgymeryd.  Padd  a 
barnu'n  galed,  mae'r  natur  ddynol  yn  llawer 
gwell  nag  y  medri  di  i  gweld  hi.  Dyn  llawn 
o  deimlad  oedd  Enoc  Ifan  :  ac  os  esgeulusid  0, 
mi  fydde'n  teimlo  i'r  byw.  'E«edd  o  ar  i  wely 
marw,  os  ydw  i'n  cofio'n  iawn,  ar  adeg  Sasiwn 
y  Bala.  Ychyddg  o'r  pregethwyr  a'r  blaenor- 
ied  oedd  yn  mynd  i  edrych  am  dano, — llai  nag 
oedd  o'n  ddisgwyl.  '  Wel.  wel,'  medde  ynte, 
'  mi  fedran  'neyd  yn  Sasiwn  y  Bala  hebdda  i ; 
ond  fedran  nhw  ddim  gneyd  hebddai  yn  y  Nef- 
oedd.'  Ac  ni  fedren  nhw  ddim  gneyd  yn  y  Nef- 
oedd  heb  Enoc  Ifan  chwaith." 

D 

"  Prun  o  blant  Pen  y  Geulan  rodd  \vy  drwg 
i'r  hen  Charles  Jones  Llanarmon?" 

"  Taw.  Mi  fu'r  hen  gloc  ynia'n  tician  i 
Forgan  Howel,  ac  Evan  Evans  Nant  y  Glôg,  ac 
Ebenezer  Morris,  a  Richard  Dafis  o  Cîaio,  a'r 
hen   Hughes   Lerpwl,   a  lluoedd   o  honyn  nhw." 

"  Yn  tydi  o'n  beth  rhyfedd  ein  bod  yn  niedru 
dioddef  swn  y  pendil.  Y  mae  yr  un  fath  o 
hyd, — tip,  tip,  buase  dyn  yn  nieddwl  mai  poen 
anioddefo!  fuase  gwrando  ar  beth  mor  un- 
donog.  Ond  y  mae'r  glust  yn  rhoi  rhyw  am- 
rywiaeth  a  rhythm  i'r  swn,  onide  buase  stori'r 
hen  gloc  yn  anioddefol." 

"  Dene  wyt  ti'n  ddysgu  yn  yr  ysgol  ?  Mae 
rhyw  wirionedd  yn  y  peth  wyt  td'n  ddoyd. 
Buase  llawer  o  honom  yn  anioddefol  i'n  gilydd 
oni  bai  ein  bod  yn  rhoi  ìhythni  dychmygol  i 
stori  llawer  un.  Ond  nid  pob  pregethwr  fedre 
ddiodde  stori'r  hen  gloc  ychwaith.  'Roedd  o'n 
gydymaith  diddan  d  John  Jones  Talysarn  a 
Thomos  John  wedi  i  bawb  arall  droi  'i  c^fne 
arnyn  nhw.  Ond  mi  fydde  Jobn  Evans  New 
Inn  yn  codi  o'i  wely,  ac  yn  cydio  yn  i  bendil 
o, — a  bydde'r  hen  gloc  yn  ddistaw  y  noson  y 
bydde  John  Evan6  yn  cysgu  ym  Mhen  y 
Geulan." 

Erbyn  hyn,  y  mae  henaint  wedi  efîeithio  ar 
yr  hen  gloc  hefyd.  Safodd  iyw  noson,  er  nad 
oedd  yr  un  John  Evans  New  Inn  wedd  cydio  yn 
ei  bendil  :  ac  yr  osdd  mor  ddistaw  a'r  llu  o  lef- 
arwyr  sydd  wedi  tewi  yng  Nglyn  Distawrwydd. 
Yr  ydym  oll  wedi  dysgu  edrych  ar  y  cloc  fel 
bod  byw,  fel  un  o  honom  ninnau,  a  thybiem  mai 
o  fwriad  y  safodd.  Tybiem  nad  oedd  yn  hofîì 
dull  yr  amseroedd  newyddion ;  daw  ceidwad- 
aeth  gyda  henaint  bob  amser.       Ar  ei  gyfer  saif 

rhyw  ddandi  o  gloe  bach  newydd  spon.  Prin  y 
mae  ei  baent  newydd  aroglus  wedi  sychu,  ac  y 
mae  ei  got  yn  ediych  yn  ft'asiynol  iawn  rhagor 
cot  ddu  yr  hen  gloc.  Y  mae'r  cloc  bach  yn 
tician  yn  fuan  fuan,  fel  pe  buasai  rywun  llawn 
ffwdan  bob  amser  ar  golli'r  tren ;  y  mae  ticiad- 
au'r  hen  gloc  yn  amfaidd  a  phwyllog,  fel  pe 
buasai  amser  i  Jbob  peth.  Wrth  glywed  y  ddau 
gloc  yn  tician  trwy  eu  gilydd, — llais  ipwyllog  yr 
hen  a  llais  cyflym  y  newydd, — meddyliem  eu 
bod  yn  fîraeo  o  hyd. 

Ac  o'r  diwedd  rhoddodd  yr  hen  gloc  y  ddadl 
i  fyny,  a  safodd.  Ceisiwyd  meddyg  clociaii 
gore'r  wLad  ato,  a  rhoddodd  hwTinw  ei  holl 
ddyfais  ar  waith  i  wneyd  i'r  hen  bererin  meth- 
iantus  fynd.  Ac  o'r  diwedd,  er  Ilawenydd  i 
ni,  clywyd  y  fciciau  trymion, — rhai  fel  pe'n  llawn 

0  ddieithrwch  amser,— drachefn.  Prin  y  tyb- 
iem  y  medrai  cwrs  amser  ddirwyn  ymlaen  heb 
neb  i'w  wylio  ond  yr  ysgogyn  cloc  bach. 
Ehowd  bysedd  yr  hen  gloc  ar  yr  un  fan  à  bysedd 
y  cloc  bach,  sef  ar  hanner  dydd ;  a  chyd- 
gychwynasant. 

Pan  aeth  yn  hir  brydnawn,  er  syndod  i  ni, 
nid  oedd  y  clociau'n  gytun.  Yr  otdd  bysedd  yr 
hen  f/Ior  yn  mynd  o  chwifh.  Yr  oedd  yn 
gwrthod  mynd  ymlaen  i'r  dyfodol,  ceisiai  fynd 
yn  ol  at  Ebenezer  Morris  a  Thomas  John  a  John 
Elias  a  John  Jones  Talysarn.  Yr  oedd  ein 
parch  mor  fawr  i'r  hen  Fethodist  fel  y  tybiem, 
am   eiliad   ein    dychryn,    fod   Amser   wedi   troi'n 

01  gydag  ef,  a  fod  gweddi'r  bardd  wedi  ei 
gwrando, — 

"  Gterbyd  chwim  Amser,  tro'n  ol  ar  dy   hynt, 
Gad   im   fod  ennyd   yn   blentyn   fel  cynt." 

Na,  wedi  colli  aino  ei  hun  "r  oedd  yr  hen  glo<-, 
— fel  y  clywais  am  hen  ílaenor  o'r  fro  yma  yn 
ceisio  siarad   Saesneg  ar  ei  wely  niarw. 

Gwell  sefyll  na  throi'n  ol.  Ac  erbyn  hyn 
mae'r  hen  gloc  wedi  sefyll.  Dywed  rhai  fod 
jMethodistiaeth  wedi  sefyll  hefyd,  ac  yn  edrych 
yn  hiraethlawn  yn  ol ;  fod  cyftro  a  theimladau 
byw  y  Diwygiad  yn  gweithio  eu  nherth  allan,  a 
fod  adeg  gorfíwys  yn  dod.  Na  ato  Duw  i  hynny 
fod, — i^ieth  prudd  yw  gweld  hen  bendil  neu  hen 
ddiwygiad  wedi  sefyll.  Ni  safant,  hwy  yw  de- 
chreu  tragwyddoldeb.  "  Pendil  yw  tragwyddol- 
deb,"  ebe  Jacques  Bridaine,  "  yn  ailadrodd,  yn 
nistawrwydd  beddau,  '  Am  byth  !  Byth — Byth  ! 
Am  byth  !'  "  Bydd  llais  tragwyddoldeb  yn 
llawnach  na  hynny,  ni  ddistewir  tant  y  diwyg- 
iadau  byth, — 

"  Mae'r  lawn  a  dalwyd  ar  y  groes 

0  oes   i   oes   i'w   goüo ; 

Khy   fyr    fydd   tragwyddoldpb    llawn 

1  ddweyd  yn   iawn  am    dano." 


'■í'*Ä*í^'- 

Y  CAPEL  NEWYDD. 


LLYFR  Y  SEIAT. 


"  Tariannau  fll  sydd  jn  crogi  ynddo,  i  gyd  yn  estylch 
■.■dvrn."— C'an  y   Caniadaü,   iv.  4. 


IHANESYDD  cyfnodau  a  ddaw,  bydd  y 
seiat,  nid  yn  imig  yn  un  o  sefydliadau 
inwyaf  dyddoiol  y  ganrif  hon,  ond  yn  un 
o'i-  sefydliadau  mwyaf  pwysig  hefyd.  Ynddi 
y  ftuifiwyd  cynieriadau  goreu  Cymru,  ac  nid 
ydyw  ei  nerth  eto  wedi  dechreu  pallu.  Ynddi 
y  dysgodd  llawer  un  sy'n  rheoli  ei  ardal,  nid 
yn  unig  fyw  mewn  dull  rydd  awdurdod  i'w  eir- 
iau,  ond  hefyd  ofalu  am  "  wedd  allanol  yr 
achos," — gofalu  am  gyfarfodydd,  ani  arian,  am 
fusnes  ymhob  gwedd,  gyda  fîyddlondeb  a  man- 
ylder  a  hunan-abeilh.  Ac  fel  y  mae  llywodr- 
aeth  y  wlad  yn  dod  yn  fwy  gwerinol,  y  mae 
dylanwadau'r  seiat  yn  dod  yn  fwy  amlwg.  Caf- 
odd  y  Saeson  lawer  mwy  o  fanteision  i  ddysgu 
gwersi  llywodraeth  leol  na'r  Cymry,  a  thybir 
fod  ganddynt  gyfaddasder  neillduol  at  drefnu  a 
rheoli, — tra  mai  athrylith  wyllt  a  gwrthryfelgar 
ydyw  athrylith  y  Celt.  Wrth  weled  y  gwaith 
mawr  wna  Cynghoiau  Sir  Cymru,  gyda  medr  a 
than  ymdeimlad  o  gyfrifoldeb,  gofynnir  pa  le  a 
pha  bryd  y  dysgodd  y  Celt  reol,  pa  le  a  pha 
bryd  y  daeth  pwyll  arafaidd  yn  eiddo  iddo.  Ac 
atebir,  heb  gyfeiliorni,  mai  yn  y  seiat. 

Nid  anyddorol,  hwyrach,  fydd  trem  ar  hanes 
un  seiat.  Y  mae  Hyfr  seiat,  wedi  ei  gadw'n 
fanwl  ac  wedi  ei  ysgrifennu'n  brydferth,  o  fy 
mlaen.  Yr  wyf  yn  cofìo'r  gŵr  a'i  hysgrifen- 
nodd, — gŵr  glandeg    a    thywysogaidd    yr    olwg 

arno.  Yr  oedd  yn  dir-feddiannwr  yn  ei  ardal, 
ac  felly'n  fwy  anibynnol  na'i  gyd-grefyddwyr, 
y  rhai  oedd  braidd  i  gyd  yn  denantiaid  i  dir- 
feddianwyr  oedd  yn  coleddu  efengyl  arall, — tir- 
feddianwyr  edrychai  ar  y  seiat  fel  melldith  i'r 
wlad,  oddigerth  pan  fyddai  eisiau  cyfarfod 
gweddi  i  rwystro'r  gwair  bydru  ar  gynhaeaf 
gwlyb,  neu  i  rwystro'r  adlodd  losgi'n  golsyn  gan 
angerdd  gormod  gwres.  Yr  wyf  yn  cofìo  un 
peth  am  yr  ysgrifennwr  hwnnw, — byddai  ar- 
no  awydd  parhaus  am  olchi  ei  ddwylaw. 
Byddai  pasio  dwfr  meddal  cynnes,  heb  roddi  ei 
ddwylaw  ynddo,  yn  ormod  o  demtasiwn  iddo. 
Yr  oedd  arno  awydd  cadw  pob  peth  yn  làn. 
Llawer  gwaith  y  bum  yn  mynd  a'i  lythyrau  i'r 
post,  gyda  chyngor  yn  fy  nghlustiau, — "Os  bydd 
arnat  eisiau  ysgrifennu  Uythyr,  cadw  ef  yn  ber- 
ffaith  lân,  fydd  yr  un  duwiol  yn  rhoi  bysedd 
budron  hyd  ddim."  Digon  prin  y  niedrid  ym- 
ddiried  y  llythyrau  i'm  bysedd  i  heb  ddeilen 
bob  ochr  i'w  hamddiffyn;  a  byth  er  hynny,  y 
mae  gweled  ol  fy  mys  ar  unrhyw  beth  yn 
gwneyd  i  mi  holi  fy  hun  a  ydyw'm  cymeriad 
yn  peidio  gadael  ystaen  ar  y  bywydau  ieuainc 
yr  wyf  yn  dod  i  gyffyrddiad  â  hwy. 

Hwyrach,  ddarllennydd,  iti  glywed  son  am 
blwyf  ym  mysg  plwyfydd  Cymru  o'r  enw  Llan- 
uwchllyn.  Nid  yw  hynny  yma  nac  acw,  o  ran 
hynny  ;  ond  am  seiat  y  lle  mynyddig  hwnnw  yr 
wyf  yn  mynd  i  son.  Ni  ddywedaf  ddim  am  y 
lle,  ac  am  y  bobl  ni  ddywedaf  ond  ychydig, — 
sef  eu  bod  yn  gorfod  gweithio'n  galed  am  eu 
tamaid,  a'u  bod  yn  fwy  crefyddol  ac  yn  hoffach 
o  feddwl  na  thrigolion  Uawer  Ue  y  gallaswn  ei 
enwi.  Ond  y  mae'r  lle'n  ddigon  tebyg  i  leoedd 
ereiU  fel  y  gallwn  gymeryd  ei  seiat  yn  engraifft 
o  filoedd  o  seiadau  trwv  Gvmru. 


Llyfi'  y  Seiat.  57 

Daeth  Howel  Harris  i  Lanuwchllyn  yn 
1739,  a  phregethod'd  i  dyrfa  oedd  yn  awyddii 
am  glywed  yr  efengyl.  Nid  tyrfa  o  wj'i'  bwyst- 
filaidd,  yn  cael  eu  harwain  gan  offeiriad  pen- 
boeth  neu  yswain  meddw,  a  gafodd  Howel 
Harris  yma,  ond  pobl  garedig  a  syml.  Ni  er- 
lidiwyd  neb  am  grefydd  yn  Llanuwchllyn 
erioed.  Yr  oedd  yr  ardal  wedi  ei  braenaru'n 
dda  cyn  i  Howel  Harris  ddod  i  hau  yr  had.  Yr 
oedd  Rowland  Fychan  wedi  cyfieithu  llyfrau 
duwiol,  ac  wedi  dweyd  am  faddeuant  a  hirym- 
aros.  Yr  oedd  Gwerfyl  Fychan, — y  brydyddes 
fasweddol  y  dywedir  ei  bod  yn  huno  yn  yr  un 
fynwenit  ag  Ann  Griffiths, — ^wedi  gadael  cy- 
wyddau  i  Dduw  a  Christ  ar  lafar  gwlad.  Yr 
oedd  Morgan  Llwyd  o  Wynedd  wedi  pregethu 
yma,  ac  wedi  gadael  eglwys  Anibynnol  tlodeu- 
odd  trwy  aeaf  caled  hyd  nes  y  gwelodd  wanwyn 
yn  nyddiau  George  Lewis  a  Michael  Jones.  Yr 
oedd  y  Crynwyr  wedi  dioddef  yma  hefyd. 
Danghosir  y  fan  y  pregethent,  y  mannau  y 
trowd  hwy  o'u  cartrefi,  y  mannau  y  gwerthwyd 
eu  heiddo,  a'r  fynwent  werdd  neillduedig  Ile  y 
gorweddant  ar  y  fron  uwchlaw  Llyn  Tegid.  A 
phan  ddaeth  y  Diwygiad  Methodistaidd,  yr 
oedd  Llanuwchllyn  ar  Iwybr  y  pregethwyr  oedd 
yn  teithio  o  Dde  i  Ogledd,  ac  o  Ogledd  i  Dde. 
Ychydig  o  leoedd  fu  dan  ddylanwad  grymusach 
a  thynerach,  ac  y  mae'r  Llyfr  Seiat  hwn  yn 
goflyfr  am  gymeriadau  prydferth,  yn  codi  ad- 
gofton  fel  y  deheu-wynt  yn  anadlu  dros  ardd  y 
brenin  i  wasgaru  ei  pher-aroglau. 

I.  1739 — 1791.  Dyma  gyfnod  y  pregethu 
achlysurol.  Yn  1739  gwelwyd  gŵr  ieuanc  pump 
ar  hugain  oed  yn  sefyll  ar  ganol  y  Llan  i  bre- 
gethu  i  rai  cannoedd  am  drugaredd  Duw.  Yr 
oedd  acen  y  De,  acen  sir  Fi-ycheiniog  ar  dafod 

Howel  Harris,  ond  nid  oedd  hynny'n  rhwystr 
i'r  rhwyddineb  melus  a  gatodd.  Y  tlwyddyn 
wedyn  daeth  offeiriad  ieuanc  o  sir  Aberteifi  dan 
argyhoeddiad  dwfn,  i  bregethu  i  eglwys  y  llan. 
Dywedais  na  erlidiwyd  neb  am  grefydd  gan  bobl 
Llanuwchllyn ;  dylwn  ddweyd  i  Ddaniel 
Rowland  gael  ei  erlid  yn  eglwys  y  lle.  Tra'r 
oedd  y  gẃr  ieuanc  yn  darllen  am  felldith  yr 
annuwiol  yr  oedd  hen  wraig  yn  canu'r  gloch, 
rhag  i  neb  ei  glywed,  a  gofynnodd  rhywun  yn 
ddigllawn  iddo,  pan  yn  darllen,  a  oedd  Stephen 
Glan  Llyn  yn  felldigedig.  Bu  diwygwyr  y 
De'n  pregethu  am  hanner  can  mlyn&dd  ar  eu  tro 
cyn  i'r  seiat  Fethodistaidd  gyntaf  ymff'urfio ; 
cyn  hynny  yr  oedd  Howel  Harris  a  DanieÌ 
Rowland  a  Williams  Pant  y  Celyn  yn  eu  bedd. 

II.  1791—1804.  Dyma'r  cyfnod  crwydrol, 
pan  oedd  y  seiat  ieuanc  yn  crwydro  o  fan  i  fan. 
Nis  gwn  a  ydyw  hynny'n  rhyw  argoel, — y  mae 
bron  bob  man  y  bu  erbyn  heddyw'n  garnedd  o 
adfeilion  neu'n  llannerch  werdd.  Ar  y  cychwyn 
nid  oedd  ond  diadell  fechan  o  bump, — Richard 
Prichard  o'r  Graienyn  draw,  Edward  Rowland 
o  Fadog  ar  lan  y  llyn,  Elizabeth  Edward  o  Ryd 
Fudr  ar  ochr  y  ffordd  Rufeinig  ar  y  fron  fry, 
Robert  Tomos  o  Goedladur  ddigysgod,  ac  Owen 
Edward  o  Ben  y  fJeulan  ar  lawr  y  dyffryn.  Ond 
buan  y  cynyddasant,  gan  ddewis  tri  blaenor, — 
Edward  Rowland,  Owen  Edward,  a  Thomas 
Ffowc  o  Gaer  Gai. 

Nid  rhyw  eang  iawn  oedd  eu  gwybodaeth, 
na  manwl.  Adroddir  am  un  hen  wraig  yn 
mynd  i  ben  y  Bryn  Derw,  yn  y  dyddiau  hynny, 
ac  yn  codi  ei  dwylaw  mewn  syndod  wrth  weled 
Llanuwchllyn  a'r  mynyddoedd,  ac  yn  dweyd, — 
"  Arglwydd  anwyl,  mae  dy  fyd  di'n  fawr  !" 
Gweddiai  hen  frawd  syml  am  i'r  holl    fyd  gael 

«i  achub,  "o  Gaergybi  i  Gaer  Dydd."  A  dy- 
wedir  am  hen  bererin  sydd  newydd  huno  ei  fod 
wedi  gweddio  dros  bentref  bychan  bychan, — 
"  O  Arglwydd,  achub  heno  fìloedd  yn  y  pentref 
hwn."  Ond  er  mor  afreolaidd  oedd  ehediadau 
eu  dychymyg,  dygwyd  hwy  i  gymundeb  â  byd 
tragwyddol,  enillasant  feddylgarwch,  a'r 
dedwyddwch  aruchel  nad  ydyw  i'w  gael  ond 
ym  myd  y  meddwl.  Yr  oedd  Rhagluniaeth 
wedi  eu  breintio  a  chwaeth  wnai  iddynt  garu'r 
tlws  a'r  cain,  er  nad  oedd  wedi  rhoddi  llawer  o 
fanteision  addysg  yn  eu  cyrraedd.  Os  amheua 
neb  geinder  eu  chwaeth  darllenned  eu  penillion 
telyn.  Yr  oedd  ganddynt  leisiau  mwynion,  a 
chanent  addoliad  byw.  Nid  oedd  llawer  o  bryd- 
yddiaeth  yn  eu  hemynnau, — rhyw  gerdd  ddigon 
_gwladaidd,  heb  fawr  0  ddychymyg,  a  ganent, — 

"  Daw  dydd   o  brysur  liwy.ço 

Ar  bawb  sydd  ar  y  llawr, 
llhaid    rhoddi    cyfrif    manol, 

Ger  bron  y  frawdle  fawr ; 
Bydd  yno   bawb  yn   sobor, 

Oer  bron  y  Barnwr  gwiw, 
Fo  gaiS  pob  dyn  ei  bwyso, 

Yng-   nírhlorian    gyfiawn    Duw." 

Yn  yr  emyn  hwn  y  mae  gwirionedd  rhyddiaith, 
ac  apeJiai'n  gryf  at  yr  amaethwyr  oedd  yn 
pwyso  eu  hanifeiliaid  yn  bryderus  yn  y  Bala. 
Byddai  ambell  emyn  arall  yn  gofyn  am  dipyn 
ychwaneg  o  ddychymyg, — 

'    Mewn    breuddwyd    g-welais   ysçol    gref, 
Cyrhaeddai  o'r  ddaer  i  entrych  nef ; 
Ang-ylion  arni   hyd   entrych   nen, 
Jehofah  ei  hunan   ar   ei    phen." 

Ond  er  gwaeled  eu  hemynnau  cyntaf,  yr  oedd 
greddf  brydyddol  o'r  iawn  ryw  yn  y  cretyddwyr 
hyn  ;  a  buan  y  deallasant  fod  bywyd  a  gwirion- 
edd  yn  emynnau  amaethwr  Pant  y  Celyn  yn  sir 
Gaer  Fyrddin,  ac  ym  merch  Dolwar  Fa'ch  yn  sir 
Drefaldwyn.  Yn  union  wedi  dechreu'r  ganrif 
hon,  yr  oeddynt  yn  canu, — 

"  Dyma   babell   y    cyfarfod, 
Dyma  gymod  yn  y   grwatd.' 

Nid  oeddynt  heb  eu  hanawsderau  ychwaith. 
Llawer  o  dywydd  welodd  Ifan  Ffowc,  hen  gyng- 
horwr  ffyddlon  yn  eu  mysg.  Llawer  ystryw  fu 
gan  y  diafol  i  rwystro  i  Ifan  Ffowc  wneyd 
daioni.  Cododd  ddannodd  enbyd  arno  unwaith 
ar  ddydd  gwaith,  gyda  golwg  ar  y  Sul  a'r  bre- 
geth  ar  ei  gyfer.  Aeth  Ifan  Ffowc  i'r  Bala 
ar  nawn  Sadwrn,  wedi  nos  dngol,  i  dynnu'r  dant. 
Cerddai  adre'n  llawen  gyda  gian  Llyn  Tegid, 
wedi  cael  gwared  hollol  o'i  boen.  Yr  oedd  heb 
gysgu  er  ys  nosweithiau,  yr  oedd  awel  braf  y 
nos  yn  dwyn  cwsg  melus  i'w  amrantau ;  aeth 
dros  y  clawdd,  a  gosododd  ei  hun  dan  dderwen 
ar  lan  y  llyn  i  gysgu,  am  ennyd.  Pan  ddeffrodd 
Ifan  Ffowc,  gwelodd  fod  y  diafol  wedi  ennill 
y  dydd  ar  ol  y  cwbl, — ^yr  oedd  haul  nos  Sul  yn 
suddo  o'i  olwg  dros  y  mynydd  yr  ochr  ai'all  i'r 
llyn.  Dioddefodd  Ìfan  Ffowc  dipyn  o  ei'Iid 
oddiwrth  ei  wraig  hefyd,  yr  hon  a  ofnai  y  collai 
ei  waith  pannu  oherwydd  ei  grefydd. 

Nid  rhai  wedi  colli  golwg  ar  eu  gwaith  yn  y 
byd  hwn  oedd  pobl  y  seiat, — nid  oedd  eu  gon- 
estach  yn  y  plwy,  na  gweithwyr  caletach.  Yr 
oeddynt  yn  barod  i  ddioddef  o  achos  cydwybod 
pan  fyddai  eisiau,  ond  ni  ruthrent  i  wyneb  trei- 
alon     er     hynny.       Ambell     adeg,     danghosent 

ddoethineb  a  gochelgarwch  mawr.  Un  tro. 
gwelwyd  y  gochelgarwch  hwn  yn  ymylu  ar  y  di- 
grifol.  Yr  oedd  cyfarfod  gweddi  mewn  ty 
annedd  o'r  enw  Pig  y  Swch,  ac  yr  oedd  un 
brawd,  mewn  gweddi  hwyliog,  wedi  gyrru  ar  y 
diafol  heb  fesur.  Ar  ei  ol,  galwyd  ar  grydd 
bychan  bywiog  o'r  enw  Niclas  Wmffre.  Ac  ebe 
hwnnw, — 

"  O  Arglwydd  mawr,  dyro  ddoethineb  i  ni,  trwy  dy 
ras.  Gwna  ni'n  ochelg-ar  beth  a  ddywedom.  A  gwared 
ni  rhag-  ymosod  gormod  ar  y  gelyn  ddyn,  rhag  ofn  iddo 
fo'n  cael  ni  eto,  a  deyd,  wrth  ein  fflangellu  ni, — '  Ydech 
chi'n  cofio,  lads,  fel  yr  oeddech  chwi'n  gyrru  arna  i  ym 
Mhig  y   Swch.'  " 

Os  oedd  llawer  o  honynt  yn  gall  fel  y  sarff,  yr 
oeddynt  yn  ddiniwed  fel  y  golomen.  Tyfodd 
cryfder  eu  meddwl  a  phurdeb  eu  bywyd 
ynghyd. 

111.  1804—1872.  Dyma  gyfnod  yr  hen 
gapel.  Nid  oedd  tir  i'w  gael  yn  agos  i'r  llan ; 
mwy  nag  oedd  yr  amser  yr  oedd  yr  Anibynwyr 
yn  codi  eu  capel  hwy.  Clywais  hen  flaenor  yn 
dweyd  hanes  codi'r  capel  mewn  Cyfarfod 
Misol.  Nid  oedd  yn  un  y  gallesid  meddwl  y 
medrai  adrodd  hanes  yr  achos  yn  hawdd, — yr 
oedd  atal  dweyd  arno,  ac  yr  oedd  ynddo  duedd 
gref  at  wylo.  "  Yr  oedd  yn  anodd  iawn  i  ni 
gael  lle  i  godi  capel,"  meddai.  "  Yr  oedd  y 
tir-feddianwyr  i  gyd  yn  meddwl  mai  dinistrio'r 
byd  oedd  ein  hamcan.  Ond  mi  roddodd  John 
Jones  Plas  Deon  dir  i  ni.  'Rydw  i'n  cofio  John 
Jones.  Nid  oedd  ond  un  sêt  yn  y  capel.  A 
John  Jones  oedd  yn  honno.  Wrth  edrych  ar 
John  Jones  y  byddem  ni'r  plant  yn  gwybod 
fath  bregethwr  fyddai  yn  y  pulpud.       Os  bydd- 

ai'r  pregethwr  yn  un  sal,  pesychai  ac  edrychai 
ar  ei  het.  Ond  os  byddai'n  un  da,  mi  griai 
John  Jones  ;  a  hen  g-griwr  iawn  oedd  o  hefyd." 
Erbyn  cyrraedd  i'r  fan  yma  yr  oedd  adgofìon 
bore  ei  oes  wedi  gwneyd  i'r  hen  bererin  wylo'n 
lle  siarad ;  a  rhyw  frawd  llai  gwlithog  orfod 
orffen  yr  hanes. 

le,  un  sêt  oedd  yn  yr  hen  gapel.  Meinciau 
oedd  eisteddleoedd  pawb  ond  teulu  John  Jones. 
Ac  fel  eglwys  y  plwyf,  ^brwyn  oedd  y  llawr. 
Dywedodd  meddyg  Americanaidd  wrthyf  fì  un- 
waith  ei  fod  ef  yn  methu  dirnad  paham  yr  oedd 
mor  ychydig  o  afìechydon  ymysg  pobl  sydd  yn 
byw  yn  wastad  ar  lawr  cerrig  neu  briddfeini; 
nid  oes  dim  yn  iaoh,  ebe  ef,  ond  llawr  brwyn 
neu  lawr  coed.  Safai  y  capel  ar  lan  llyn  y 
ffatri, — yr  unig  lyn  o  ddwfr  tawel  yn  y  plwy  i 
gyd.  Yr  oedd  ei  dalcen  i'r  tywydd, — i'r  gwynt 
ystormus  ruthrai  dros  y  Garneddwen  o'r  môr, 
ond  yr  oedd  coed  o'i  ffaen,  yn  tatfu  eu  cysgodion 
trosto  yng  ngwres  yr  haf.  Ar  lawer  bore 
Saboth  bum  yn  edrych  arno  odditan  dwmpath  o 
ddrain  blodeuog,  heibio  i  olwyn  ddŵr  y  ffatri 
gerllaw.  Nid  oedd  dim  hynotach  ynddo,  i 
estron,  na'r  tai  gerllaw ;  nid  oedd  iddo  ddim 
tegwch  adeiladwaith, — ond  mor  bwysig  ydyw'r 
hen  gapel  i  fywydau  y  rhai  a  fu  ynddo.  Ynddo 
cafodd  dynion  ddysg  pan  nad  oedd  ysgol  o  fewn 
eu  cyrraedd ;  ynddo  cawsant  ddiwylliant  pan 
nad  oedd  cyfarfod  Ilenyddol  na  phapur  newydd 
o  fewn  y  fro  ;  cawsant  barch  i  awdurdod  a  deddf 
pan  nad  oedd  fawr  yn  y  deddfau  eu  hunain  i 
hawlio  ufudd-dod  iddynt.  Wrth  edrych  ar  y 
capel  heibio  i'r  olwyn  ddẁr,  ni  welwn  ddijm  o'r 
mynyddoedd  gogoneddus  sy'n  edrych  i  lawr  ar 
y  capel,  ni  welwn  ond  y  rhosydd  sy'n  esgyn  yn 
raddol    i  ben  y  ílarneddwen,    mynydd  mor   isel 

fel  y  medrwyd  rhoddi  ftordd  haiarn  ar  ei  war. 

Cyn  codi'r  capel  cyntaf  yn  1804,  yr  oedd 
Jones  o  Ramoth  wedi  gadael  y  Bryn  Melyn  yn  y 
mynyddoedd  unig  draw,  yr  oedd  Ellis  Evans 
wedi  gadael  ei  fwthyn  ar  y  Garneddwen,  yr 
oadd  Dr.  Lewis  yn  tynnu  tyrfaoedd  i'r  Hen 
Gapel  yr  ochr  draw  i'r  plwy.  Ac  mewn  tỳ  to 
l)rvvyn,  gyda  ffenestri  mor  fychain  fel  mai  prin  y 
medrai  dryw  bach  fynd  drwyddynt,  yr  oedd 
Robert  William,  gweinidog  dyfodol  diadell  y 
Gapel  Newydd,  yn  faban  dwyfiwydd  oed. 

Yn  1807  dechreuwyd  cadw  Ysgol  Sul.  Y'r 
oedd  rhai  o'r  hen  frodyr  yn  teimlo'n  bur  amheus 
o  honi,  gan  mai  prin  y  tybient  fod  ysgol  yn 
addoliad ;  ond  rhoddodd  pregeth  John  Elias  ar 
Green  y  Bala  ben  ai'  eu  haiiiiheuon.  Thomas. 
Ffowc,  Owen  Edward,  Ifan  Tomos  o'r  Ceunant, 
a  Simon  Jones  y  Lôn  oedd  yr  athrawon  cyntaf. 
Gof  oedd  Simon  Jones,  ac  yn  ei  efail  wedi  hyn 
yr  oedd  dau  wr  ieuanc  o  allu  anghyffredin, — ei 
fab  fu  farw  yn  yr  Amerig,  a'r  un  adwaenid 
wedi  hynny  fel  Ap  Vychan. 

Erbyn  1844  y  mae'r  eglwys  fechan  wedi 
cynyddu,  ac  y  mae'r  seiat  wedi  dod  yn  allu  yn 
y  wlad.  Yr  oedd  pwyllgor  o  ffermwyr  cyfrifol 
yr  ardal  yn  gofalu  am  bob  trefniadau,  yr  oedd 
dirwest  mewn  bri,  gofelid  am  addysg  y  plant, 
a  thelid  i  bregethwyr  teithiol  rywfaint  rhwng 
swllt  ac  wyth  swllt  yr  un.  Yn  ystod  un  flwy- 
ddyn,  bu  cant  a  dau  ar  hugain  0  bregethwyr,  o 
bob  cwr  yng  Nghymru,  yn  annerch  y  gynull- 
eidfa;  ac  y  mae'n  amlwg  fod  blaenoriaid  y  seiat 
mor  bryderus  ac  mor  ofalus  a  Gweinyddiaeth 
boliticaidd  pan  na  fyddo  ei  mwyafrif  ond  y 
nesaf  peth  i  ddim. 

Ond  rhaid  i  ni  brysuro.  Y  mae'r  llyfr  seiat 
sydd  o'm  blaen  yn  dechreu  yn  1856,  ac  yn  ad- 

'rodd  hanes  y  crefyddwyr  hyd  1870.  Yn  y 
flwyddyn  honno  yr  oedd  pedwar  o  flaenoriaid  a 
gweinidog.  Dafydd  lihobert  o'r  Garth  Isaf, 
(Jwen  William  o'r  Rhyd  Fudr,  Edward  Edwards 
o  Ben  y  Geulan,  a  John  Jones  o  Blas  Deon  oedd 
y  blaenoriaid.  Gẁr  galluog  a  pharod  i  waith 
oedd  Dafydd  Ehobert,  gyda  threm  ddireidus  yn 
ei  Iygaid.  Athraw  yr  A  B  C  oedd  Owen 
William,  bum  yn  eistedd  ar  ei  lin  i  ddysgu'r 
llythyrennau  "oedd  wedi  ysgrifennu  ar  ewinedd 
fy  mysedd.  Byddai'n  cymeryd  tybaco  nid  ych- 
ydig,  ac  yr  wyf  yn  clywed  arogl  tybaco  ar  yr 
A  B  C  byth.  Yr  oedd  ganddo  feddwl  mawr  o'i 
swydd,  ac  ni  fynnai  son  am  ymostwng  i'r  rhai 
gwrthryfelgar.  Pan  fyddai  y  IleiII  yn  bygwth 
ymddiswyddo,  atebai  ef  yn  dawel, — "  Wel,  ie, 
ond  pwy  fedra  nhw  gael  i  wneyd  y  gwaith  yn 
well  ■'  Mwya'n  y  byd  dreia  nhw  dynnu  ei  got 
oddiam  Owen,  tynna  yn  y  byd  y  lapiff  Owen  hi 
am  dano."  Bu'r  hen  Gristion  gloew  farw  wedi 
ymgysuro  wrth  feddwl  ei  fod  wedi  cychwyn 
rniioedd  o  blant  i'w  Beibl  ac  at  Grist.  Athraw 
a  melinydd  oedd  Edward  Edwards, — ^gŵr  gol- 
ygus,  hawdd  ganddo  chwerthin  a  wylo,  wedi  cael 
mwy  o  fanteision  addysg  na'r  cyffredin,  ac  un 
di-guro  gyda  phlant.  John  Jones  oedd  ysgrif- 
ennydd  y  Ilyfr  hwn. 

Amaethwr  oedd  Robert  William,  y  gweini- 
dog.  Nid  oedd  yn  cael  cyflog,  a  gweithiodd  yn 
galed  am  lawer  iawn  o  flynyddoedd.  Hen  lanc 
tal,  gyda  thrwyn  Rhufeinig  a  llygaid  duon 
treiddgar,  oedd.  Yr  oedd  ei  fywyd  heb  ystaen 
arno,  ac  yr  oedd  ei  air  yn  gryfach  na  byddin. 
Safodd  fel  y  dur  yn  erbyn  pob  pechod  ac  yn 
erbyn  pob  anghyfiawnder ;  ac  os  dywedai  rhyw- 
un  nad  oedd  yr  "  Hen  Barch  "  yn  berffaith,  nis 
gallai  fanylu  a  dweyd  ym  mha  le  yr  oedd  y  coll. 

YR   HEN    GAPEL. 


Wrth  edrych  ar  y  eapel  heibio'r  olwyn  ddwr. 
ddim  o"r  niynyddocdd." 


Cyn  marw,  yi'  oedd  yr  hen  bregethwr  ft'yddlon 
wedi  cael  help  bugail  yn  gwybod  digon  i  addysgu 
bechgyn  y  dyddiau  hyn,  ac  ni  chlywais  neb  yn 
dweyd  am  dano  ef  ei  hun  ei  fod  wedi  mynd 
yn  hen  ffasiwn.  Pryderodd  lawer  am  yr  ieuainc, 
a  cheisiodd  sefyll  rhyngddynt  a'r  gelyn  ddyn. 
Er  eu  mwyn  hwy,  anodd  oedd  ymadael,  ond 
gwyddai  fod  y  breichiau  tragwyddol  odditanynt 
pan  yn  colli  amddiffyniad  egwan  ei  fraich  ef, — 

"  Tra  yn    g-orwcdd   yn   y   beddrod, 
Fe    addfeda'r    meusydd    yd ; 
Ac  fe  gesglir  dy  gynhaeaf 
Erbyn  delo'th  Iwch  ynghyd." 

Heb  gyflog  y  gweithiodd.  Ac  un  o  anhaws- 
derau  blaenoriaid  y  ddiadell  fechan  oedd  dysgu 
eu  brodyr  i  gyfrannu.  Cyn  hir  iawn  daeth  y 
rhan  fwyaf  i  deinilo  y  pleser  sydd  mewn  rhoi'n 
wirfoddol,  a  daeth  eu  dyddordeb  yn  y  capel  yn 
ddau-ddyblyg.  Er  mai  wrth  eu  diwrnod  gwaith 
yr  oedd  llawer  o  honynt,  yn  ennill  eithaf  swllt 
yn  y  dydd  i  gadw  teulu,  yr  oeddynt  yn  cyf- 
rannu  sofren  yr  un  ar  gyfartaledd  at  godi  coleg 
y  Bala. 

Ymy&g  y  pregethwyr  ddoi  i'w  dysgu  amlaf 
yr  oedd  Dr.  Parry,  un  oedd  yn  mediiu  athrylith 
i  ddysgu'n  ddeniadol  ac  yn  glir ;  Cadwaladr 
Owen  a'i  ddawn  felus  ;  John  Davies  Nerquis,  yn 
dangos  pethau  rhyfedd  o  Ddiarhebion  Solomon 
a  Chân  y  Caniadau ;  William  Prydderch  a  Ffuwc 
Ifan,  yr  efengyl  a'r  ddeddf  ;  a  llawer  mab  ath- 
rylith  wyllt,— Dafydd  Dafis  Cowarch,  Dafydd 
Rolant,  a  Robert  Tomos  Llidiardau.  Yn  ef  dro, 
doi  'hen  of  hefyd,  un  o'r  fro  hon,  (/r  enw  Tomos 
Dafis,  ond  yr  oedd  wedi  tatlu  i  fyw  i  Felinbyr- 
hedyn.  Pur  ddigrif  oedd,  ac  yr  oed  1  ei  gydmiu- 
iaethau  cartrefol  yn  darawiadol  iawn.  Pan 
ddaeth  un  tro,  yr  oedd  gŵr  ieuanc  o'r  ardal  yn 
dechreu  pregethu.  Gŵr  ieuanc  gordduwiol  oedd 
hwnnw,  un  eiddil  coesfain  breichfain,  wedi 
dysgu'r  Beibl  allan  ac  adrodd  salmau  ar  hyd 
ei  oes.  Daeth  yr  hen  of  ato,  cymerodd  ef  o'r 
neilldu,  y.c  ebe  ef,  gyda  phwyslais  pwysig  ar  ei 
eiriau, — 

"  Fy  machgen  i,  yr  wyt  ti  ar  gyohwyn  ar 
waith  mawr,  ac  y  mae  gen  i  gyngor  iti." 

"  Oes,  Tomos  Dafis,"  ebe'r  bachgen,  gan  droi 
Ilygad  glâs  fel  llygad  sant  arno,  "ibyddaf  yn 
ddiolchgar  iawn  am  gyngor  ar  yr  argyfwng 
pwysig  hwn  yn   fy  mywyd." 

"  Oes,  fy  machgen  anwyl  i;  yr  ydwi'n  teimlo 
drosot  ti  i  waelod  fy  nghalon,  mi  fum  i'n  dechre 
pregethu  fy  hun." 

Yr  oedd  y  llygaid  gleision  yn  agor  yn  Uetach, 
a  neshaodd  yr  hen  bregethwr  at  yr  ymgeisydd, 
a  chydag  agwedd  o  berffaith  ymddiried,  hanner 
sibrydodd  wrth  y  bachgen  duwiol  hwnnw,  gyda 
phwyslais  bywyd, — "  Fy  machgen  i,  paid  byth 
a  phaffio." 

Rhyfedd  mor  fawr  ydyw  edmygedd  y  gwan 
a'r  di-ffurf  tuag  at  brydferthwch  a  chryfder 
mewn  un  arall.  Er  mor  annisgwyliadwy  oedd 
cyngor  yr  hen  bregethwr  ac  er  mor  chwithig, 
nid  fel  sen  nac  fel  fîolineb  y  cymerodd  y  gẁr 
ieuanc  eiddil  duwiol  ef.  Breuddwydiodd  am 
ennyd  fod  ganddo  nerth  corfî,  a  gallesid  ei  weld, 
wrth  fyned  adref  hyd  ddôl  unig,  yn  taflu  dwrn 
gwyn  bach  ar  led-tro  i  wyneb  gelyn  dychmygol. 
Nid  oedd  wedi  meddwl  am  gyflawni  gwrhydri 
fel  hyn  erioed  tan  glywodd  gyngor  yr  hen  bre- 
gethwr.  Y  mae'n  anodd  iawn  hyd  yn  oed  i'r 
seiat  ddwyn  neb  oddiar  yr  hen  deulu  dynol. 

Ymladdwr  oedd  y  pregethwr  cyn  dod  i'r 
seiat,  a  phaffìo  oedd  ei  demtasiwn  ef.  Pe  buas- 
ai'r  gŵr  ieuanc  wedi  troi  heibio'r  odyn  y  noson 
honno,  wedi'r  seiat,  gallasai  weled  yr  hen  of 
gyda  chymdeithion  bore  oes  yn  mynd  dros  ei 
helyntion.  Adroddai  ei  hanes  yn  mynd  i  bre- 
gethu  ar  fore  Sul  i  Lanfachreth,  a  phwy  ddaeth 
i'w  gyfarfod  ar  y  G-arneddwen  ond  ei  brif  wrth- 
ymladdwr  yn  nyddiau'r  cnawd.  "  Aeth  yn 
fatel  yn  y  fan," — ebe'r  pregethwr  gydag  ochen- 
aid, — ac  ychwanegodd  gydag  acen  debyg  iawn  i 
acen  llawenydd, — "  yr  oedden  ni'n  dau'n  waed 
yr  ael  cyn  pen  deng  munud,  a  chyn  pen  hanner 
awr  yr  oedd  o  yn  ffos  y  clawdd." 


ací 

"  Ddoth  llawer  i'r  seiat  yn  Llanfachreth  y 
Sul  hwnnw,  Twm?"  gofynnai'r  odynwr  yn  ddir- 
eidus. 

Cyfaddefodd    y    gof    ei    fod    wedi    anghofìo 
popeth   ond   ei    fuddugoliaeth.     Gwelais   yr   hen 
yniladdwr  wedi  hynny  ar  heol  Machynlleth.     Yr 
(    ŵcV  >*■    ^^^'^  ^^^  gi^  ymlacld,   ac  ar  flaen  y   dorf,   yn 
iAmiM  ^f»*^*  hysio  ei  oreu,  yr  oedd  yr  hen  frawd,  yn  ei  siwt 

bregethu,  a'i  wallt  yn  y  gwynt.     Yr  oedd  yr  hen 
ddyn  yn  gryf  ynddo  hyd  y  diwedd. 

Nid  pregethwyr  od  oedd  y  rhai  mwyaf   der- 

byniol    er    hynny.     Byddai'r    capel    yn    orlawn 

pan   ddoi   John   Jones    Talysarn.        Daeth   John 

Jones   unwaith   ar   Sul   Enoc    Ifan.     Anfonwyd 

Enoc    Ifan   i'r   pulpud    i   ddechreu'r   odfa   iddo. 

I      Wedi  gweddio,  cododd  Enoc  Ifan  ei  lygaid  a  dy- 

'      'A'Â  I       wedodd, — "  Y  mae  yma  fwy  o  honoch  chwi  nag 

/     l^'  1       y  fydfí  yn  fy  ngwrando  i.     Rhag  ofn  na  chaf  fi 

l       byth  gyrteustra  eto,  mi  bregetha  i  dipyn  i  chwi." 

^     Ac  er  mor  anfoddog  yr  edrychai'r  gynulleidfa, 

pregethodd  Enoc  Ifan  cyhyd  ag  y  gallai  iddynt. 

Dywedodd  brenin  unwaith,  mewn  dull  rhy 
arw  i  mi  fedru  ail  adrodd  ei  ddywediad,  nas  gall 
brenhiiniaeth  a  phresbyteriaeth  gyd-fyw.  Yr 
oedd  digon  o  deimlad  gweriniaeth  yn  y  seti  ol,  a 
dyma  ddernyn  o'r  llyfr  sy'n  arwydd  ystorm  a 
chwyldroad, — 

"  Gwnaed  sylw  niaith  a  difrifol  ar  y  dull  ])resennol  o 
g-adw  cyfarfodydd  eg-lwysig-.  Ofnid  fod  y  dull  presen- 
nol  o'u  cadw  yn  achos  i  amryw  absenoli  eu  hunaiu  oddi^ 
wrthynt.  Sylwyd  fod  gormod  o  ymholi  ynghylch  prof- 
iad,  pryd  y  dylesid  cyfrannu  g'wybodaeth.  Sylwyd 
fod  llawer  o'r  ieuenetid  sydd  wedi  eu  derbyn  yn  ddi- 
ffygiol  iawn  mewn  gwybodaeth  ysgrythyrol,  a  fod  yma 
ddiffyg  ymgais  at  eu  goleuo. 

"  Fod  y  swyddwyr  eglwysig  i  racldau  mawr  yn  es- 
geuluso  gwneyd  eu  rhan  yn  nygiad  y  Society  ymlaen, 
a  bod  hynny  yn  rhoi  effaith  ac  argraff  ddrwg  ar  yr 
holl  frawdoliaeth.  Sylwyd  eu  bod  yn  effro  a  gofalus  am 
bethau  allanol  yr  eglwys,  ond  yn  dra  difiygiol  yn  y 
rhannau  mwy  ysbrydol.  Gwnaeth  rhai  o'r  swyddwyr 
ychydig  o  amddiffyniad  iddynt  eu  hunain ;  ond  y  pen- 
derfyniad  y  daethpwyd  iddo  oedd  hyn, — Fod  y  sylw  i 
gael  ei  ddwyn  ger  bron  committee  'r  eglwys  y  tro 
cyutaf  y  cyfarfydda,  a  Robert  Williams  ein  gweinidog 
yn  bresennol,  a  dau  gynhygiad  i  gael  eu  rhoddi  ger 
bron.  I.  Fod  y  swyddogíon  i  ymgymeryd  ag  ychwaneg 
o'r  gwaith  nag  y  maent  yn  bresennol,  sef  ymddiddan 
a'r  rhai  o'r  dosbarth  ieuengaf  yn  y  societies,  traethu 
ambell  dro  ar  ryw  fater  penodol,  ynghyda  ohadw  rhyw 
foddion    gyda'r    dosbarth    ieuengaf. 

"  Sylwyd  fod  achos  crefydd  yn  myned  yn  is  yn  ein 
plith.'^ 

Ond  ni  welais  yr  anghydí'Dcl  lleiaf  yn  yr  eglwys 
fechan  erioed. 

Yr  oedd  gofal  y  brodyr  am  eu  gilydd  yn  am- 
Iwg,  cesglid  i'r  tlodion  yn  ol  y  dull  apostolaidd. 
A  gofelid  am  roddi  papur  i  rai  fyddai'n  myned 
i  ffwrdd, — i  Loegr,  i'r  Amerig,  ac  i  bob  rhan  o'r 
byd, — gan  eu  cyflwyno  i'w  cyd-grefyddwyr  yn 
yr  ardal  honno.  Aeth  llawer  i  ffwrdd  i  wasan- 
aethu  neu  i'r  ysgol  "  ar  brawf,"  rhai  i'r  Deheu- 
dir,  rhai  i'r  Amerig,  rhai  i'r  bedd. 

Ond  trwy'r  Ilyfr,  rhestr  y  rhai  fu  farw  ydyw 
y  peth  mwyaf  tarawiadol.  Ar  ol  pob  enw, 
rhoddir  crynhodeb  byr  o'i  fywyd, — a  hynny  ar 
adeg  pan  na  chofìd  ei  feiau  mwyach.  Agorwyd 
y  fynwent  yn  1859, — blwyddyn  y  Diwygiad,  pan 
ddaeth  "  David  Morgan  a'i  gyfaill  Evan 
Phillips  "  drwy'r  wlad.  Y  gyntaf  gladdwyd  yn 
y  fynwent  newydd  oedd  gwraig  Ifan  Dafydd 
o'r  Plas,  a  Robert  William  oedd  yn  gweinyddu 

ar  lan  y  bedd  cyntaf.  Ymhen  tipyn  claddwyd 
Sian  Tomos  y  Ceunant,  yn  94  mlwydd  oed  ;  der- 
byniasid  hi'n  aelod  ym  Mhen  y  Stryd  pan  yn  un 
ar  hugain  oed,  a  bu'n  aelod  o'r  seiat  heb  gerydd 
ar  hyd  ei  hoes  grefyddol  hirfaith.  Ar  ei  hol 
hi  aeth  Evan  Lewis,  tailiwr.  "  Yr  oedd  y  brawd 
hwn  yn  hynod  am  ei  ffyddlondeb  yn  ei  hoU  gys- 
ylltiadau  crefyddol,  yn  enwedig  gyda'r  canu  a'r 
Ysgol  Sabbothol,  i'r  hon  yr  oedd  yn  ysgrifen- 
nydd  gofalus  hyd  ei  fedd."  Yr  wyf  yn  ei  gofio'n 
dda,  tailiwr  teithiol  oedd,  yn  crwydro  o  fwrdd 
i  fwrdd.  Ni  fedrwn  adael  cornel  y  bwrdd  tra 
byddai'n  son  am  y  palmwydd  a'r  coronau  sydd 
yn  y  nefoedd.  Gwn  iddo,  mewn  tlodi  dygn, 
fagu'r  plant  caredicaf  yn  yr  ardal.  ond  nis  gwn 
heddyw  o  bedwar  cwr  y  byd  ym  mha  le  y  maent. 
Dyma  wr  ieuanc  yn  marw,  a'i  faban  deg  diwrnod 
oed  yn  cael  ei  gladdu  ar  ei  ol.  Dyma  wr  arall 
yn  gorfod  gadael  priod  a  phump  o  blant  bach 
heb  eu  magu, — y  mae'r  croniclydd  yn  meddwl 
am  "  y  ffordd  yn  y  môr  "  wrth  adrodd  ei  hanes, 
— a  chyn  hir  dyma  ei  hen  fam  yn  dymuno  ei 
chladdu  wrth  ei  ochr,  er  ei  bod  yn  aelod  seiog 
gydag  enwad  arall.  Yn  angau  ni  wahanwyd 
hwy.  "  Wrth  ochr  ei  frawd,"  "  ym  medd  ei 
mham," — ebe'r  llyfr  o  hyd.  Yr  wyf  yn  cofio 
geneth  ieuanc  brydferth  yn  cyflawni  hunanladd- 
iad,  nid  oes  ar  gyfer  ei  henw  yma  ond — "  Caf- 
wyd  wedi  boddi."  Dyma  blentyn  mwyn  deg 
oed,  dymuniad  Hygad  ei  dad  ;  dyma  enw  geneth 
glywais  yn  canu  "0  fryniau  Caersalem "  fel 
angyles  ar  ei  gwely  angau,  dyma  hen  wr  "  wedi 
cadw  y  ffydd,"  dyma  fab  y  croniclydd  fu  farw 
dan  dybio  ei  fod  yn  yr  Ysgol  Sul  yn  dysgu  plant. 
Dyma  enw  Ann  Wmffre,  gwraig  Niclas,  hen  gre- 
îyddwr  hynod. 

"  Niclas  Wniffres,"  ebe  Dr.  Edwards,  ar  ddi- 
wedd  cyfarfod  ysgolion  hir,  "  ewch  i  weddi  am 
funud."  Disgynnodd  Niclas  ar  ei  liniau  ar 
darawiad  amrant, — "  Munud  sydd  gennom  ni, 
Arglwydd  niawi',  mi  elli  di  ein  hachub  ni  oIÌ 
mewn  munud.  Gwna  hynny  er  mwyn  lesu 
Grist,  Amen." 

Yr  oedd  Niclas,  er  diniweitied  oedd,  yn  bur 
ochelgar.  Rhoddai  ei  gadach  poced  ar  lawr  cyn 
mynd  ar  ei  lindau,  rhag  ofn  nad  oedd  glanhawr 
y  capel  yn  Gristion.  Ond,  er  ei  ochelgarwch,  doi 
i  brofedigaeth  weithiau.  Pan  yn  arwain  cyfar- 
fod  gweddi  ym  Mhig  y  Swch  unwaith  trodd  gyn- 
ffon  ei  got  bigfain  at  y  tân  mawn  croesawus,  a 
chymerodd  ci  got  dân.  Ond  daeth  Niclas  o 
honi"n  ddihangol.  Oni  bai  am  barodrwydd 
meddwl  buasai  wedi  dwyn  ei  hun  i  warth  o  flaen 
ei  frodyr  a'i  chwiorydd  unwaith.  Gododd  yn 
sydyn  oddiar  ei  liniau  mewn  cyfarfod  gweddi 
cenhadol  a  hitiodd  ei  ben  yn  erbyn  gwaelod  y 
canhwyllbren  crog.  "  Dyw  !"  ebe'r  hen  ddyn  o 
fewn  Niclas,  dros  y  Ile.  Ond  meddiannodd  ei 
hun,  ac  ychwanegodd, — "  Duw  deyrnaso  dros  yr 
holl  ddaear." 

Maddeuer  i  mi  am  adael  llyfr  y  seiat  am 
funud, — y  mae  hanes  byr  am  lawer  bywyd  pryd- 
ferth  ynddo.  Ond  rhaid  i  mi  ymatal.  Tua  di- 
wedd  y  Ilyfr  y  mae  cofnodiad  mewn  Ilaw  arall 
am  farw'r  croniclydd.  "  Bu  yn  ddiacon  yn  yr 
eglwys  am  ddeugain  mlynedd,  a  gwerthfawrogid 
ei  gyngor  mewn  materion  bydol  a  chrefyddol. 
Bu  yn  ddefnyddiol  iawn  am  dymor  hir,  ac  yr 
oedd  pawb  yn  dwyn  tystiolaeth  i  burdeb  ei  gy- 
meriad.  Cafodd  yr  eglwys  golled  ddirfawr  yn 
ei  farwolaeth.  Ni  chafodd  ond  cystudd  byr,  a 
bu   farw'n  hynod    dawel." 

Wrth  adael  llyfr  y  seiat  hwn,  nis  gallaf  lai  na 
theimlo  fod  llawer  bywyd  arwraidd  ymysg  trig- 
olion  dinod  ardaloedd  mynyddig.  Y  mae  yma 
ddegau  o  ddynion  wedi  gweithio'n  galed  ar  hyd 
eu  bywyd, — rhai  o  honynt  wedi  dioddef,  oll  wedi 
aberthu  oherwydd  dyledswydd  neu  gariad, — ae 
yr  oeddynt  yn  fwy  na  choncwerwyr  pan  roddas- 
ant  eu  tariannau  i  lawr.  Dyma  fugail  wedi  toni 
ei  galon,  ac  ni  fynnai  ei  gi  adael  ei  fedd.  Dyma 
eneth  ieuanc  wedi  disgyn  i'r  bedd  pan  oedd 
llygaid  gwlad  ar  ei  phrydferthwch.  Dyma  hen 
wr  y  bu  ei  weddiau  fel  gwlaw  graslon  ar  galon- 
nau  diffrwyth  lawer  tro.  Dyma  un  fu"n  dded- 
wydd,  ac  a  gollodd  fwynder  ei  fywyd  i  gyd. 
Dyma  Gromwell  y  seiat,  gŵr  yn  cynllunia'Q  glir 
ac  yn  gweithio'n  galed,  gŵr  yr  oedd  ei-.ëî'riau'n 
ddeffroad  bywyd  i  bob  bachgen  ieuanc  dan  ei 
ofal.  Ac  y  mae  ei  set  yntau'n  wag.  Dyma  un^ 
y  medrai  plant  ddeall  ei  weddiau,  dyma  un  di-' 
flino  gyda'r  Ysgol  Sul.  Y  mae  llu  o  honynt,  pob 
un  erbyn  heddyw  wedi  rhoddi  ei  darian  o'r 
neilldu.  Y  mae  rhyw  brudd-der  mehis  mewn 
edrych  ar  hen  dariannau,  gyda  tholciau  brwydr 
ynddynt,  yn  rhes  mewn  eglwys  neu  deml.  Yn 
llyfr  y  seiat  y  mae  tariannau  fìl  rhai  fu'n  ym- 
ladd  yn  erbyn  gelynion  Cymru, — yn  erbyn  ah- 
foesoldeb  ac  anghrefydd, — ac  wrth  feddwl  am 
eu  gwaith  hawdd  ydyw  dweyd  eu  bod  oll  yn 
estylch  y  cedyrn.  /l^  *  ,,,.'''«-'"/*",  ' ì  ,  ^.l'-' ■' -'r' 
Pan  yn  mynd  drwy'r  hen  ardal  y  tro  diwedd- 
af,  gwelais  gapel  newydd  mewn  lle  mwy  amlwg. 
Ac  y  mae  y  seiat,  erbyn  hyn,  wedi  ei  thraws- 
blannu  yno. 


FY  NHAD. 


DDOE,  wrth  grwydro  hyd  Iwylnaii  fy 
mebyd,  dois  bron  heb  yn  wybod  i  mi  at 
hen  fwthyn  fy  nhad.  Na,  nid  yw  yr 
hen  fwthyn  yno, — er  fod  y  pistyll  mor  loew  ag 
erioed,  a'r  masarn  a'r  derw  cawraidd  eto'n  cys- 
godi'r  lle.  Y  mae'r  mynydd  mawr,  welwn  o 
ffenestr  fy  ystafell  wely,  yr  un  hefyd,  gyda'i  fìl 
o  ddefaid  mân  ;  a  thybiwn  glywed,  yn  nwndwr 
yr  afon  islaw,  leisiau  mwynion  sydd  wedi  tewi 
er  ys  llawer  blwyddyn  faith. 

Daeth  noson  marw  fy  nhad  i'm  cof  fel  pe 
buasai  neithiwr.  Torrodd  y  noson  honno  fy 
nghysylltiad  i  a  Llan  y  Mynydd  ;  ac  nis  gwn 
beth  sydd  wedi  fy  nhynnu  i'r  hen  fro  yn  ol. 
Cofiwn  am  y  noson  ystormus  yn  y  gwanwyn, 
pan  ocheneidiai'r  gwynt  wrih  guro  ei  adenydd 
nerthol  yn  erbyn  bronnau'r  mynyddoedd,  a  phan 
oedd  pob  afon  a  nant  yn  llawn  o  ddwfr  ffroch- 
wyllt  at  ei  hymylon.  Y  noson  honno,  mewn 
tangnefedd  na  fedd  y  nefoedd  ei  dynerach,  y 
ffarweliais  â  fy  nhad. 


.vc  ^^--f^ 

Nid  oedd  fy  nhad  yn  wr  blaenllaw  gyda  dim. 
Nid  un  o  feibion  yr  argyhoeddiadau  cryfion  oedd 
ef,  ac  ni  yswyd  ei  fywyd  gan  uchelgais  y  byd 
hwn.  Pe  dywedwn  ei  fod  yn  hoffach  o'r  seiat 
Tiag  o  gyfarfod  cyfeillion  difyr,  pe  dywedwn  ei 
fod  yn  hoffach  o  wíddio  ar  Dduw  nag  o  ganu 
•mawl  pob  peth  tlws  a  wnaeth, — pe  dywedwn  y 
pethau  hyn,  dywedwn  fwy  na'r  gwir.  Ond  yr 
oedd  yn  hapus  iawn,  yn  ei  fyw  ac  yn  ei  farw. 
Yiühyfrydai  yn  nhìysni  creadigaeth  Diiw. 
líhodiai'r  caeau  gyda'r  gwanwyn,  a  dygai  flod- 
euyn  cyntaf  ei  ryw  i  ni, — llygad  y  dydd,  clust 
yr  arth,  dôr  y  fagl,  cynffon  y  gath,  blodau'r 
taranau,  y  goesgoch,  hosan  Siwsan,  clychau'r 
gog,  anemoni'r  coed,  blodyn  cof, — a  phob  blodyn 
■dyfai  hyd  lechweddau  a  gweirgloddiau  ein  car- 
tref  mynyddig.  Gwelai  ffurfiau  prydferth  a 
Iliwian  gogoneddus  yn  y  cymylau,  a  llawer  noson 
haf  ein  plentyndod  dreuliasom  gydag  ef  i  weled 
y  rhyfeddodau  hynny.  Byddai  wrth  ei  fodd  o 
flaen  tán  coed  ar  hirnos  gaeaf,  gwelai'r  gwreich- 
ion  yn  ymffurfio'n  bob  llun,  a  danghosai  ryfedd- 
odau  i  ni  yn  y  rheiny.  A  holl  lu  y  nefoedd  ar 
noson  rewllyd, — hyfrydwch  Pleiades  a  rhwymau 
Orion,  Mazzaroth  ac  Arcturus,  a'i  feibion, — ym- 
gollai  mewn  mw-ynhad  pan  gymerai  fi  ar  ei 
íraioh,  yn  blentyn  pedair  oed,  i  ddangos  i  mi 
amrywiaeth  diderfyn  yr  ehangder  mawr. 

Treuliai  lawer  o'r  haf  i'm  dysgu,  yn  ei  ffordd 
ei  hun.  Cymerai  fi  i'r  mynydd  ar  brydnawnau 
heulog  cyn  i  mi  fedru  dechreu  cerdded,  a  dysgai 
fi  i  wneyd  cyfeiUion  o'r  llygad  y  dydd  ac  o'r 
fantell  Fair  wenai  o'm  cwmpas.  Pan  ddech- 
reuais  geidded,  ai  a  mi  i  ben  y  mynyddoedd,  a 
danghosai  gyrrau  ardaloedd  ereill  i  mi,  gan 
ddweyd  beth  oedd  yn  tyfu  yno  a  phwy  oedd  yn 

byw  yno,  a  pha  rai  enwog,  yn  enwedig  pregeth- 
wyr,  a  t'agesid  yno.  Cadwodd  ireidd-dra  ei  blen- 
iyndod  drwy  ei  fywyd,  yr  oedd  pob  peth  yn 
llawn  rhyfeddod  iddo. 

Yr  oedd  yn  hoff  o  bob  peth  byw.  Yr  oedd 
ganddo  gân,  ac  enwau  yr  hoîl  adar  wedi  eu  gwau 
ynddi.  Gwyliai'r  defaid  a'r  cwn  a'r  gwartheg 
íel  pe  buasent  yn  meddu  enaid  a  meddwl,  a 
gwelai  rywbeth  tarawiadol  yn  eu  bywyd  o  hyd. 

Ni  chlywais  ef  erioed  yn  ameu  amcan  neb,  nac 
yn   dweyd   gair   angharedig   am    neb    yn   y   byd.  ^      /j-^^ 

Digiai  wrth  un  am  enllibio  neu  ddweyd  geiriau 
di-chwaeth,  ond  ni  ddywedodd  air  erioed  i  friwio 
teimlad  neb.  Ni  chlywais  air  drwg  na  di- 
chwaeth  o'i  enau.  Gallwn  ddweyd  am  dano  ar 
lan  ei  fedd,  fel  y  dywedai  Ap  Vychan  am  ei  fam, 
• — "Dyma  un  na  chlywodd  ei  blant  erioed  air 
tìrwg  oddiar  ei  wefusau." 

Hwyrach  y  meddyli  yn  dy  ddiniweidrwydd, 
ddarllennydd  mwyn,  mai  rhyw  angylion  bach  o 
blant  oedd  fy  mrodyr  a  minnau,  ac  mai  hawdd  i 
fy  nhad  oedd  cadw  ei  dymer  wrth  ein  magu. 
Ond,  os  tybi  hyn,  syrthi  i  gamgymeriad.  Yr 
wyf  yn  cofìo  fod  fy  nhad  unwaith  wedi  ei  wa- 
hodd  i  briodas,  ac  wedi  prynnu  het  befar  ucheJ 
loew  ar  gyfer  y  dydd.  Y  noson  cyn  y  briodas 
medrodd  fy  mrawd  a  minnau  gael  gafael  yn  yr 
het  newydd,  ac  aethom  a  hi  allan  i'r  caeau  i 
wneyd  arbrawfion  arni.  Eisteddasom  gefn-gefn 
ar  ei  phen,  a'n  traed  ar  ei  chantal.  Codasom 
ein  traed  ein  dau  ar  unwaith,  a  gollyngodd  yr 
het  danom.  Yr  oedd  fel  conrertina.  A  chyn 
ei  dychwelyd  i'w  chas,  yr  oedd  dau  borchell 
bach, — un  du  ac  un  gwyn, — wedi  bod  yn  trwsio 
tipyn  ar  ei  ohantal  yn  ol  eu  mympwy  eu  hunain. 
Ond,  wedi  eiliad  o  gythrwfl  meddwl,  cafodd  fy 

nhad  gymaint  o  fwynhacì  a  ninnau  a'r  ddau 
fochyn  bach.  Dro  arall,  pan  oedd  wedi  lledu  ei 
line  bysgota  ar  y  llawr,  ac  wedi  ei  dad-ddyrysu'n 
llwyddiannus  iawn,  gollyngasom  ddwy  gath  ddu 
i  redeg  trwy  droion  y  lirip.  Ni  ddywedodd  nhad 
ddim  ond  mai  dyna'r  ddau  blentyn  rhyfeddaf  a 
welodd  efe  erioed,  a'r  ddwy  gath  ddu  waethaf. 

Hunodd  ar  fin  ei  bedwar  ugain  oed,  yr  olaf 
o  deulu  hoff  o  grefydd  a  mwynder  a  chân.  Ei 
alawon  di-rif,  ei  ystoriau  diddan,  ei  ddywediad- 
au  pert, — y  mae  y  rhai  hyn  yn  fy  nghof  ;  ond, 
er  chwilio'r  pedwar  ugain  mlynedd  yn  fanwl,  ni 
fedraf  weled  un  gair  celwyddog  nac  un  gair 
amheus.     ^ 

Ei  noson  olaf  sydd  yn  fy  nghof  heno.  Yr 
oeddwn  gydag  ef ;  a  wynebai  dragwyddoldeb 
mor  fwyn  ac  mor  ddibryder  ag  y  gwynebodd 
holl  droion  y  byd  hwn.  Ei  hoff  bobl  oedd  yr 
hen  bregethwyr,  yn  enwedig  pregethwyr  y  De- 
heudir.  Yn  ei  gartref  ef  yr  arhosent ;  cofìai 
wedd  a  geiriau  pob  un  ohonynt,  er  na  welsai 
hwy  er  yr  amser  y  cymerid  ef  yn  blentyn  ar 
eu  glin.  Tybiwn  ei  fod.  yn  ei  funudau  olaf,  yn 
cydio  yn  y  byd  hwn  ;  ond  fod  yr  hen  bregethwyr 
yn  ei  gyfarfod.  Anghofiodd  lle  yr  oedd  wrth 
groesi  terfyn  deufyd.  Capelau'r  byd  hwn.  pre- 
gethwyr  y  byd  a  ddaw, — treiai  edrych  yn  ol  ac 
ymlaen  ar  unwaith.  Yr  oedd  yng  nghyfarfod- 
ydd  gweddi  ei  ieuenctyd,  mewn  hen  gapel  llwyJ 
sydd  wedi  diflannu  erbyn  hyn.  Daeth  goleu 
newydd  i'w  lygaid,  ac  ebe  ef, — 

"  Ydi'r  bobol  i  gyd  wedi  dwad  i'r  capel  ?" 

"  Na,  nid  i  gyd." 

"  Wel  dos,  mewn  munud,  i  ddeyd  wrthyn 
nhw  am  ddwad.     Dacw  Ebenezer  Morins." 

Hunodd  yn  dawel,  fel  y  syrth  plentyn  i 
gysgu.  Gwelais  fod  angeu  yno,  ond  fel  gwas 
Brenin  Heddwch.  Ni  ddychi-ynnodd  fy  nhad, 
ac  ni  ddychrynnodd  finnau.  Ond  gwnaeth  yr 
hen  gartref  yn  oer  pan  roddodd  derfyn  i  fywyd 
di-wenwyn  yr  ysbryd  addfwyn  hwnnw. 

Troais  i  edrych  trwy'r  ffenestr.  Yr  oedd  y 
bore'n  llwyd  dorri,  ac  yr  oedd  rhyferthwy  ys- 
torom  yn  cuddio'r  mynyddoedd  mawr.  Lluchid 
y  cymylau  yn  ddarnau  yn  erbyn  y  creigiau  gan 
y  gwynt,  a  rhuthrai  aberoedd  gwylltion  ewynog 
hyd  y  llethrau  serth  ar  fy  nghyfer.  Gwyrai'r 
coed  mewn  of n  o  flaen  ysloryd  yr  ystorm  ;  ac  f el 
y  cryfhai'r  wawr,  danghosai'r  dydd  agwedd 
newydd  ar  ryfel  yr  elfennau.  ^Níynych,  pan  yn 
blentyn,  y  bum  yn  syllu  ar  ruthr  yr  ystormydd 
oddiar  fraich  fy  nhad.  Ond  dyma  ddydd  wedi 
torri  y  rhaid  i  mi  edrych  arnynt  fy  hun. 

"  Ni  wna  dim  i  ddyn  deimlo  nas  gall  wneyd 
heb  Dduw,"  ysgrifennodd  cyfaill  ataf,  "  fel  colli 
tad."  Er  cymaint  o  wirioneddau  tarawiadol 
ddywedodd  y  cyfaill  hwnnw  yn  ei  oes,  ni  ddy- 
wedodd  ddim  byd  mwy  gwir  na  hyn. 


So 


Clych  Adgof. 


DYFFR'YN    DYFRDWY. 
Ar  y   ffordd  o  Langollen    i'r  Bala. 


AFON  TRYWERYN. 


Y    BALA. 


íí  A  THITHAU  Bethlehem,  tir  Juda,  nid 
-iA.  lleiaf  wyt  ymhlith  tywysogion  Juda," 
— am  lawer  lle  bychan,  ar  ryw  gyfrif 
neu  gilydd,  medrir  dweyd  y  geiriau  hyn. 
Tybir  yn  aml  mai  lliosogrwydd  ei  threfydd 
mawrion  yw  cyfoeth  gwlad,  lle  mae  peiriannau 
yn  f  wy  pwysig  nag  eneidiau ;  ond  gwir  olud 
gwlad  yw  y  lleoedd  bychain  fu'n  gartref  ei 
dysgawdwyr  ac  yn  fagwrle  ei  meddwl.  Nid  oes 
yn  y  Bala  weithfeydd  na  masnach  brysur,  nid  oes 
fŵg  rhyngddi  a'r  nefoedd  ac  nid  oes  na  huddugl 
na  pharddu  ar  ei  heolydd.  Ni  chodwyd  cri  am 
dorri'r  coed  cysgodol  sy'n  tyfu  ar  ei  heolydd  er 
mwyn  i  olwynion  masnach  brysuro  drwyddi.  Nid 
oes  weithfeydd  i  lenwi'r  aberoedd  â  duwch  ac  â 
gwenwyn,  y  niae'r  Tryweryn  a'r  Ddyfrdwy  fel 
y  grisial,  a  Llyn  Tegid  fel  môr  o  wydr.  Ond 
nid  ydyw'r  Bala  yn  anenwog  er  hynny.  Draw,  ar 
fin  y  llyn,  dan  yw  sy'n  dduon  ac  yn  dawel  fel 
y  nos,  gorwedd  llu  o  gedyrn.     Yn  eu  mysg  y  mafl 

Sinun  Llwyd,  Charles  o'r  Bala,  Tegidon,  Dr. 
Edwards,  Dr.  Parry,  a  loan  Pedr. 

Pan  ddaw'r  ymdeithydd  i  fyny  tua'r  Bala  o 
ddyffryn  Edeyrnion,  daw  gan  dybied,  y  mae'n 
debyg,  na  fedr  byth  weled  lle  mor  dlws  a'r  Llan- 
gollen  y  mae  newydd  adael  ar  ei  ol.  Ond  gwêl 
fod  rhagor  rhwng  seren  a  seren  mewn  gogon- 
iant,  ac  nid  yr  un  yw  pi-ydfei-tihwch  ardaloedd  y 
Bala  a  phrydferthwch  y  cymoedd  sydd  o  am- 
gylch  Llangollen.  Y  mae'r  golygfeydd  hyn  yn 
fwy  mynyddig,  ac  y  mae'r  lliwiau'n  wannach, — 
ond  nid  yn  llai  prydferth  er  hynny.  Y  mae  pob 
peth  yn  wylltach,  a  disgwyliwn  glywed  y  gorn- 
rv*-^  ohwiglen  uwch  ein  pen,  ac  nid  eos  mewn  llẃyn 

*■  gerllaw. 

Ddarllennydd,  a  ddoi  di  am  dro  i'r  Bala  ? 
Medraf  dy  sicrhau  na  fydd  yn  edifar  gennyt,  er 
nad  oes  iti  ond  un  dydd  gwyl  yn  y  flwyddyn, 
os  wyt  y  peth  yr  wyf  fì  wedi  arfer  meddwl  dy 
fod.  Y  mae  llawer  ffordd  i  fynd  i'r  Bala, —  i 
lawr  o  Ddolgellau  gyda  minion  y  llyn,  dros  yr 
Arennig  unig  ac  i  lawr  gydag  afon  Tryweryn, 
dros  y  mynydd  o  sir  Drefaldwyn  a  thrwy  Aber- 
hirnant  ramantus,  neu  i  fyny  ar  hyd  dyffryn  y 
Ddyfrdwy.  Gelli  gael  tren  bob  ffordd  ond  trwy 
Aberhirnant. 

Gwell  i  ni  ddod  i  fyny  dyffryn  y  Ddyfrdwy 
hwyrach  ;  a  dywed  ein  bod  yn  cyflymu  heibio  i 
Grogen  cyn  wyth  o'r  gloch  ar  fore  haf.  Dyma 
ddyffryn  gweddol  eang  o'n  blaen,  ac  ar  yr  olwg 
gyntaf  y  mae'n  anodd  dweyd  pa  un  ai  dôl  ai 
•  rbosdir  ydyw.  Dacw  bantle  ar  ein  ohwith,  dy- 
./  wed  traddodiad  mai  dyna  gartref  olaf  Llywarch 

Hen,  a  "  Phabell  Llywarch  Hen  "  y  gelwir  y 
üecyn  ar  lafar  gwlad.  Dros  y  Ddyfrdwy  sy'n 
ymddolennu'n    araf    drwy'r    dyffryn     gwastad. 

dacw  dẁr  ysgwar  eglwys  Lanfor.  Acw,  medd 
traddodiad'  eto,  y  claddwyd  Llywarch  Hen. 
Dyma  ni'n  prysuro  i  fyny  hyd  lan  yr  afon,  a'r 
gwastadedd  ar  ein  de.  Gwelwn  mai  dolydd 
gweiriog  ydyw,  Uawn  o  feillion,  ond  dengys  yr 
hesg  sy'n  tyfu  gyda'i  ymylon  fod  yr  afon  yn 
codi  dros  rannau  o  hono  ambell  dro. 

Saif  y  tren  ar  gwrr  y  gwastadedd.  Gwelwn 
binaclau'r  Bala, — ac  y  mae  yno  ddau  binacl  neu 
dri, — draw  wrth  draed  y  bryniau  sy'n  ymgodi, 
fel  caer  uwch  gaer,  tua  chrib  las  yr  Arennig. 
O'r  gyffordd,  ail  gychwynnwn  tua'r  dref,  yn 
nhren  Ffestiniog.  Ar  y  chwith  wrth  fyned 
dyna  olygfa  wna  i  ni  deimlo  ar  unwaith  fod 
digon  o  fwynhad  o'n  blaenau  yn  y  wlad  dawel 
hon,  oherwydd  wele  lyn  Tegid,  a'r  Aran  yn 
edrych  ar  ei  llun  ynddo. 

Gyn  i  ni  gael  ond  cipolwg  ar  yr  olygfa  y 
mae'r  tren  wedi  cyrraedd  gorsaf  tiodeuog,  ac 
wedi  sefyll.  Ddarllennydd,  yr  ydym  ar  "  Green 
y  Bala."  Y  mae  gorsaf  ffordd  haearn  wedi  ei 
gosod  arni  heddyw.  Beth  ydyw  cysegredig- 
rwydd  adgofìon  hanes  i  gwmni  ffordd  haearn  ? 
Mwyn  iddynt  hwy  fuasai  cymeryd  cerrig  cestyll 
y  canol-oesoedd  i  wneyd  pontydd, — ni  fu  ond 
ychydig  rhyngddynt  a  dinistrio  Castell  Conwy 
i  wneyd  arglawdd  neu  bont.  Mwyn  iddynt  hwy 
fuasai  toddi  hen  arfau  haearn  amgueddfeydd  y 
byd,  a'u  gwneyd  yn  beiriant  i  gludo  pleserwyr 
i'w  gwyliau  Nadolig.  le,  ni  synnwn  pe  cyn- 
hygient  fod  esgyrn  y  saint  i'w  gwneyd  yn  chwi- 
banoglau  i'r  gyriedyddion. 

Ond  nid  yw  y  Green  yn  orsaf  i  gyd.  Y  mae 
llain  o  dir  rhyngddi  a'r  Tryweryn  sy'n  murmur 
yn  ddedwydd  wrth  ddawnsio  dros  gerrig  cryn- 
ion   glân  ar  ei   ffordd    i'r  Ddyfrdwy.     A'r   ochr 

arall,  rhyngddi  a'r  dre,  erys  y  llecyn  lle  cyíi- 
helid  sasiynau  enwog  y  Bala  yn  y  dyddiau  fu. 
Y  mae  prydferthwch  yn  perthyn  i'r  Green  ar 
wahan  i"r  adgofìon  sydd  ynglyn  a  hi.  Y  mae'r 
Domen, — beddrod  aruthrol  neu  wylfa, — yn  ed- 
rych  i  lawr  arni ;  y  mae  bryniau  prydferth  fel  pe 
heb  dynnu  eu  trem  oddiarni  byth  er  pan  glywid 
sain  gorfoledd  oddiwrth  ei  thyrfaoedd  ;  a  thros 
ei  gwyneb  gwyrdd  gwelir  Llyn  Tegid,  weith- 
iau'n  las  a  thawel,  dro  arall  yn  donnau  brigwyn 
carlamus. 

Beth  amser  yn  ol,  danghosodd  cyfaill  i  mi 
ddarlun  o  sasiwn  ar  y  Green ;  nis  gwn  gwaith 
pwy  oedd,  ond  dywedid  ar  ei  waelod  y  cyhoedfiid 
ef  yn  1820  gan  S.  Evans,  Llansantffraid.  Nid 
ydyw  yn  rhoi  syniad  rhy  gywir  am  y  sasiynau, 
fel  y  gwelais  i  hwy.  Y  mae'n  anodd  meddwi 
fod  cymaint  o  segurwyr  difraw  ar  ymylon  y  dorf 
tra  y  mae  John  Elias  neu  John  Jones  Talysarn 
neu  William  Roberts  Amlwch  neu  John  Evans 
Llwynffortun  neu  Ebenezer  Morris  Tvvr  Gwyn 
yn  y  pulpud. 

Y  mae  Huw  Alyfyr  wedi  tynnu  cywirach 
dariun  yn  ei  gân, — 

"  Fel    aeddfed    faes    o   liaidd 

Tmdonnai'r    dyrfa, 
-Mewn   dwyfol   nefol  aidd 

Ar    Green    y    Bala ; 
Fel   trwy    addolgar   rcddf, 
Pan    chwythai    corwynt    dcddf, 
Neu'r   awel   dyner   leddf 

O    ben    Calfaria." 

Llawer  tro  y  bu  awel  yn  gwasgaru  peraroglau  o 
ardd  yr  Anwylyd  dros  eneidiau  deffroedig  ar  y 
Ilecyn  hwn,   fel  y  mae  awel  hafaidd    dyner  yn 

crwydi'o  o  gymoedd  yr  Aran  dros  y  llyn  heddyw ; 
ac  y  mae  llawer  hen  bererin  yn  barod  i  gredu 
mai,  o  holl  lecynnau  Cymru,  "  yr  olaf  roir  i'r 
tân  fydd  Green  y  Bala." 

Ond  y  mae  awyr  adfywiol  y  bore'n  rhoi 
awydd  crwydro  ynnom,  a  cherddwn  yn  gytìym 
tua'r  dre.  Yr  adeilad  cyntaf  y  down  ato  ydyw'r 
Ysgol  Ramadegol.  Y  mae  hon  yn  llechu  dan 
gysgod  y  Domen,  ac  "  Ysgol  Ty  tan  Domen  "  y 
gelwir  hi  gan  hen  bobl.  Y  mae'n  adeilad  bychan 
destlus,  a  golwg  ysgol  arni.  Dacw'r  cyritedd 
o'i  blaen,  a'r  coed  fu'n  cysgodi  llawer  cenhedl- 
aeth  0  efrydwyr  gramadeg  Lladin,  a'r  gloch. 
Dacw'r  arwydd-aii',  hefyd,  wedi  ei  dorri  mewn 
carreg  felen, — "  Heb  Dduw,  heb  ddim."  Ysgol 
rad  oedd,  i  fechgyn  tlodion  ;  ond  erbyn  hyn  nid 
oes  addysg  rad  ynddi,  ac  y  mae  ei  ■  breintiau 
erbyn  heddyw  o  gyrraedd  plentyn  y  gweithiwr.* 
Nis  gwn  beth  oecld  y  Domen  uchel  sydd  wrth 
gefn  yr  ysgol, — y  mae  bron  yn  sicr  mai  gwaith 
celfyddydol  ydyw.  O'i  phen  ceir  golygfa  bryd- 
ferth  iawn,  ond  anaml  y  gwelir  y  trefwyr  yn 
dringo  ei  hochrau.  Bu'n  rhydd ;  mewn  hen 
ddarluniadau  o'r  Bala,  cawn  wŷr  a  gwragedd  yn 
gwau  ar  nawnddydd  haf  ar  ei  hochrau  ac  ar  ei 
phen ;  erbyn  hyn  y  mae  wedi  ei  chau,  a'i  hochr- 
au  wedi  eu  harddurno  à  choed  byth-wyrdd. 

Wedi  gadael  yr  ysgol  dyma  "  Stryd  Fawr  " 
y  Bala  yn  ymagor  o'n  iblaenau,  Ar  y  chwith  y 
mae  pen  y  stryd  gefn,  ac  ar  y  dde  y  mae'r  ffordd 
yn  arwain  at  y  ddau  goleg.  Gwelwn  goleg  y 
Methodistiaid,  adeilad  hardd  ar  fryn  ;  ac  y  mae- 
coleg  yr  Anibynwyr  am  y  ffordd  ag  ef,  ond  nid 

*  Y  mae  hyn  llai  gwir  beth,  ar  ol  Deddf  Andysg; 
Ganolraddol. 

yn  y  golwg.t  Y  mae  enwau  ereill  ar  y  stryd- 
oedd  erbyn  hyn,  "  High  Street  "  byth  a  hefyd  ; 
ond  nid  oes  i'r  enwau  Saesneg  le  ond  ar  bren 
ac  ar  bapur,  ar  filiau  ac  ar  adroddiadau  cym- 
deithasau  dyngarol.  "Y  Stryd  Fawr,"  "y 
Groes,"  a'r  "  Stryd  Fach  "  yw'r  enwau  arfer- 
edig.  A  buasid  yn  disgwyl  gweled  enwau  Cym- 
raeg  ar  ystrydoedd  y  Bala,  yn  anad  un  man. 

Nid  oes  rhyw  lawer  o  bobl  ar  y  stryd.  Y 
mae'r  bore  tlws  yn  ymloewi  o  hyd,  ond  y  mae'n 
amlwg  mai  lle  tawel  iawn  ydyw'r  Bala,  ond  ar 
ddiwrnod  sasiwn.  Ar  yr  ystryd  dacw  un  gŵr  yn 
dod.  Y  mae  ffon  yn  ei  law,  ac  y  mae'n  pwyso 
arni,  er  imai  prin  y  gellir  tybio  ei  fod  yn  gloff. 
Y  mae  het  Iwyd  uchel,  a  golwg  fonheddig  arni, 
ar  €Ì  ben  ;  y  ma€  lliw  goleu  prydferth  ar  ei 
ddiliad,  dillad  wedi  eu  lliwio  yn  yr  hen  fíasiwn 
â  çhen  cerrig ;  ac  y  mae'n  gwisgo  clos  pen  glin, 
sanau  baob,  ac  esgidiau  isel. 

"  Helo,  dyma  un  o  hen  wỳr  bonheddig  hen 
Gymru." 

"  Te,  yn  sicr.  A  gwyn  fyd  na  chaem  ych- 
"waneg  o  wỳr  bonheddig  tebyg  iddo." 

"  Clywais  ddweyd  eich  bod  chwi'n  credu 
mewn  boneddigion.  Ond  gwerinwr,  cofiwch, 
■wyf  fi." 

"  Gwerinwr  wyf  finnau,  i'r  carn.  Ond  'pe 
•caem  foneddigion  fel  hyn,  boneddigion  fel 
llawer  hen  foneddwr  yn  y  dyddiau  fu,  credwn 
ynddynt.  Clywais  un  o  dirfeddianwyr  mwyaf 
yr  Iwerddon  yn  dweyd  yn  ddiweddar  na  chredai 
un  gair  ddywedai  ei  Wyddelod  wrtho.  Nid  wyf 
yn  credu  fod  gan  hwnnw  hawl  i  fyw  ar  draul  y 

t  Erbyn  hyn  y  mac  ei  athrawon  wedi  symud  i'r 
Ibedd    ncu    i    Fangor. 

wlad  nad  yw'n  gwneyd  dim  ond  ei  sarhau.  Ond 
dacw  i  chwi  hen  fonheddwr  y  mae'r  Beibl  yn 
iheol  ei  fywyd,  ac  un  sy'n  credu  yn  nyfodol 
gwerin   Cyniru." 

"  A  fyddai'n  well  i  ni  dreio  tynnu  ysgwrs  ag 
ef?" 

Yr  oeddwn  wedi  clywed  Anibynnwr  Cyfan- 
soddiad  Newydd  yn  dweyd  am  ymgom  a  gafodd 
unwaith  ag  ef  yn  y  tren.  Yr  oedd  y  gŵr 
hwnnw'n  teithio  tua'r  Bala,  a  dyma'r  holl  ys- 
gwrs  a  fu  rhyngddo  â  gŵr  dieithr  iddo  a  eistedd- 
ai  ar  ei  gyfer, — 

"  Pwy  ddrwg  mae  M'ichael  yn  wneyd 
yrwan  ?" 

"  Y  fi  1/w  Michael,  'nawr." 

Ond  dyma  Fichael  D.  Jones,  blaen-filwr  y 
deffroad  Cymreig  yn  ei  holl  agweddau,  o  fewn 
hyd  ffon  inni.  Dechreuasom  siarad  ag  ef,  a  chyn 
pen  ychydig  o  funudau  gwelsom  fod  ei  grefydd 
a'i  gariad  at  Gymru  megis  yn  un.  Holai  ni  beth 
oeddym  yn  wneyd  dros  Gymru  gydag  awch  a 
phryder;  ac  wrth  ein  gadael  gwnaeth  inni  addaw 
bod  ym  Modiwan  rhwng  hanner  dydd  ac  un, 
gan   fod  arno  eisiau  siarad  â  ni. 

Symudasom  ymlaen  ar  hyd  yr  heol,  a  safasom 
eto  cyn  hir  i  syllu  ar  y  rhes  o  goed  sy'n  tyfu 
hyd  ei  hymyl,  ymron  o'r  naill  ben  i'r  llall.  Hwy 
yw  prydferthwch  a  neillduolrwydd  tref  y  Bala. 
Ni  fedd  adeilad  o  un  pwys  na  phrydferthwch 
yn  ei  phrif  heol,- — -y  mae  ei  Neuadd  Drefol  yn 
debycach  i  garchar  nag  i  ddim  arall.  "  Beth 
yw'r  adeilad  acw  ?"  meddem  wrth  ddyn  cloff 
gwallt-goch  oedd  yn  ceisio  gwerthu  papur  new- 
ydd  dimai  i  ni.  "  Y'  Loc  Yp,"  ebe  yntau  am 
brif  adeilad  y  Bala.  Gofynasom  a  oedd  yno  siop 
lyfrau.     Danghosodd   yntau    un,    ond    teganau   a 

photograffiau  oedd  y  prif  nwyddau  yn  y  ffen- 
estr.  Gofynasom  a  oedd  yno  lyfrfa,  ond  ni 
wyddai  dyn  y  papur  newydd  beth  oedd  hynny. 
Gofynasom  wedyn  a  oedd  yno  gymdeithas  len- 
yddol,  gan  ein  bod  wedi  clywed  llawer  o  son 
am  lenorion  y  Bala,  a  dywedodd  yntau  fod  cym- 
deithas  wedi  bod,  ond  ni  wyddai  ychwaneg  am 
dani  na  fod  ganddi  ginio  mawr  y  nos  o  ílaen  y 
Nadolig,  a'i  bod  yn  galw'r  White  Lion  yn 
"  Westy  Brenhinol  y  Llew  Gwyn." 

Yn  edrych  arnom  o  ffenestr  fawr  ger  Ilaw  yr 
oedd  g\vr  tal,  hawdd  gwybod  mai  meddyg  oedd, 
a  hanner  chwilfrydedd,  hanner  direidi  yn  ei 
lygadd.  Yr  oedd  wedi  fy  adnabod  i, — yr  oedd 
wedi  trafaelio  llawer, — a  chnociodd  y  ffenestr 
arnom.  Daeth  allan  i'n  cyfarfod,  a  bii  yn 
gwmni  diddan  i  ni  atm  awr  neu  ddwy.  Yr  oedd 
ganddo  ystôr  ddiderfyn  o  ystraeon,  oherwydd 
yr  oedd  ei  brofiad  yn  eang,  ac  yr  oedd  ganddo 
lygad  i  ganfod  y  digrif  a'r  difyr.  Danghosodd 
brif  leoedd  y  Bala  inni,  ac  yr  oedd  ystori  yn 
dilyn  bron  bob  lle.  Dywedodd  ein  bod  yn  sefyll 
0  flaen  hen  siop  ac  argraffdy  Saunderson,  a  char- 
tref  Siarl  Wyn  o  Benllyn.  Gwelsom  gapel  yr 
Anibynwyr  ar  ben  ystryd  groes,  ac  yna  aethom 
ymlaen  dan  y  coed  at  y  Groes  Fawr.  Newydd 
adael  'hon  troisom  ar  y  chwith  ar  hyd  yr  Ystryd 
Fach.  Toc  daethom  at  ysgwar  fechan.  Ar  y 
naill  ochr  gwelem  gapel  y  Methodistiaid,  a  chof- 
golofn  Charles  o'r  Bala  o'i  flaen.  Yr  oedd  ych- 
ydig  o  blant  yn  chware  ar  y  bore  tlws  o  flaen 
y  gof-golofn ;  a  phan  ddaethom  atynt  safasant  i 
edrych  arnom  mor  lonydd  a'r  plant  bach  cerf- 
iedig  oedd  ar  y  gof-golofn.  Dyma  lecyn  cysegr- 
edig  yn  hanes  yr  Ysgol  Sul.  Yr  oedd  gan  y 
meddyg  lawer  ystori  i'w  dweyd  am  yr  hen  gapel 

a'i  bregethwyr,  ond  prin  yr  oedd  ei  ddawn  di- 
ddan'yn  raeddu  digon  o  swyn  i  dynnu  fy  meddwl 
oddiwrth  y  gwaith  mawr  wnaed  yma  dros  Gymru 
drwy'r  Ysgol  Sul.  Yn  y  cerfddarlun, — o  waith 
Mynorydd, — saif  Charles  ar  ei  draed,  a  Beibl  yn 
ei  law.  Nid  cau  ei  ddwrn  ar  y  Beibl  a  herio'r 
byd,  fel  cof-golofn  Luther  yn  Worms,  a  wna ; 
y  mae'n  deby^  iawn  i'r  Diwygiad  Cymreig, — 
yn  dawel,  yn  addfwyn,  yn  cynnyg  y  Beibl  fel 
balm  i  bob  clwy.  Ar  waelod  y  golof n  y  mae  dar- 
lun  o  Ysgol  Sul  Gymreig,  a  phob  oed  ynddi.  Y 
mae'r  llyn  yn  gorwedd  heddyw  heb  gymaint  a 
chrychni  ar  ei  wyneb  ;  y  mae  Allt  Ty'n  y  Bryn, 
gyda'i  rhodfeydd  coediog,  yn  edrych  i  lawr  yn 
dawel  ar  hen  dref  yr  Ysgol  Sul ;  y  mae  Charîes 
a  Dafydd  Cadwalad  yn  gorwedd  dan  yr  ywen 
yn  LÌaneciI  draw, — ond  y  mae'r  Beibl  yn 
gweithio'n  rymus  yng  Nghymru  o  hyd.  Y  mae 
rhyẁbeth  yn  y  Bala  i'n  hadgofio  am  y  Beibl  i  ba 
le  bynnag  y  trown.  Yr  oohr  arall  i'r  ffordd, 
dacw  Blas  yn  Dre,  yng  nghanol  gerddi,  gyda 
chae  gwyrdd  rhyngddo  a'r  Ilyn.  Plas  yn  I3re 
oedd  cartref  Simon  Lloyd,  awdwr  "  Amserydd- 
iaeth  y  Beibl."  Wedi  troi'n  ol  ar  hyd  y  Stryd 
Bach  a  chyrraedd  y  Groes  eilwaith,  dyma  ni 
wrth  dŷ  Charles  o'r  Bala.  At  hwn,  lawer  blwy- 
ddyn  yn  ol,  y  daeth  geneth  fach  flinedig,  ar  fîn 
yr  hwyr,  wedi  cerdded  bob  cam  o  Lanfihangel 
y  Pennant  i  chwilio  am  Feibl.  Daw  darlunydd, 
hwyrach,  i'w  dangos  yn  dod  at  ddrws  gŵr  y 
Beiblau  yn  blygeiniol,  gyda  hen  ibregethwr  yn 
arweinydd  iddi.  Bu  ei  hawydd  hi  am  Air  y 
Bywyd  yn  foddion  i  gyflenwi  awydd  miloedd  y 
tu  allan  i  Gymru. 

Gadawsom  gysgod  y  coed,  ac  wedi  pasio  capel 
bychan  y  Bedyddwyr  a'r  hen  "  dyrpeg,"  dyma 

ni  "  yn  y  wlad  "  chwedl  pobl  y  Bala.  Yr  ad- 
eilad  diweddaf  inni  adael  ar  ein  holaii  ydyw 
y  Victoria  Hall,  a  godwyd  er  cof  am  juÍ3Ìli'r 
frenhines,  ac  ni  welwyd  hagrach  adeilad  mewn 
gwlad  mor  dlos.  Yna  y  mae  ffordd  union  o'n 
blaenau,  a  choed  hyd  ei  hymylon  o  hyd,  yn  ein 
harwain  at  y  llyn.  Gadawsom  y  meddyg  diddan, 
wedi  cael  gwahoddiad  i  fwynhau  cwpanaid  o  de. 
Fy  nhemtasiwn  i  yw  yfed  gormod  o  de,  ond 
bydd  fy  nghydwybod  yn  dawel  iawn  pan  fydd 
meddyg  wedi'm  gwadd  i  brofi  ffrwyth  fy  hoffaf 
ddail. 

Gofynni  imi,  mae'n  ddiameu,  beth  a  wn  o 
hanes  y  Bala.  Ni  wiw  i  mi  ddweyd  fawr  o 
hanes  ar  ddydd  gwyl.  Ond  gallaf  ddweyd  fod 
castell  yn  y  drei  unwaith.  Y  mae  hanes  yni 
Mrut  y  Tywysogion  am  gastell  y  Bala.  Yr  oedd 
Llywelyn  ab  lorwerth,  un  o'r  tywysogion  mwyaf 
welodd  Cymru,  yn  graddol  ddarostwng  Cymru 
iddo.  Yr  oedd  newydd  ymheddychu  á  Gwen- 
wynwyn  tywysog  Powys,  yr  hwn  er  ei  fod  yn 
garennydd  i  Lywelyn  o  waed,  oedd  elyn  iddo 
oherwydd  gweithredoedd.  Yr  wdd  Elisi  ab 
Madog  wedi  gwrthod  dilyn  Llywelyn  yn  erbyn 
Powys,  gan  ddewis  yn  hytrach  ymuno  à  Gwen- 
wynwyn.  Pan  wnawd  heddwch,  daeth  dydd  ei 
gyfrif.  "  Ac  yn  y  diwedd  y  rhodded  iddo,  yn 
gardod  ei  ymboi-th,  gastell  a  saith  tref  bychein 
gydag  ef.  Ac  felly,  gwedi  goresgyn  castell  y 
Bala,  yr  ymchwelodd  Llywelyn  drachefn  yn 
hyfryd." 

Wedi  gorchfygu  Cymru  yn  1282,  yr  oedd  y 
Bala  yn  un  o'r  trefydd  y  cadarnhawyd  ei  breint- 
iau  gan  frenhinoedd  Lloegr, — yr  oedd  ganddi 
]iawl,   yn  ol  arfer  y  trefydd,   i    groesawu  mas- 

nachwyr  i'w  ffeiriau,  ac  i  gadw  Iddewon  draw 
o'i  thai  to  brwyn.  Yr  adegau  hynny  yr  oedd 
Syr  Walter  Manny'n  hela'r  ceirw  hyd  ael  y 
Wenallt  draw  ac  hyd  ffriddoedd  Cwmffynnon. 
Bu  i'r  dref  faer  hyd  y  ganrif  ddiweddaf,  pan 
gawn  hanes  am  ddau'n  ymryson  am  yr  an- 
rhydedd, — "  dau   faer  drwg  yn  difa'r  dre." 

Ond  ynglyn  a  hanes  crefydd  Cymi'u,  nid 
ynglyn  a  hanes  ei  rhyfeloedd  a'i  masnach,  y 
'  mae'r  Bala'n  enwocaf.  Bu  ei  sasiynau  yn 
foddion  deffroad  crefyddol  trwy  Ogledd  Cymru ; 
a  bu  yr  Ysgol  Sul  berffeithiwyd  ynddi  yn  fodd- 
ion  deffroad  meddyliol  ac  yn  sylfaen  yr  hyn  a 
wnawd   dros   addysg  byth  er  hynny. 

Ond  dyma  ni  wrth  gwrr  y  llyn,  ac  un  o 
olygfeydd  prydferthaf  Cymru  o'n  blaenau.  Ym- 
estyn  y  llyn,  a'i  ddyfi'oedd  gleision  tawel  yn 
adlewyrchu'r  bryniau  a'r  penrhynnoedd  coed- 
iog,  am  aml  fìlldir  at  odrau'r  mynyddoedd  draw. 
Dacw'r  Aran  fawreddog, — pe  buaswn  bagan,  hi 
fuaswn  yn  addoli, — a  dacw  Gader  Idris  yn  ed- 
rych  dros  ei  hysgwydd. 

"Y  mae  dinas  dan  y  llyn,  onid  oes  ?  Clyw- 
ais  son  am  gloch  y  Bala." 

Oes  y  mae  dinas,  ebe  traddodiad,  dan  y  llyn, 
a  chlywir  swn  cloch  y  Bala  ar  ambell  hirnawn 
haf  yn  dod  i  fyny'r  trwy'r  dyfroedd  tawel.  Mi 
a  glywais  y  clychau  fy  hun.  Dywedodd  rhyw- 
un  wrthyf  mai  bendith  fyddai  i'r  hwn  a'u  clyw- 
ai.  Ac  ar  ryw  ddiwrnod  rhew  yng  nghanol  y 
gaeaf,  ar  ddydd  pen  fy  mlwydd,  clywn  swn  mil 
o  glyohau  aur  ac  arian.  Yr  oeddwn  yn  dod  ar 
hyd  y  ffordd  sydd  o'n  blaenau'n  awr,  a  thybiais 
mai  dychymyg  oedd.  Sefais  a  gwrandewais. 
Yr   oedd    pob    peth   mor    ddistaw    feJ    y    gallwn 

glywed  dwndwr  yr  aberoedd  bach  yr  ochr  draw 
i'r  llyn.  Ac  yn  sicr,  dyna  swn  clychau  filoedd 
yn  codi  o'r  llyn.  Wedi  sylwi  a  chlustfeinio, 
gwelais  fod  y  swn  yn  dod  ar  ol  pob  awel  o  wynt. 
Tybed  ai'r  tonnau  oedd  yn  canu'r  clychau  dan 
gynhyrfiad  yr  awel  ysgafn  ?  Toc  deallais  y  dir- 
gelwch.  Yr  oedd  miloedd  o  fân  dipynau  o  rew 
wedi  eu  hel  at  eu  gilydd  gan  y  gwynt,  wedi'r 
meiriol  diweddaf,  i  gwrr  y  llyn  ;  a  phan  ddeu- 
ai'r  awel  ysgafnaf,  curai'r  tipynau  yn  erbyn  eu 
gilydd,  gan  wneyd  swn  fel  mil  o  glychau.  Nis 
gwn  ai  clywed  swn  tebyg  wnaeth  i  rywrai  gych- 
wyn  traddodiad  fod  clychau  dinas  foddwyd  i'w 
clywed  yn  y  llyn. 

Wedi  rhyw  filldir  o  gerdded  hyd  lan  y  Ilyn, 
yr  ydym  yn  cyrraedd  pentref  Llanecil.  Nid  oes 
yn  y  pentref  i  gyd  erbyn  hyn  ond  tri  thy  ac 
eglwys,  wedi  eu  hadeiladu  ar  wastadedd  bychan 
ffurfiwyd  gan  afonig  wi-th  ddiwyd  gario  graian 
o'r  mynyddoedd  i'r  llyn.  Y  mae'n  sicr  gennyf 
nad  oes  yng  Nghymru  fynwent  mewn  lle  pryd- 
ferthach.  Y  mae  y  Ilyn  yn  dod  at  ei  mur,  ond 
ni  chlywais  ei  fod  yn  ei  gynddaredd  mwyaf  wedi 
meiddio  cyffwrdd  â'r  pridd  cysegredig.  Heibio 
i  un  cwrr  rhed  "  Aber  Gwenwynfeirch  Gwydd- 
no  "  gyda'i  thraddodiadau  paganaidd  am  Gerid- 
wen  ;  a  thraw  dros  y  dwfr  gwylia'r  Aran  lan- 
nerch  y  marw  a'r  fro  sydd  o'i  chwmpas.  Ond 
trown  at  y  beddau.  Dacw  fedd  Tegidon,  draw 
dacw  fedd  Dafydd  Cadwalad,  dyma  feddau'r 
Prysiaid  a'u  harwyddair  mai  hwy  y  pery  clod 
na  hoedl,*'  a  dyma  faen  cof  am  Siarl  Wyn  o 
Éenllyn, — y  bardd  ieuanc  roddwyd  i  huno  ar 
lan  y  Mississippi.  Wrth  dalcen  yr  eglwys,  y 
talcen  nesaf  i'r  Bala,  dan  gysgod  yr  eglwys  a'r 
yw,  y  mae  gorffwysfan  Llwydiaid  Plas  yn  Dre. 


Y  Bala.  93 

Yno  hefyd  y  gorwedd  Chailes  o'r  Bala  a  Dr. 
Edwards.  Gerllay.'  dyma  fedd  Dr.  Parry,  wedi 
mynd  i  mewn  i  "  orffwysfa  Duw."  A  dyma 
fedd  loan  Pedr,  ger  bedd  ei  dad.  Y  mae  tawel- 
wch  y  nefoedd  dros  y  fro  dlos,  y  mae  pob  peth 
mor  ddistaw  fel  y  gallwn  ddychmygu  clywed 
lleisiau'r  byd  a  ddaw'n  gv.neyd  y  byd  hwn  yn 
berffaith  ddedwydd.  Y  mae  hanes  bywyd  syml 
llawer  gwladwr  ar  y  cerrig  o'n  cwmpas,  un 
ddanghosodd  trwy  ei  fywyd  beth  oedd  efíaith 
dysgeid'iaet'h  yr  athrawon  a'r  pregethwyr  sydd 
heddy w  mor  fud  ag  yntau  ar  lan  y  llyn.  Ni  fum 
yn  yr  eglwys  hon  erioed  heb  benderfynu  cael 
diwrnod  cyfan  i'w  dreulio  yn  ei  tawelwch  haf- 
aidd,  gan  dybied  fod  dwysder  y  fan  fel  cawod 
0  fendith  i'r  meddwl  lluddedig  a  therfysglyd. 

Ond  y  mae'r  bore  wedi  mynd.  Rhaid  oedd 
i  ni  droi'n  ol  ar  hyd  glan  y  llyn  tua'r  di'ef  a 
Bod  Iwan.  Wedi  cyrraedd  y  fan  lle  gadawsom 
Fdchael  Jones,  troisom  o'r  dref  ar  ein  chwith, 
a  cherddasom  tua'r  Coleg  sydd  wedi  ei  adeiladu 
ar  fryn  uwchlaw  y  dref.  Wedi  dringo  peth  ar 
ael  y  bryn,  a  gadael  Coleg  y  Methodistiaid  ar 
ein  de,  daethom  at  y  llwybr  sy'n  arwain  at  Fod 
Iwan,  a  throisom  at  y  ty.  Y  mae  mewn  lle 
tawel  a  hyfryd,  a  dwndwr  dedwj^dd  mil  o  wenyn 
yn  crwydro  dros  y  miloedd  blodau.  Gyda  i  mi 
fynd  i  mewn  i'r  neuadd,  clywsom  dinc  ar  y 
delyn, — ^y  mae  Bod  Iwan  yn  gartref  y  delyn 
hefyd.  Cawsom  groesaw  mawr,  ac  yr  oedd  yn 
rhaid  i  ni  giniawa.  A  dweyd  y  gwir,  yr  oeddyTH 
wedi  anghofìo  pobpeth  am  ginio  tan  y  funud 
honno. 

Dywed  un  o'r  trioedd  fod  dau  beth,  er  dryced 
ydynt,  nas  gellir  gwneyd  hebddynt, — brenin, 
ofîeiriad,  a  gwraig.      Yr  wyf  yn  ameu  beth  yw 

syniadau  Mr.  Jones  aim  frenin  ac  oiffeiriad  ;  gwn 
i  sicrwydd  beth  yw  ei  syniadau  am  briodi,  clyw- 
ais  ef  yn  dweyd  droion  mai  un  o  roddion  gwerth- 
fawrocaf  rhagluniaeth  iddo  ef  ydyw  ei  wraig. 
Ac  yn  wir,  gellir  galw  Bod  Iwan  yn  "  hafod  y 
wraig  lawen."  Nid  mewn  dull  amwys  y  dy- 
wed  Mr.  Jones  ei  feddwl  am  ei  gas  ddynion  ac 
am  ei  gas  bethau, — -a  mwyn  ydyw  clywed  Mrs. 
Jones  yn  hanner  gwrthwynebu,  er  ei  bod  hith- 
au'n  amlwg  o'r  un  feddwl.  Wedi  cinio  casgl- 
wyd  y  teulu  ynghyd.  Darllennodd  y  penteulu 
bennod,  yna  adroddodd  pawb  adnod,  a  holwyd 
pob  un  am  ystyr  ei  adnod,  ac  yna  gweddiwyd. 
Gwelais  hyn  yn  cael  ei  wneyd  droion  yn  y  bore 
ac  yn  y  nos, — yn  aml  mewn  rhyw  bum  munud 
nas  gellid  gwneyd  un  defnydd  arall  o  honynt, — 
ond  ni  welais  y  rhan  oreu  o'r  diwrnod  yn  cae!  ei 
roddi  i'r  ddyledswydd  deuluaidd  o'r  blaen. 

Arweiniodd  Mr.  Jones  ni  i'w  fyfyrgell.  Nid 
yn  y  ty  y  mae,  cerddasom  iddi  ar  draws  llecyn 
a'm  hadgofìai  am  hoff  bethau  Sion  Tudur,— 

"  Myfyr    encúlgoed, 
Canmoliaeth  cydwybod." 


Wedi  cyrraedd  y  fyfyrgell  dechreuwyd  troi  a 
throsi  llyfrau  Cymraeg,  a  chawd  ymgom  am  len- 
yddiaeth  ein  dydd.  Soniwyd  am  y  sothach  di 
chwaeth  a  di  ddiwylliad  werthir  yn  siopau  llyfr- 
au  ein  gwlad, — esgyniun  bethau  llenyddiaeth 
Lloegr,  na  ddarllennir  y  tu  hwnt  i  glawdd  Offa 
ond  gan  wehilion  Philistaidd  wrth  gofìo  am  eu 
cwrw.  A  gresynwyd  wrth  weled  Cymry  mor 
ddidaro  ynghylch  meddwl  a  llenyddiaeth  eu 
gwlad  eu  hun.  Gwelsam  yn  eglur  fod  Michaei 
D.   Jones  yn  credu'n   aryf  yn  Rhagluniaeth  ac 

yng  ngwerin  Cymru.  Os  daw  ei  obeithion  oU  i 
ben,  bydd  dydd  disglaer  yng  Nghymru  yn 
amser  da  Duw.  Pan  yn  gadael  Bod  Iwan  yr 
oeddym  wedi  penderfynu  gwneyd  a  fedrem  i 
wasanaethu  ein  gwlad  a'i  gwerin.  Wrth  fynd 
i  lawr,  daeth  Mr.  Jones  gyda  ni  ran  o'r  ffordd, 
a  throisom  yn  ol  i  edrych  arno'n  araf  ddringo'r 
rhiw  tuag  adref. 

Y  mae'r  meddyg  yn  ein  disgwyl,  a'r  te. 
"  Uwd  a  Rhodd  Mam  fydda  i'n  preicribio  iddo 
fo,  welwch  chwi,"  ebe'r  meddyg  am  danaf  fì. 
"Y  mae  wedi  bod  yn  yr  ysgol  er's  blynydd- 
oedd,  ond  nid  ydi  o  ddim  wedi  dysgu  lìhodd 
Mam  eto  ;  y  mae  hwnnw'n  deyd  fod  gan  ddyn 
gorff,  heblaw  enaid.  Ac  nid  ar  de  y  medr  y 
corfî  fyw."  Daeth  llu  o  ddifìr  hanesion,  ac  aeth 
yr  amser  yn  chwim.  Nid  oedd  wiw  meddwl  am 
fynd  i  rwyfo  awr  neu  ddwy  ar  y  llyn ;  y  mae 
prysurdeb  y  dyddiau  hyn  yn  gwneyd  gorffwys- 
dra'n  beth  sy'n  perthyn  i'r  amser  fu.  Y  mae 
a  fynno  amser  anhyblyg  y  tren  lawer  â'r  prys- 
urdeb  di-ddaioni  hwn ;  yr  oedd  mab  y  f  ren- 
hines  yn  ei  golli'r  diwrnod  o'r  blaen,  ac  yn  gor- 
fod  ymdaro  gore  gallai  mewn  ti'en  pysgod.  Coll- 
ais  innau'r  tren  unwaith  ar  adeg  bwysig,  er  nad 
wyf  fab  i  frenhines,  a  gorfod  i  mi  gyd-deithio 
â  sach  flawd,  yr  hon  a'm  gwnaeth  mor  wyn  a 
phe  buasai  gwenwisg  am   danaf. 

Grwaith  anodd  ydyw  gadael  y  Bala  bob  am- 
ser ;  yr  oedd  yn  anhawddach  nag  erioed  ar  ddi- 
wedd  y  pi-ydnawn  hafaidd  hwnnw.  Gwyddwn 
am  lawer  aber  ddedwydd,  a  chysgod  dan  goed 
cyll  ir  ar  ei  glan ;  gwyddwn  Ue'r  oedd  y  corn 
carw'n  tyfu  ar  lethrau'r  bryniau  uwchberi  y  llyn 
a  lle'r  oedd  mafon  cochion  ddigon  yng  nghysgod 
y  gwrychoedd;   adwaenwn  lawer   hen   gymeriad 

îuasai  yn  adrodd  darn  o  bregeth  y  Sul  diweddaf 
ac  ystori  am  y  Tylwyth  Teg  bob  yn  ail.  Ond 
dacw'r  Uyn  yn  colli  o'r  golwg,  a'r  Aran  yn  araf 
ddiflannu.  A  minne  a  orffennaf  lle  mae'r  pryd- 
ydd  yn  dechreu,  trwy  ddweyd, — 

"  Y  Bala,    Salem   wen 
Gad  ira   dy   alw. 
Boed   beudith  ar  dy  ben, 
Ti    liaeddi'r    enw." 


ABERYSTWYTH. 


OS  oedd  ambell  eírydydd  yn  Abeiystwyth 
a'i  syniadau  mor  gul  a  mi,  nid  oedd  yno 
yr  un  a'i  anwybodaeth  mor  eang  a  dwfn. 
Tybiwn  fod  Tori  yn  agwedd  anhygar  ar  yr  un 
drwg,  ac  mai  rhinwedd  wedi  cymeryd  gwisg  o 
gnawd  oedd  Ehyddfrydwr.  Os  credwn  i-yw- 
beth  yn  fwy  na  hynny,  dyma  oedd,— mai  y  Meth- 
odistiaid  Calfinaidd  yw  balen  y  ddaear,  ac  mai 
hwy  oedd  yr  unig  bobl  y  gellid  dweyd  am  dan- 
ynt  i  sicrwydd  eu  bod  ar  y  Uwybr  cul  i'r  nef. 
Gwrandewch  pa  fodd  yr  ymdarewais  ymysg  pob 
math  o  fechgyn  y  taflwyd  fi  i'w  canol. 

Wedi'r  arholiad,  cefais  fy  hun  yn  crwydro'n 
rhydd  ar  Rodfa'r  Môr,  ar  ddydd  hyfryd  ym 
Medi.  Anghofiais  am  ennyd  mai  ndd  yng  Ngog- 
ledd  Cymru  yr  oeddwn,  a  theimlais  mai  dyma'r 
lle  mwyaf  gogoneddus  a  welais  erioed.  Cyf- 
addefais  hyn,  mewn  hanner  angof,  wrth  efryd- 
ydd  o  Randir  Mwyn  yr  oeddwn  newydd  gael 
dadl  dynn  ag  ef  am  ragoriaethau  cym-harol  I)e  a 
Gogledd.  "  Odi,"  meddai,  "  nid  yn  unig  y  mae 
Rhagluniaeth  wedi  bendithio'r  Deheudir  â  gol- 

ygfeydd  harddach,  ond  hefyd  à  iaith  fwy  per- 
ffaith  ac  à  merched  mwy  hardd."  Er  pryder  yr 
arholiad,  yr  oeddwn  yn  baro'd  wedi  syrthio  mewn 
cariad  ag  un  o  ferched  llygatddu'r  De,  ac  ni 
fedrwn  ond  ymboeni'n  ddistaw  wrth  i'm  cydym- 
aith  ymosod  ar  y  Gogledd.  Ond  yr  oedd  yn 
Fethodist,  a'i  wyneb  ar  y  wir  weinidogaeth,  ac 
yr  oedd  yn  haws  maddeu  iddo. 

Ond  bu'n  galetach  arnaf  na  hyn.  Rhaid  i  mi 
ddweyd  wrthych  imi  syrthio,  nid  o'm  bodd, 
ymysg  Sosiniaid.  Yr  oeddwn  yn  byw  yn  y 
coleg,  ac  yr  oedd  gennyf  ystafell  braf,  yn  ed- 
rych  ar  y  castell  ac  ar  y  brif  fynedfa  i'r  Coleg. 
Pan  dalodd  fy  nghyfaill  o'r  De  ei  ymweliad 
cyntaf  â  mi,  dechreuais  ddangos  iddo  mor  hyf- 
ryd  oedd  fy  lle.  Torrodd  ar  f'  ysgwrs  yn  sydyn 
fel  hyn, — "  Gyfaül,  'rych  chwi  newydd  ddod 
o'r  Gogledd,  ac  yr  ydych  yn  ffwl.  'R  ych 
chwi'n  meddwl  eich  bod  mewn  Ile  hyfryd  'nawr  ; 
ond  fase  waeth  i  chwi  fod  wedi  nythu  ar  ben 
llosgfynydd.  Oni  wyddoch  chwi  fod  Sosin  yn 
yr  ystaf ell  oddi  tanoch  ?  Daliwoh  chwi  ar  hyn, 
fydd  eich  mam  ddim  yn  eich  nabod  pan  ewch 
adre.  Gan  edrych  arna,f  yn  dosturiol,  fel  pe 
buaswn  yn  hanner  coll  yn  barod,  gadawodd  fi ; 
ac  yr  oeddwn  yn  anedwydd  iawn.  Ond  cyn  hir, 
tra'n  synfyfyrio  ar  gyiîwr  dybryd  yr  anunion- 
gred,  clywn  seiniau  nefolaidd  yn  esgyn  o'r  ys- 
tafell  odditanaf.  Yr  oedd  y  Sosin  yn  canu 
"  Toriad  y  Dydd  "  ar  ei  grwth.  Dyma  fy  hoff 
alaw ;  a  chyn  hir  gwelai'r  Undodwr  wyneb 
gwelw  ymofyngar  yn  ei  ddrws  hanner  agored. 
Yr  oedd  yn  wr  mwyn  ryfeddol,  a  chanodd  law^er 
alaw  i  mi.  Dywedai  ei  fod  yn  dod  o  ardd 
Cymru ;  a  phan  f jmnwn  i  mai  Dyffryn  Clwyd 
oedd  honno,  atebodd  gyda  gwên  benderfynol,— 


Aberystwyth.  99 

"  Na,  sir  Benfro  yw  gardd  Cymru.     Cewch  weld 
pan  ddeuwch  gyda  mi  yno." 

Ni  fuasai  gennyf  erioed  fawr  o  amheuaeth 
am  ben  draw  ffordd  yr  Undodwr,  ond  nid  oedd- 
wn  wedi  talu  fawr  o  sylw  i  natur  y  lle.  Ni  ddy- 
wedasai  fy  nhad  f  awr  am  dano ;  ond  llawer 
gwaith  y  darluniodd  y  Lle  yr  oeddym  ni  Fethod- 
istiaid  yn  cyrchu  ato, — gwlad  y  delyn  a'r  palm- 
wydd,  gwlad  tragwyddol  Doriad  Dydd. 

Ond  yr  oedd  arnaf  awydd  yn  awr  am  wybod 
am  y  lle  arall  hwnnw.  Drannoeth  eis  i'r  Uyfr- 
gell,  i  chwilio  am  lyfr  ar  y  pwnc.  Gwelais  The 
Efic  of  Hades,  gan  Lewis  Morris,  llyfr  newydd 
ei  gyhoeddi.  Clywswn  lawer  gwaith  i  Lewis 
Morris  Mon  i  Feirion  ganu'n  fore ;  ond  ni 
wyddwn  o'r  blaen  ei  fod  yn  awdurdod  ar  dduw- 
inyddiaeth  hefyd.  Eis  a'r  llyfr  i'm  hystafell, 
ac  ymgollais  ynddo  yn  Uwyr.  Gallwn  ddweyd 
am  dano  fel  y  dywedodd  y  chwarelwr  am 
Shakespeare, — "  Wyddwn  i  erioed  fod  dim  cys- 
tal  wedi  ei  ysgrifennu  yn  Saesneg."  Ond  nid 
oedd  yn  hollol,ar  y  pwnc. 

Tra'r  oeddwn  yn  darllen  yr  Epic,  ac  yn 
graddol  anghofìo  tynged  fy  nghyfaill  newydd 
a'i  grwth,  dyma  gnoc  ar  y  drws.  Daeth  Prif- 
athraw'r  coleg  i  mewn.  "  Yr  wyf  wedi  dod  a 
Mr.  Lewis  Morris  i  weled  eich  ystafeJl,"  medd- 
ai.  Yr  oedd  arnaf  awydd  angerddol  am  ofyn 
i  awdwr  y  Ilyfr, — gwyddwn  y  rhaid  ei  fod  wedi 
astudio  daearyddiaeth  y  fro  honno'n  drylwyr, — 
beth  oedd  ei  feddwl  am  y  nos  yr  oedd  yr  Un- 
dodwr  yn  rhuthro  iddi,  er  cystal  y  medrai 
chwareu  "  Toriad  y  Dydd."  Ond  tybiwn  na 
buasai  bardd  mor  fawr  yn  hoffi  son  am  ei  waith 
ei  hun ;  a  danghosais  iddo  y  darluniau  oedd  gen- 

nyf  ar  fy  muriau, — ^pob  un  wedi  ei  sicrhau  wrth 
y  mur  a  phedwar  pin.  Y  diwedd  fu  cael  ysgwrs 
ddifrifol  â'r  Undodwr  am  ei  gredo.  Trwy  nerth 
€Ì  resymau,  ond  yn  bennaf  oherwydd  melusder 
seiniau  ei  grwth,  profodd  i  mi  ei  fod  yn  fath  o 
Gristion. 

Treuliais  lawer  o'm  hamser  ar  Eodfa'r  Môr. 
Ar  ol  te  gwelid  yno  hen  berson  tal  yn  cerdded 
yn  ol  a  blaen ;  a  medrais  dynnu  sgwrs  â  hwn 
hefyd.  Nid  heb  beth  ofn,  oherwydd  tybiwn 
mai  gwaith  person  ar  y  Sul  oedd  melldithio 
dadgysylltwyr  a  bendithio'r  stiward  ;  ac  mai  ei 
waith  yn  yr  wythnos  oedd  darganfod  melldith- 
ion  a  bendithion  newydd  at  ei  ddau  bwrpas. 
Ond  ni  soniai  yr  hen  fab  hwn  am  ddim  felly. 
Yn  hytrach  soniai  am  bobl  ereill,  o  brif  baffiwr 
y  dydd  hyd  i  brif  orthrymwr  y  byd.  Yr  oedd 
ei  feddwl  yn  Uawn  o'r  hyn  sy'n  darawiadol  yn 
hanes  y  byd,  a  chanddo  ef  y  olywais  i  am  Hanes 
a   Ehydychen. 

Yr  oeddwn  yn  awyddus  iawn  am  wybod  i 
ble'r  elai'r  athrawon  ar  y  Sul,  a  holais  lawer. 
Ceisiais  wybod  hefyd  faint  o  honynt  oedd  yn 
ddirwestwyr,  gan  feddwl  troi  y  rhai  nad  oedd- 
ynt  i'm  meddwl  fy  hun  am  ddiodydd  meddwol, 
— sef  mai  y  diafol  a'u  dyfeisiodd  oll,  yn  fore  yn 
hanes  y  byd,  fel  y  byddai  dyn  syrthiedig  yn 
ysglyfaeth  sicr  iddo.  A  mwyaf  oedd  amynedd 
a  dioddefgarwch  yr  athrawon  boneddigaidd  hyn, 
cryfaf  yn  y  byd  oedd  fy  awydd  innau  am  eu 
gwneyd  mor  rinweddol  ag  oeddynt  ddysgedig. 

Ryw  dro,  hwyrach,  caf  ysgrifennu  hanes 
athrawon  cyntaf  Coleg  Prifysgol  Cymru. 

Yr  im  fu  a  mwyaf  o  ddylanwad  arnaf  fi  oedd 
Daniel  Silvan  Evans,  yr  athraw  Cymraeg.  Ych- 
ydig    ddisgyblion    oedd    ganddo,    gan   nad    oedd 

Cymraeg  yn  talu  yn  yr  iin  arholiad  yr  adeg 
honno.  Cyl'arfyddeni  ef  yn  ei  ystafell  ei  hun, 
a  darlleneni  ryw  awdwr  fel  y  Bardd  Cwsg  neu 
Theophilus  E\-ans  gyda'n  gilydd  o  gylch  ei 
fwrdd.  Gwnaeth  i  ni  gymeryd  dyddordeb  yng 
ngeiriau  yr  iaith  Gymi-aeg,  ac  yn  enwedig  yn 
ed  geiriau  Ilafar  a"i  geiriau  gwerin.  Danghosodd 
i  ni  fod  gogoniant  Ile  y  tybiasom  nad  oedd  ond 
gerwindeb  gwerinol  o'r  blaen.  0  dipyn  i  beth. 
dechreuasom  hofh  llenyddiaeth  Gymreig ;  caw'- 
som  gipolwg  yn  awr  ac  yn  y  man  ar  ysplander 
ei  chyfoeth.  *  Yr  hen  athraw  tal,  llygadlon, 
difyr, — tawel  fo  ei  hun  yntau,  wedi  ei  oes  hir 
gyda  geiriadur  a  gramadeg,  yn  hoffus  ddyft'ryn 
Dyfì. 

Yr  oedd  Albanwr  bychan,  bywiog,  ac  athiyl- 
ithgar  yn  darlithio  i  ni  ar  lenyddiaeth  Seisnig ; 
ac  yr  oedd  yn  un  o'r  athrawon  mwyaf  hoffus  a 
gyfarfyddais  erioed.  Wrth  gydmaru  llenydd- 
iaeth  Gymreig  a  Ilenyddiaeth  Saesnig  â'u  gilydd 
yr  oedd  y  ddwy  yn  dod  yn  fwy  dyddorol,  ac  yn 
hawdd  eu  deall. 

Yr  oedd  athraw  arall,  Almaenwr  o  genedl,  yn 
darlithio  ar  lenyddiaeth  Ffrengig,  a  gwnaeth  oes 
a  meddyliau  cyfnod  aur  Ffrainc  yn  fyw  iawn  i 
ni.  Ond  rhaid  i  mi  beidio  dechreu  enwi.  Yn 
unig  dywedaf  fod  coleg  cenhedlaethol  cyntaf 
Cymru  wedi  bod  yn  ffodus  iawn  yn  ei  athrawon. 
Yr  oedd  ganddynt  gyfandiroedd  newydd  i'w 
dangos  i  ni ;  ac  yr  oedd  amom  syched  am  wybod- 
aeth. 

Mae  gennyf  adgofìon  melus  am  Aberystwyth, 
— ^am  lan  y  môr,  am  Goed  y  Cwm,  am  swn 
rhegen  yr  yd  ddeuai  gydag  arogl  bêr  y  gwair 
dros  y  dref  i  fy  ffenestr  yn  nyfnder  nos,  pan 
oedd  y  Coleg  yn  cysgu  a  minnau'n  ceisio  enniU 

?  rSì  ^ 

gwybodaeth.  Ni  chollais  ddirn  o  gred  fy 
mebyd,  ni  chollais  ddim  ohoni  eto ;  y  mae  digon 
o  newydd-deb  bythol  ynddi  i  mi  dreulio  fy 
mywyd  i  weled  agweddau  newyddion  arni.  Ond 
deallais  y  gall  gwyr  o  gredo  arall  feddu  bywyd 
pur,  a  gwneyd  gwaith  arwrol,  a  gweled  Duw. 
Y  mae  hyn  wedi  llcnwi'm  bywyd  a  dedwydd- 
wch,  a'r  byd  yr  wyf  ynddo  â  daioni. 


RHYDYCHEN. 


NID  anghofiaf  iy  siwrne  i  Rydychen  byth. 
Nis  gallaf  feddwl  am  y  colegau  henafol 
hynny,  a'u  hathrawon  difrif,  heb  gofio'r 
wers  ddysgais  mor  dda  yn  eu  mysg.  Hen  wir 
yw  y  wers  honno,  ceir  hi  ym  mywyd  brenhin- 
oedd  a  gwladweinyddion  yn  ogystal  ag  yn  fy 
mywyd  distadl  i,  sef  fod  balchder  yn  dwyn 
cwymp. 

Ni  lethid  fi  gan  wyleidd-dra  pan  benderfyn- 
ais  fynd  gan  belled  a  Rhydychen.  Yr  oedd  fy 
mryd  ar  basio  trwy'r  arholiad  a  elwir  Y  Fach. 
Ac  nid  oeddwn  am  basio'r  Fach  yn  y  dull  cyff- 
redin.  Yr  oeddwn  wedi  dewis  y  chwareuon 
Groeg  anhawddaf ,  a'r  awdwr  Lladin  peryclaf ; 
yr  oeddwn  wedi  darllen  digon  o  Gicero  fel  y 
medraswn  roddi  ambeil  awgrym  iddo  sut  i  ber- 
ffeithio'i  arddull,  a  chymaint  o  rif  a  mesur  fel  y 
gallaswn  ddannod  i  Euclid  mor  ddidrefn  oedd 
ei  lyfrau.  Yn  ddiarneu,  gwnawn  argraff  ddofn 
ar  feddyliau  f'arholwyr. 

Ni  thery  Rhydycben  yr  ymwelydd  fawr  ar  y 
dechreu, — meusydd  gwastad  ac  ystrydoedd  new- 
ydd  welais  gyntaf.  Ond  pan  ddeuais  i  gyntedd- 
au  Balliol, — ei  adeiladau  henafol,  ei  goed,  a'i 
lennyrch  o  laswellt  gwyrdd, — ^buan  y  deallais 
fod  gweled  Rhydychen  yn  addysg.  O'm  ffen- 
estr  gwelwn  y  myfyrwyr  yn  darllen  dan  y  coed, 
a'r  brain  yn  fawr  eu  twrw  uwch  eu  pennau. 
Eis  allan,  a  chefais  fy  hun  yn  dadlueddu  wrth 
deimlo  y  glaswellt  esiiiwyth  dan  droed  ac  wrth 
anadhi'r  awel  hafyidd  gynnes.     Pan  ddeuais  yn 

ol  cefais  bapnr  ar  fy  mwrdd,  ac  arno  mewn  llaw 
fras  anghelfydd, — 

"  Th<'  Maifcr  j>rcseì>ti  7i).<  co»>p!in)r>itg  to  llr.  Áh 
Owen,  and  wishes  to  have  the  honour  of  his  cin»i>iiiiij  at 
hreahfast  to-morroir  mornint/,   af   8.30." 

Nid  oedd  y  llaw  yn  debyg,  feddyliwn,  i  law  ys- 
golor  Groeg  enwog ;  ond  yr  oeddwn  yn  casglu 
llawysgrifau  gwyr  mawr,  a  rhoddais  hon  yn  fy 
Meibl,  i'w  rhoddi  gyda'm  trysorau  ereill  pan 
awn  adre. 

Daeth  y  bore,  a  chlywn  swn  clychau  afrifed, 
yn  Ile  dislawrwydd  dwys  Sabbothol  fy  nghar- 
tref  mynyddig.  Prysurais  i  chwilio  am  dŷ  y 
Master,  a  chefais  fy  hun  yn  unig  yn  yr  ystafell 
hwyaf  a  welswn  erioed.  Nid  oedd  y  Master 
wedi  dod  o"r  capel  eto,  meddai  ei  was,  a  theim- 
Iwn  mor  grefyddol  y  rhaid  ei  fod.  Toc  dech- 
reuodd  amryw  fechgyn  lithro  i'r  ystafell.  Ed- 
rychent  yn  swil,  ac  yn  anhapus  iawn.  Ceisiais 
dynnu  sgwrs  gyfeillgar  â  rhai  ohonynt,  ond  ni 
chefais  fawr  o  dderbyniad.  Wedi  cynnyg  ofer 
neu  ddau,  dechreuais  ddyfalu  pa  fatli  ddyn 
fyddai  Jowett  pan  ddeuai  o'r  capel, — tybed  ai 
gŵr  tal  a  barf  hir  a  llais  dwfn  melodaidd,  un 
wnai  inni  deimlo'n  garti-efol  ar  unwaith,  un 
a'n  llenwai  â  brwdfrydedd  am  wybodaeth  cyn 
i  ni  orffen  e'in  brecwest? 

Dyma  hen  wr  bach  yn  dod  i  mewn,  a  gwallt 
arianaidd  teneu ;  rhwbiai  ei  ddwylaw  yn  an- 
foddog,  a  meddyliwn  hwyrach  iddo  glywed  pre- 
geth  sal  yn  y  capel.  Perodd  i  ni  eistedd  i  lawr, 
mewn  tri  gair ;  a  dechreuasom  f  recwesta  mewn 
distawrwydd  líethol.  Eisteddwn  i  wrth  ben  y 
bwrdd, — nis    gwn    sut    y    daethum    yno. — a    bu- 

aswn  yn  dweyd  gair  pe  medraswn  ddal  llygad 
rhywun  yn  edrych  arnaf.  Ond  edrychai  pawb 
ar  y  bwrdd,  fel  pe  mewn  ofn.  Toc  cododd  y 
Master  ei  ben,  edrychodd  arnom  yn  flinedig,  a 
dywedodd  mewn  Uais  main  bach, — 

"  Foneddigion,  buasai'n  dda  gen  i  pe  buase 
un  o  honoch  yn  mentro  dweyd  rhywbeth." 

Yr  oeddwn  i'n  awyddus  iawn  am  ddweyd 
rhywbeth  tarawiadol.  Ond,  taswn  i'n  crogi, 
fedrwn  i  feddwl  am  ddim.  Aeth  y  distawrwydd 
yn  ddistawach  ifyth,  a  thybiwn  y  byddai'n 
debycach  i  un  o'r  darluniau  oedd  ar  y  muriau 
ddweyd  rhywbeth  nag  i  un  ohonom  ni.  Wedi 
aros  hir  a  phoenus,  dyma'r  llais  main  yn  torri'r 
distawrwydd  eto, — 

"  Foneddigion,  nid  yw  yswildod  yn  bechod, 
ond  y  mae'n  brofedigaeth  fawr  i'r  neb  a'i 
medd." 

Nis  gallwn  oddef  y  distawrwydd  yn  hwy. 
Gwnes  ymdrech  i'w  dorri,  a  meddwl  anwylaidd 
gafod'd  lais,  bron  heb  i  mi  wybod, — 

"  Master,  onid  ydych  yn  meddwl  fod  y 
Cymi-y  yn  genedl  athrylithgar  iawn?" 

Edrychodd  y  bechgyn  ereiU  arnaf  gyda  braw, 
a  chyda  pheth  diolchgarwch.  Yna  clywsant  y 
llais  main  didostur  o'r  pen  arall  i'r  bwrdd, — 

"  Ydynt,  ond  y  maent  yn  meddwl  tipyn  ohon- 
ynt  eu  hunain." 

Synnwn  am  bwy  Gymry  yr  oedd  yn  meddwl, 
a  meddyliwn  y  gwnawn  gynnyg  arall,  Ilai  hun- 
anol  ei  wedd.  Yr  oedd  Ymreolaeth  yn  unig 
bwnc  y  dydd  hwnnw,  a  thybiais  y  gwellhawn 
dipyn  ar  wleidyddiaeth  y  Master,  os  oedd  eis- 
iau.  Ac  ebe  fi,  tra  gwyliai'r  lleiU  fi  gyda  chyw- 
reinrwydd  rhai  yn  edrych  ar  ffosyl  mewn  am- 
gueddfa, — • 

"  Master,  onid  ydych  yn  tybio  fod  yn  bryd 
i'r  Gwyddelod  gael  yr  hyn  ydynt  yn  ddymuno  ?  ' 

"A  fuoch  chwi  yn  yr  Iwerddon  eritied?"' 
ebe  yntau. 

"  Naddo,"  meddwn  innau,  gan  deimlo'n 
weddol  sicr  ei  fod  wedi  darganfod  na  fum 
ei'ioed  o  Gymru  o'r  blaen. 

"Y  mae  gennych  reswm  da,  íelly,""  meddai, 
"  dros  ofyn  eich  cwestiwn  yn  y  dull  yna." 

Ni  theimlais  fy  hun  erioed  wedi  fy  llethu 
mor  ddidrugaredd  ;  tôn  ei  lais  oedd  greulon,  ac 
nid  ei  eiriau.  Dechreuodd  fy  ngwefusau 
grynnu,  yr  oedd  Iwmp  mawr  yn  fy  ngwddf,  ac 
am  fy  llygaid,— wrth  gwrs  yr  oeddwn  yn  wir- 
ion  iawn.  Newidiodd  dull  Jowett  mewn  am- 
rantiad.  Collodd  ei  olwg  ddidaro,  ac  yr  oedd 
rhywbeth  fel  direidi  llawen  yn  y  llais  bach  pan 
ddywedodd, — 

"  Byddaf  yn  hoffi  mynd  i  Gymru  bob  amser. 
Mae  bardd  neu  ddau  ymhob  pentre  bach  yno, 
ac  y  mae  hynny  yn  arwydd  dda  iawn  am  genedl. 
Yr  oeddwn  yng  Nghymru  y  gwyliau  diweddaf, 
a  dywedai  y  westywraig  fod  boneddiges  newydd 
adael  y  gwesty  ac  wedi  eu  ceryddu  am  na  siar- 
adent  Gymraeg.  Lady  Gharlotte  Guest  oedd 
honno.  Yr  oedd  un  o'm  cyfeiUion  goreu,  Row- 
land  WiUiams,  yn  Gymro.  A  Chymro  yw  Lord 
A'berdare.  Hwyrach  îia  fedrwn  ni  ddim  cytuno 
am  V  Gwyddelod,  ond  rhaid  i  chwi  beidio  digio 
wrthyf,  yr  wyf  yn  hoff  o'r  Cymry  erioed." 

Daeth  fy  holl  hunanoldeb  yn  ol  ar  unwaith, 
a  dywedais  y  gallwn  dderbyn  cerydd,  fy  mod 
yn  ceryddu  rhai  fy  hun  weithiau,  a  fod  dihareb 
Gymraeg  yn  dweyd  na  ddylai  pobl  sy'n  cerdded 
yn  droednoeth  hau  drain.  Hoffodd  y  Master  y 
ddihaieb,  a  dywedodd  yn  awchus, — 

"  Mae  honyna'n  well  na'r  cldihareb  Ysgot- 
aidd  am  y  ty  gwydr.  Dywedwch  rai  o'r  lleill 
wrthyni." 

Cyfieithias  hynny  o  ddiarhebion  oeddwn  yn 
gofio,  gan  wneyd  y  camgymeriadau  rhyfeddaf, 
oherwydd  trwsgl  iawn  wyf  yn  fy  Saesneg.  Prin 
y  medrai'r  bechgyn  ereill,  er  boneddigeiddied 
oeddynt,  beidio  chwerthin ;  ond  coethai'r  Master 
fy  Saesneg,  nes  yr  oedd  yr  hen  ddiarhebion  yn 
loew  yn  eu  gwisg  newydd.  Rhyngom  troisom 
enw'r  alaw  "  CTlan  Meddwdod  Mwyii"  yn 
"  Sweet  Verge  of  Drunkenness."  "  Cyfieithiad 
da  iawn,"  ebai,  "  yr  wyf  yn  cofio  cydwladwr  i 
chwi  na  fydd  byth  yn  peidio  condemnio  y  lan 
yna;  yr  ydych  yn  gwybod  am  Ruffydd  Ellis,  ond 
ydych?" 

Wrth  adael  ystafell  foreubryd  y  Master, 
teimlwn  fod  gan  bob  un  o'r  bechgyn  hyn  un 
cysur  nas  gallwn  i  ei  hawlio.  A  dyma  oedd, — 
teimlo  mai  nid  ef e  oedd  y  ffwl  mwyaf  yn  y  brec- 
west  y  bore  hwnnw.  Nid  oeddwn  yn  ddigon 
hunanol  i  fedru  cuddio  oddiwrthyf  fy  hun  y 
ffaith  fy  mod  wedi  gwneyd  asyn  ohonof  fy  hun, 
a  hynny  ym  mhresenoldeb  Jowett. 

"  Hidiwch  befo,  meddwn  wrthyf  fy  hun, 
gan  geisio  ennill  hyder,  "  mi  wnaf  i  fyny  am 
hyn  oll  yn  y  Fach.  Os  na  fedraf  siarad, 
medraf  ysgrit'ennu."  Hiraethwn,  bron,  am 
drannoeth,  a'r  arholiad.  Ymddangosais  yn  Ys- 
gol  yr  Arholiadau'n  brydlon ;  a  throwd  fi  allan 
ar  unwaith,  gan  nad  oedd  gennyf  got  ddu  a 
chadach  gwyn,  yn  ol  deddf  gaeth  y  Brifysgol. 
Cyfarwyddwyd  fi  i  siop  ddillad  ar  gyfer,  lle  y 
prynnais  gadach  gwyn  ac  y  llogais  got  ddu.  Yr 
oeddwn  wedi  colli  botwm  fy  ngholer,  ac  yr  oedd 

y  got  yn  dynn  iawn  ani  f 'ysgwyddau.  Ni  fi» 
dim  rhyfedd  yn  ystod  yr  arhoiiad.  Ni  ches 
gyfle  i  ymddisgleirio,  ond  ni  freuddwydiais  am 
drychineb. 

Yr  oedd  gennyf  ddiwrnod  neu  ddau  i  aros 
am  y  rhan  dafod  leferydd  o'r  arholiad.  Un 
noson  eis  gyda  chyfaill  i  un  o  gyfarfodydd  Cym- 
deithas  Dafydd  ab  Gwilym.  Collais  fy  holl 
ofidiau  yn  y  cyfarfod  hwnnw,  a  theimlais  fod  yn 
werth  i  mi  ddod  i  Rydychen,  pe  i  ddim  ond 
profì  gwladgarwch  aelodau  y  gymdeithas  hon. 
Prynnais  ddarlun  o'r  aelodau,  i'w  gadw'n 
ofalus,  fel  y  gwelai  fy  wyrion  y  gwyr  enwog  y 
cefais  yr  anrhydedd  o  fod  unwaith  yn  eu  mysg. 

Daeth  dydd  tafod  leferydd.  Responsions  yw 
enw  yr  arholiad  ;  ond  "  Smalls,"  neu  y  "  Fach," 
y  gelwir  hi'n  gyffredin.  Cefais  fy  hun  am  y 
bwrdd  a  thri  arholwr,  pob  un  yn  edrych  arnaf 
yn  ddwys.  Dechreuasant  fy  ymlid  drwy  droion 
diddiwedd  yr  afreolus  ferfau  Groeg.  Bu- 
asai'n  well  gen  i  orfod  rhedeg  trwy  yr  afreolus 
enwau  na'r  berfau  ;  ond  nid  myíì  oedd  i  ddewis, 
ysywaeth,  yn  y  Fach.  Y  mae'n  ddiameu  gen- 
nyf  fod  yr  arholwyr  wedi  clywed  ffurfiau  na 
chlywsent  erioed  o'r  blaen,  y  dydd  hwnnw. 
Ymgynghorasant  yn  ddistaw,  ac  yna  rhoisant  fi 
wrth  fwrd'd,  gan  ofyn  i  mi  droi  darn  o  bapur 
newydd  Saesneg  i'r  iaith  Ladin.  Nid  oeddwn 
yn  hollol  sicr  beth  oedd  hyn  oll  yn  feddwl  ;  ond 
meddyliais  am  arddull  a  miwsig,  yn  hytrach  nag 
am  ramadeg,  wrth  gyfieithu^ — gan  ochel  ffurfiau 
a  moddau  nad  oeddwn  wedi  cael  rhesymau  digon 
cryfion  dros  gredu,  hyd  yn  hyn,  eu  bod  yn  dda  i 
ddim  yn  v  byd.  Dywedodd  yr  arholwyr,  wedi 
darllen  fy  Lladin,  na  thrafferthent  fi  ymhellach. 
Tybiwn  fod  hyn  yn  arwyddocaol  iawn. 

Dywedais  wrth  y  clerc,  yr  hwn  a  ŵyr  holl  ^''^ 
gyfrinion  yr  arholiadau,  fy  mod  wedi  pasio,  ond 
nas  gallwn  ei  hysbysu  ar  hynny  o  bryd  gyda  pha 
i-yw  ogoniant.  "  Os  dowch  yma  am  un  o'r 
gloch,"  meddai,  "  cewch  drwydded  las,  wedi  ei 
harwyddo  gan  yr  holl  arholwyr."  Tybiwn  y 
byddai  honno  yn  gymaint  o  drysor  a  llawysgrif 
Jowett.  Ond,  pan  ddois  yn  ol  un  o'r  gloch,  nid 
oedd  yno  bapur  glas  i  Audoenus  íilius  Audoeni. 
Dywedais  wrth  y  clerc  fod  rhyw  gamgymeriad. 
Cyrhaeddai  gwên  fawr  y  clerc  i  flaen  ei  ddwy 
glust  wrth  ddweyd  y  gwneid  camgymeriadau 
lawer  yno  bob  dydd  arholiad.  "  Dengys,  syr," 
meddai,   "  nad  ydych  wedi  pasio." 


Rhuthrais  ymaith  o  Rydychen,  ac  yn  y  daith 
dren  hir  oefais  deimlo  holl  ingoedd  balchder 
wedi  ei  glwyfo,  a  hunanoldeb  wedi  ei  lethu. 
Rhoddais  bob  gobaith  am  anrhydedd  fel  ysgol- 
haig  1  fyny,  a  phenderfynais  fod  Rhagluniaeth 
wedi  taro'r  hoel  ar  ei  phen  wrth  fy  ngwneyd  yn 
îugail  defaid.  Ond  gwnaeth  fy  ymweliaid  à 
Rhydychen  fi'n  fwy  pwysig  lawer  na  fy  haedd- 
iant  yn  fy  ardal  fynyddig.  Mynnai  rhai  fy  mod 
yn  wr  o  radd  ;  a  phan  fyddwn  wedi  gwneyd 
araeth  fwy  eithafol  nag  arfer  yn  Swper  y  Bug- 
eiliaid,  dywedai  gŵr  v  Bryn  fod  holl  awdurdod 
moesol  Rhydychen  y  tu  cefn  imi. 

Daeth  dau  israddolyn  o  Falliol  heibio'm  cartref , 
ymhen  rhai  blynyddoedd.  Ymysg  fy  nhrysorau, 
danghosais  iddynt  lawysgrif  Jowett.  Wedi  syllu 
arni,  ac  edrych  ar  eu  gilydd, — "  Brown,"  medd- 
ai  Smith,  "  dylem  ddweyd  wrth  Mr.  Ab  Owen 
mai  nid  llaw  Jowett  ydyw  hon,  ond  llaw  y 
llechgi  hwnnw  o  was  y  negesydd." 

Dylwn  fendithio  Rhagluniaeth  am  roddi  i  mi 
gof  mor  wan.  Mor  druenus  fuaswn  fe  medrwn 
gofio  fy  holl  droion  chwith.  A  phan  ddaw  ad- 
lais  ambell  adgof  am  y  gorffennol,  yr  wyf  yn 
cofio  mor  ychydig  am  dano  fel  y  gallaf  fforddio 
chwerthin  am  fy  mhen  fy  hun.  Mae  bywyd  yn 
llawn  o  gamgymeriadau, — aml  Iwybr  dyrus  wedi 
ei  gerdded  yn  ofer,  cyfle  ar  ol  cyfle  wedi  ei 
golli,  gair  heb  ei  ddweyd  yn  ei  amser  neu  ei 
gam-ddweyd  pan  ddylesid  bod  yn  ddistaw. 
Hyfryd  yw  meddwl  nad  oes  ddychymyg  yn  y 
bedd,  ac  mai  gogoniant  yr  Hollwybodol  yw  y 
medr  Iwyr  anghofio  bai. 


DYRNAID    O    BEISWYN. 

WEDI  ysgrifennu  adgofion  crwydr  munudau 
gwan,  y  mae  arnaf  awydd  taflu  dyrnaid 
o  beiswyn   gyda'r  gwynt.     Nid  grawn- 
win  gesglais  ar   fy  mywyd,   nac   afalau  gerddi, 
ond  y  peiswyn  ysgafnach  nag  us. 

1.  Dylai  athraw  ddysgu  i'r  bachgen,  nid  y 
peth  y  mae  ef  ei  hun  yn  ddigwydd  fedru,  ond 
beth  ddylai'r  bachgen  wybod.  Am  hynny  rhaid 
i  athraw  ddysgu  ei  hun  o  hyd, — pan  beidio  dysgu 
ei  hun  ni  fedr  ddysgu  arall.  Dylai  ddai'ganfod 
beth  ennill  ddyddordeb  ei  ddisgybl.  Nid  dis- 
gyblu,  trwy  blygu  bachgen  i  hoffi'r  cas,  yw  nod 
addysg;  ond  dadblygu  meddwl,  trwy  faethu  twf 
naturiol. 

2.  Y  mae  cydymdeimlad  yn  hanfodol  angen- 
rheidiol,  gall  athraw  o  gyrhaeddiadau  bychain 
wneyd  gwyrthiau  trwy  gydymdeimlad.  Y  mae 
dirmyg  yn  andwyol  ;  cyll  yr  athraw  galluocaf  ei 
aniean  pan  ddisgjTi  at  sen  a  gwawd. 

3.  Mae  gallu  i  ysnialio  yn  nerth,  ond  rhaid 
iddo  fod  yn  ddiwenwyn.  Creulondeb  yw'r  ys- 
nialdod  bâr  boen  i  blentyn  tra'r  Ileill  yn 
ohwerthin.  Os  na  theimla'r  bachgen  fod  ei 
athraw'n  foneddwr,  nis  gall  ddysgu. 

4.  Yr  athraw  salaf  fedr  gosbi  oreu, — gwna 
ambell  un  boenydio  yn  gelf  gain.  Anghelfydd 
iawn  yw'r  athraw  da  wrth  geisio  cosbi ;  a  pho 
anghelfydded  fo,  mwyaf  yn  y  byd  fydd  ei  barch 
a'i  ddylanwad.  Coffa  da  am  .John  Huglies  Pont 
Eobert  yn  rholio'r  drwgweithredwr  hyd  lawr  yr 
ysgol  yn  ei  got  fawr. 

5.  Nid  yw'i'  athraw  yn  colli  ei  gymeriad,  o 
angenrheidrwydd,  pan  gyll  ei  dymer.  A'r 
mesur  y  mesuro  y  mesurir  iddo  yntau.  Os  yw'n 
wr  maddeugar,  maddeua'i  ddisgyblion  iddo 
yntau.  Y  mae  lle  mawr  i  athraw  ym  meddwl 
disgyblion  sydd  wedi  cael  y  dedwyddwch  o 
faddeu  iddo.  Y  mae  dylanwad  anorchfygol  yng 
ngwaith  athraw  da  yn  cydnabod  ei  fai. 

6.  Os  deallo'r  disgyblion  fod  ar  eu  hathraw 
awydd  osgoi  trafferth,  ffarwel  i'w  ddefnyddiol- 
ioldeb.  Nid  oes  neb  yn  rhy  ddwl  nac  yn  rhy 
ddiog  i  beidio  teimlo  os  esgeulusir  ef.  Os  rhaid 
esgeuluso  rhywun,  esgeuluser  y  cyflymaf  a'r 
galluocaf  ;  na  wnaer  cam  â'r  araf .  Ar  y  ddafad 
lesg  olaf  y  mae  Hygaid  y  bugail.  Ni  welais  neb 
erioed  na  ddeffroai  os  gwelai  fod  ei  athraw  yn 
cymeryd  trafferth  gydag  ef  ac  yn  pryderu  ar  ei 
ran.  Yr  athraw  sydd  i  fyw  er  mwyn  ei  ddis- 
gyblion,  ac  nid  ei  ddi.sgybìion  er  ei  fwyn  ef. 

